
1. Boken med vers 


Sagåthavagga 


1.1. Samtaler med guder 


Devatåsamyutta 


1.1.1. Sivkapitlet 
Nalavagga 


1.1.1.1 (1.1.1) Å krysse floden 


Oghataranasutta 


Slik har jeg hørt det: 

En gang oppholdt Mesteren seg i Anåthapindikas park Jetalunden i Savatthi. Tidlig 
en morgen kom en gud og lyste opp hele Jetalunden. Han gikk bort til Mesteren og hilste 
høflig på ham. Mens han sto der, sa han: 

“Hvordan krysset du floden, min herre?” 

“Jeg krysset den uten å stoppe og uten å streve, min venn.” 

*Hvordan krysset du floden uten å stoppe og uten å streve, min herre?” 

“Hyvis jeg stoppet, så sank jeg. Og hvis jeg strevde, så fløt jeg bort. Slik krysset jeg 


floden uten å stoppe og uten å streve, min venn.” 


“Det er lenge siden jeg har sett 
en brahman som har oppnådd det endelige nibbana. 
Uten å stoppe og uten å streve 


har han krysset den klebrige verden.” 


Dette sa guden, og Mesteren erklærte seg enig. Da guden så at Mesteren var enig, tok 


han høflig avskjed ved å gå medsols rundt ham. Så forsvant den på flekken. 


1.1.1.2 (1.1.2) Frigjoring 
Nimokkhasutta 


I Savatthi. Tidlig en morgen kom en gud og lyste opp hele Jetalunden. Han gikk bort til 
Mesteren og hilste høflig på ham. Mens han sto der, sa han: 

“Vet du hvordan levende vesener finner frigjøring, forløsning og løsrivelse, min 
herre?” 

*Ja, min venn. Jeg vet hvordan levende vesener finner frigjøring, forløsning og 
løsrivelse.” 


“Og hvordan finner levende vesener frigjøring, forløsning og løsrivelse, min herre?” 


Mesteren svarte: 


*De slutter å nyte tilblivelse, 

de avslutter bevissthet på sanseinntrykk, 
de lar følelsene falle til ro. 

Slik vet jeg at levende vesener 


finner frigjøring, forløsning og løsrivelse.” 


1.1.1.3 (1.1.3) Underveis 
Upaniyasutta 


I Savatthi. Guden ble stående ved siden av Mesteren. Mens han sto der, sa han: 


*Alle er underveis, og livet er kortvarig. 
Underveis mot alderdommen finnes ingen skjulesteder. 
Når de dødelige får øynene opp for denne faren, 


bør de gjøre gode gjerninger som fører til lykke.” 


Mesteren svarte: 


*Alle er underveis, og livet er kortvarig. 
Underveis mot alderdommen finnes ingen skjulesteder. 
Når de dødelige får øynene opp for denne faren, 


bør de forkaste verdens forlokkelse og søke fred.” 


1.1.1.4 (1.1.4) Timene gár 


Accentisutta 


I Savatthi. Guden ble stáende ved siden av Mesteren. Mens han sto der, sa han: 


“Timer og degn kommer og gár. 
Alt forfaller med tiden. 
Når de dødelige får øynene opp for denne faren, 


bør de gjøre gode gjerninger som fører til lykke.” 


Mesteren svarte: 


“Timer og døgn kommer og går. 
Alt forfaller med tiden. 
Når de dødelige får øynene opp for denne faren, 


bør de forkaste verdens forlokkelse og søke fred.” 


1.1.1.5 (1.1.5) Hvor mange bør skjæres bort? 
Katichindasutta 


I Savatthi. Guden ble stående ved siden av Mesteren. Mens han sto der, sa han: 


“Hvor mange bør skjæres bort? 

Hvor mange bør fjernes? 

Hvor mange bør dyrkes fram? 

Hvor mange bånd bør en munk legge bak seg 


for å kalles en som har krysset floden?” 


Mesteren svarte: 


“Fem bør skjæres bort. 

Fem bør fjernes. 

Fem bør dyrkes fram. 

Fem bånd bør en munk legge bak seg 


for å kalles en som har krysset floden.” 


Note: Fem bør skjæres bort: Troen på et jeg, ubesluttsomhet, klamre seg til regler og ritualer, 
sansebegjær og hat. Fem bør dyrkes fram: Lidenskapelig begjær etter former, lidenskapelig begjær 
etter det formløse, innbilninger, rastløshet og uvitenhet. Fem bør dyrkes fram: Tillit, iherdighet, 
oppmerksomhet, konsentrasjon og visdom. Fem bånd å legge bak seg: begjær, hat, 


vrangforestillinger, stolthet og feilaktige teorier. 


1.1.1.6 (1.1.6) De vákne 


Jågarasutta 


I Savatthi. Guden ble stående ved siden av Mesteren. Mens han sto der, sa han: 


“Hvor mange sover blant de våkne? 
Hvor mange er våkne blant dem som sover? 
Hvor mange gjør at vi samler støv? 


Hvor mange gjør at vi blir helt rene?” 


Mesteren svarte: 


“Fem sover blant de våkne. 
Fem er våkne blant dem som sover. 
Fem gjør at vi samler støv. 


Fem gjør at vi blir helt rene.” 


1.1.1.7 (1.1.7) De som ikke har forstátt 


Appatividitasutta 


I Savatthi. Guden ble stáende ved siden av Mesteren. Mens han sto der, sa han: 


“De som ikke har forstått læren, 
blir ført på villspor av andre. 
De sover, og de våkner ikke. 


Men nå er det på tide å våkne!” 


Mesteren svarte: 


*De som virkelig forstår læren, 
blir ikke ført på villspor av andre. 
De er lys våkne og har riktig kunnskap 


og vandrer stødig gjennom forvirringens landskap.” 


1.1.1.8 (1.1.8) Fullstendig forkludret 


Susamutthasutta 


I Savatthi. Guden ble stáende ved siden av Mesteren. Mens han sto der, sa han: 


“De som fullstendig har forkludret læren, 
blir fort pá villspor av andre. 
De sover, og de våkner ikke. 


Men nå er det på tide å våkne!” 


Mesteren svarte: 


*De som ikke har forkludret læren, 
blir ikke ført på villspor av andre. 
De er lys våkne og har riktig kunnskap 


og vandrer stødig gjennom forvirringens landskap.” 


1.1.1.9 (1.1.9) Stolte drømmer 


Manakamasutta 


I Savatthi. Guden ble stáende ved siden av Mesteren. Mens han sto der, sa han: 


“Den som drømmer stolte drømmer 
og er ukonsentrert, vinner ingen visdom. 
Er han sløv, krysser han ikke dødsrikets grenser, 


selv om han bor alene i skogen.” 


Mesteren svarte: 


*Den som kvitter seg med stolte drømmer 
og er konsentrert, som alltid tenker gode tanker 
og som er frigjort, han krysser dødsrikets grenser, 


når han trener iherdig alene 1 skogen.” 


1.1.1.10 (1.1.10) I skogen 


Arafifiasutta 


I Savatthi. Guden ble stående ved siden av Mesteren. Mens han sto der, sa han: 


“Hva kommer det av at de som fredelig 
lever det opphøyde liv alene ute 1 skogen, 
som nøyer seg med ett måltid om dagen, 


alltid er preget av en dyp tilfredshet?” 


Mesteren svarte: 


*De sørger ikke over fortiden 

og bekymrer seg ikke for framtiden. 

De er tilfreds med øyeblikket her og nå. 
Derfor er de alltid tilfredse. 


Men tåpene sørger over fortiden 
og de bekymrer seg for framtiden. 
Derfor går de og visner bort 


som et sivstrå sigden har skåret over.” 


1.1.2 Paradiskapitlet 


Nandanavagga 


1.1.2.1 (1.1.11) Paradiset 


Nandanasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
henvendte han seg til munkene og sa: 

“Munker!” 

“Ja, Mester,” svarte munkene. 

Mesteren sa: 

“En gang vandret en av de trettitre gudene i Paradisets hage omgitt av himmelske 


nymfer, og nøt tilværelsene gjennom alle fem sanser. Da utbrøt han: 


“De som ikke har sett Paradiset, 
vet ikke hva lykke er! 
Her bor de tretti 


himmelske heltene!” 


Men en annen av gudene sa: 


“Du er dum, for du kjenner ikke 

ordene til arahanten: 

Alt som er sammensatt, er forgjengelig. 

Det oppstår og går til grunne, slik er dets natur. 
Om de har blitt til, blir de borte igjen. 

Lykken er å ikke bry seg om dem.” 


1.1.2.2 (1.1.12) Glede og sorg 
Nandatisutta 


I Savatthi. Guden ble stående ved siden av Mesteren. Mens han sto der, sa han: 


“Foreldre gleder seg over barna. 
Kvegeiere gleder seg over kveget. 
Mennesket gleder seg over sine bindinger, 


og de som mangler bindinger, har ikke noe å glede seg over.” 


Mesteren svarte: 


“Foreldre bekymrer seg over barna. 
Kvegeiere bekymrer seg over kveget. 
Mennesket opplever sorg ut fra sine bindinger, 


Og de som mangler bindinger, har ingen sorger.” 


1.1.2.3 (1.1.13) Kjærlighet til barna 


Natthiputtasamasutta 


I Savatthi. Guden ble stående ved siden av Mesteren. Mens han sto der, sa han: 


"Ingen kjærlighet er som kjærlighet til barna. 
Ingen rikdom er som mye kveg. 
Intet lys er kraftigere enn sola. 


Ingen innsjø er større enn havet.” 


Mesteren svarte: 


"Ingen kjærlighet er som kjærligheten til oss selv. 
Ingen rikdom er større enn nok av korn. 
Intet lys er kraftigere enn visdommen. 


Ingen innsjø er større enn regnet.” 


1.1.2.4 (1.1.14) Adelsmannen 
Khattiyasutta 


I Savatthi. Guden ble stående ved siden av Mesteren. Mens han sto der, sa han: 


* Adelsmannen er den beste blant mennesker, 
oksen den beste på fire bein. 
Adelspiken er den beste brud, 


og den førstefødte er den beste av sønner.” 


Mesteren svarte: 


*Den oppvåknede er den beste blant mennesker, 
fullblodshesten den beste på fire bein. 
Hun som er god til å lytte, er den beste brud, 


og en lydig sønn er den beste av sønner.” 


1.1.2.5 (1,1,15) Lyder i skogen 


Sanamånasutta 


En gud sa: 


*Når fuglene tier stille 

i heten midt på dagen, 
hører jeg lyder i skogen, 
og da blir jeg redd.” 


Mesteren svarte: 


*Når fuglene tier stille 

i heten midt på dagen, 
hører jeg lyder i skogen, 
og da blir jeg glad.” 


1.1.2.6 (1.1.16) Søvnig og sløv 
Niddåtandisutta 


En gud sa: 


“De gjesper, er søvnige og sløve 
og gidder ingenting etter at de har spist. 
Det er ikke slik de får den edle vei 


til å lyse opp for menneskene.” 


Mesteren svarte: 


“De setter kreftene inn, og bukker ikke under 
for gjesping, søvnighet og sløvhet 
eller giddesløshet etter måltidet. 


Slik blir den edle vei renset.” 


1.1.2.7 (1.1.17) Vanskelig å gjennomføre 
Dukkarasutta 


En gud sa: 


“Det er vanskelig å gjennomføre, 
vanskelig å holde ut, 

for den som mangler erfaring som munk. 
Det er så mange vanskeligheter 


som kan ta knekken på den uforstandige. 


Hvor mange dager kan han leve som munk 
hvis han ikke har styring på tankene sine? 
Den ene tingen etter den andre kommer i veien 


og tar styringen over tankene hans.” 


Mesteren svarte: 


*Munken bør trekke inn tankene sine 
slik skilpadden trekker seg inn under skallet sitt. 
Uavhengig av andre, og uten å skade noen, 


skal han finne fred i seg selv uten å tale vondt om noen.” 


1.1.2.8 (1.1.18) Selvrespekt 


Hirisutta 


En gud sa: 


“Hvor i verden finner du noen 
som holder seg tilbake ut fra selvrespekt? 
En som unngår å bli klandret, 


slik en veltrenet hest unngår pisken?” 


Mesteren svarte: 


*De få som alltid vandrer i oppmerksomhet 
og som holder seg tilbake ut fra selvresepekt, 
gjør slutt på all lidelse 


og vandrer stødig gjennom forvirringens landskap.” 


1.1.2.9 (1.1.19) Hytta 
Kutikásutta 


En gud sa: 


*Har du ikke noen hytte? 
Har du ikke noe reir? 
Har du ikke noen livline? 


Er du fri fra alle bindinger?” 


Mesteren svarte: 


“Jeg har slett ikke noen hytte. 
Jeg har slett ikke noe reir. 
Jeg har slett ikke noen livline. 


Jeg er helt fri fra alle bindinger.” 


En gud sa: 


“Hva mente jeg med hytte? 
Hva mente jeg med reir? 
Hva mente jeg med livline? 


Hva mente jeg med bindinger?” 


Mesteren svarte: 


*Med hytte mente du mor. 
Med reir mente du hustru. 
Med livline mente du barn. 


> 


Med bindinger mente du begjær.” 


En gud sa: 


“Det er bra du ikke har noen hytte. 
Det er bra du ikke har noe reir. 
Det er bra du ikke har noen livline. 


Det er bra du ikke har noen bindinger.” 


1.1.2.10 (1.1.20) Samiddhi 
Samiddhisutta 


Slik har jeg hort det: 

En gang da Mesteren var i Råjagaha, bodde han i Tapoda-parken. Munken Samiddhi 
sto tidlig opp en morgen og gikk til de varme kildene i Tapoda-parken for å bade. Da han 
kom opp av vannet, sto han med en enkel kappe på seg og tørket seg. Da kom en gud og lyste 
opp hele Tapoda-parken. Han gikk bort til Samiddhi, ble stående og sveve i lufta og sa: 


*Du har ennå ikke spist deg mett, munk, 

og du kommer heller ikke til å spise deg mett. 
Men gå nå og spis deg mett 

før du mottar matgaver. 


Ikke la timen gå fra deg.” 


Samiddhi svarte: 


*Jeg kjenner ikke timen, 
for den er skjult. 

Derfor spiser jeg først etter 
at jeg har mottatt matgaver, 


så ikke timen skal gå fra meg.” 


Da steg guden ned på marken og sa til Samiddhi: 

*Du er ung, munk. Du har forlatt hjemmet som ung mann og er fortsatt mørk i håret. 
Du er i din beste ungdom, men har ikke hatt slik moro som hører ungdommen til. Ta for deg 
av livets retter, munk. Ikke si fra deg øyeblikket her og nå for å løpe etter slikt som tar tid!” 

“Jeg sier ikke fra meg øyeblikket her og nå for å løpe etter slikt som tar tid, min venn. 
Jeg sier fra meg slikt som tar tid for å oppnå noe her og nå. For Mesteren har sagt at sanselige 
nytelser er noe som tar tid, og de er knyttet til angst og lidelser, så det er stor fare forbundet 
med dem. Denne læren gir resultater her og nå, innbyr til innsyn, fører til målet og forstandige 


mennesker kan selv finne ut av den.” 


“Hvordan har Mesteren forklart at sanselige nytelser er noe som tar tid, og de er 
knyttet til angst og lidelser, sá det er stor fare forbundet med dem, munk? Og hvordan har 
Mesteren forklart at denne læren gir resultater her og ná, innbyr til innsyn, fører til målet og 
forstandige mennesker kan selv finne ut av den?” 

*Jeg er ny som munk, min venn. Det er ikke lenge siden jeg sluttet meg til denne 
læren og treningsdisiplinen, så jeg kan ikke gi noen detaljert forklaring. Men nå holder 
Mesteren til i Tapoda-parken i Råjagaha. Gå og spør ham om dette, så kan du huske det slik 
han forklarer det.” 

“Det er ikke så lett for oss å komme fram til Mesteren, munk, for han er omgitt av 
andre og mektigere guder. Men hvis du vil gå og spørre ham om dette, så blir vi med og hører 
hva han sier.” 

“Det skal jeg gjøre,” svarte Samiddhi. Han gikk til Mesteren, hilste høflig pá ham og 
satte seg ned. Så fortalte han om møtet med guden. 

“Og hvis den guden snakket sant, så er han like 1 nærheten.” 

Og guden sa: 

«Spør, munk, spør, for her er jeg!” 


Mesteren henvendte seg til guden med disse versene: 


“Folk oppfatter verden ut fra ord og betegnelser, 
og de baserer sin oppfattelse på disse. 
De som ikke helt har forstått dette, 


er bundet av tunge lenker. 


Men den som forstår ord og betegnelser, 
forestiller seg ikke at noen har uttalt dem. 
Han forestiller seg ikke noe 

som kan legges ham til last. 


Si om du forstår dette, du ånd.” 


“Jeg forstår ikke helt den kortfattede forklaringen du ga, Mester. Det hadde vært fint 


om du kunne forklare det slik at jeg kan forstå detaljene i den fullt ut.” 


*Den som mener han er bedre enn andre, 


eller dárligere, slik at han mener det er en forskjell, 
framprovoserer bare krangel. 

Men den som beholder roen 

i alle tre situasjoner, mener heller ikke 

at han er likeverdig eller annerledes. 


Si om du forstår dette, ånd.” 


“Jeg forstår ikke helt den kortfattede forklaringen du ga nå heller, Mester. Det hadde 


vært fint om du kunne forklare det slik at jeg kan forstå detaljene i den fullt ut.” 


“Han har lagt bort all klassifisering og all stolthet. 

Han har ikke lenger noe begjær etter det objektive eller det subjektive. 
Han har brutt alle bånd, er fri og glad. 

Om guder eller mennesker leter etter ham her eller der, 

så finner de ham ikke, verken i himmelen eller noe annet sted. 


Si om du forstår dette, ånd.” 


“Den kortfattede forklaringen du nå ga, forstår jeg slik, Mester: 


Vi bør ikke gjøre noe galt her i verden, 

verken i tanke, ord eller handling. 

Om vi slipper taket i sansenytelser 

og vandrer 1 oppmerksomhet, med klar forståelse, 


slipper vi alle unyttige sorger.” 


1.1.3 Sverdkapitlet 
Sattivagga 


1.1.3.1 (1.1.21) Sverdet 
Sattisutta 


I Savatthi. Guden ble stående ved siden av Mesteren. Mens han sto der, sa han: 


“En munk bør legge bort alle sanselige lidenskaper 
og vandre i full oppmerksomhet, 
som om hodet hans skulle stå i brann 


eller det skulle henge et sverd over ham.” 


Mesteren svarte: 


*En munk bør legge bort alle ideer om en sjel 
og vandre i full oppmerksomhet, 
som om hodet hans skulle stå i brann 


eller det skulle henge et sverd over ham.” 


1.1.3.2 (1.1.22) Berøring 


Phusatisutta 


En gud sa: 


“Den som ikke berører noe, blir ikke berørt. 
Den som berører noe, kan bli berørt. 
Derfor vil den som skader en uskyldig, 


selv bli berørt av dette.” 


Mesteren svarte: 


*Den som krenker en skyldfri mann, 
et rent og uplettet menneske, 
den dåren faller det onde tilbake på, 


som fint støv kastet mot vinden.” 


1.1.3.3 (1.1.23) Villnis 


Jatåsutta 


En gud sa: 


“Indre villnis og ytre villnis, 
folk vikler seg inn i et villnis. 
Derfor spør jeg deg, Gotama: 


Hvordan skal man vikle seg ut av villniset?” 


Mesteren: 


“En vis mann som har en grunnfestet moral 
og som utvikler sitt sinn og sin visdom, 
en forstandig munk som trener iherdig, 


han kan vikle seg ut av villniset. 


En arahant uten negative tendenser 
som har kvittet seg med lidenskaper, 
og som har kvittet seg med sinne og uvitenhet, 


han kan vikle seg ut av villniset. 


Der det ikke lenger er noen forskjell 
på objekt og subjekt, 
og der objekter ikke føles som materielle, 


der er villniset hogd over ved roten.” 


1.1.3.4 (1.1.24) Hold ditt sinn i tomme 


Manonivåranasutta 


En gud sa: 


“I den grad man holder sitt sinn i tømme, 
i den grad unngår man lidelser. 
Den som alltid holder sinnet i tømme, 


vil alltid være fri fra lidelser.” 


Mesteren svarte: 


“Sinnet bør ikke alltid holdes i tømme, 
det bør ikke alltid holdes stramt. 
Men når det opptrer onde tanker, 


bør sinnet holdes i tømme.” 


1.1.3.5 (1.1.25) Arahanten 


Arahantasutta 


En gud sa: 


“En munk som har gjort det som skal gjøres, 
som har utslettet sine negative tendenser 

og som bærer sitt siste legeme, er en arahant. 
Han kan si: ‘Jeg sier”, og han kan si: 


KAT) 


“De sier: Det er mitt”. 


Mesteren svarte: 


“En munk som har gjort det som skal gjøres, 
som har utslettet sine negative tendenser 

og som bærer sitt siste legeme, er en arahant. 
Han kan si: ‘Jeg sier”, og han kan si: 

‘De sier: Det er mitt”.” 

Han vet hvilke ord og uttrykk folk bruker, 


og han kjenner vanlig sprákbruk.” 


En gud sa: 


“Hvis en munk som har gjort det som skal gjøres, 
som har utslettet sine negative tendenser 

og som bærer sitt siste legeme, er en arahant, 
sier: ‘Jeg sier”, og hvis han sier: 

“De sier: Det er mitt”, 


har han da gjort seg skyldig i arroganse?” 


Mesteren svarte: 


“Den som er fri fra arroganse, har ingen bindinger. 
Alle arrogansens bindinger er gått opp i røyk. 

Den kloke har sluppet taket i alle meninger. 

Han kan godt si: ‘Jeg sier”, og han kan si: 

“De sier: Det er mitt.” 

Han vet hvilke ord og uttrykk folk bruker, 


og han kjenner vanlig språkbruk.” 


1.1.3.6 (1.1.26) Lys 


Pajjotasutta 


En gud sa: 


“Hvor mange lys er det som lyser opp verden 
slik at alt blir lyst og klart? 
Vi har kommet for å spørre deg om dette, Mester. 


Vi vil gjerne høre hva du har å si.” 


Mesteren svarte: 


“Det er fem lys som lyser opp verden. 

Noe femte lys finnes ikke. 

Solen skinner om dagen, månen lyser om natten. 
Ilden kan lyse både dag og natt her og der. 

Men det beste lys av dem alle 

er lyset fra den fullkomment oppvåknede.” 


1.1.3.7 (1.1.27) Hoyvannet 


Sarasutta 


En gud sa: 


“Hvor går høyvannet når det ebber? 
Hvor er det ingen strømvirvler? 
Hvor tar objekt og subjekt slutt 


uten at det blir noe tilbake?” 


Mesteren svarte: 


*Der hvor verken vann eller jord, 
ild eller luft har fotfeste, 

dit går høyvannet når det ebber, 
der er det ingen strømvirvler, 

der tar objekt og subjekt slutt 


uten at det blir noe tilbake.” 


1.1.3.8 (1.1.28) Fyrster med store rikdommer 
Mahaddhanasutta 


En gud sa: 


“Selv fyrster med store rikdommer 

og makt over et rike misunner hverandre 
og får ikke nok av sansenytelser. 

Hvem av disse, som velter seg i nytelser, 
som følger strømmen av nye opplevelser, 
kan klare å slippe taket i begjæret? 


Hvem av dem kan vende seg bort fra verden?” 


Mesteren svarte: 


*En arahant som har forlatt hus og hjem, 

som har forlatt både kone og barn, 

som har sluppet taket i lidenskaper, 

og som har sluppet taket i hat og uvitenhet, 

og som dessuten har kvittet seg med negative tendenser, 


kan klare å vende seg bort fra verden.” 


1.1.3.9 (1.1.29) Fire hjul 
Catucakkasutta 


En gud sa: 

“Denne tingen pá fire hjul og med ni ápninger 
som er full av grådighet og født av gjørme — 
hvordan skal den klare seg, du store helt?” 
Mesteren sa: 

“Skjær over reimer og bånd, 

ønsker, grådighet og ondskap” 

Når du har skåret over grådigheten 


ved roten, skal den klare seg bra.” 


Note: Fire hjul: gå, stå, sitte, ligge. Ni åpninger: De ni kroppsåpningene 


1.1.3.10 (1.1.30) Bein som en antilope 


Enijanghasutta 


En gud sa: 


“Vi har kommet til deg, du sterke helt, 

du slanke, med bein som en antilope, 

du som spiser lite og ikke lever 1 luksus, 

du som vandrer alene som en løve eller en elefant, 
du som ikke bryr deg om sanselige nytelser — 


og vi spør deg hvordan man blir fri fra lidelser.” 


Mesteren svarte: 


“Det finnes fem slags sansenytelser i verden, 
og den sjette nytelsen finner vi i sinnet. 
Når du ikke lenger ønsker deg disse, 


blir du fri fra alle lidelser.” 


1.1.4 Satullapa-kapitlet 
Satullapakayikavagga 


1.1.4.1 (1.1.31) Gode mennesker 
Sabbhisutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom en stor flokk Satullapa-guder like før morgengry til parken. De lyste opp hele parken 
med sin stråleglans. Så gikk de bort til Mesteren og hilste høflig på ham. Mens de sto der, 


uttalte en av gudene dette verset: 


“Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


vil også ditt eget liv bli bedre.” 


En annen av gudene sa: 


“Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


vil visdommen gi større gaver enn noe annet.” 
En annen av gudene sa: 

“Ha bare omgang med gode mennesker, 

og vær bare sammen med gode mennesker. 
Når du vet hvordan de gode lever sitt liv, 


vil du ikke sørge om du enn er omgitt av sorger.” 


En annen av gudene sa: 


“Ha bare omgang med gode mennesker, 
og ver bare sammen med gode mennesker. 
Nár du vet hvordan de gode lever sitt liv, 


vil du strále 1 kretsen av slektninger.” 


En annen av gudene sa: 


“Ha bare omgang med gode mennesker, 
og ver bare sammen med gode mennesker. 
Nár du vet hvordan de gode lever sitt liv, 


vil du være på vei mot himmelen.” 


En annen av gudene sa: 


“Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


har du et varig grunnlag å stå på.” 


En annen av gudene sa: 
*Hvilket av disse versene var best, Mester?” 


*Alle versene var gode. Men hør nå på mitt vers: 


Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


blir du fri fra alle lidelser.” 


Slik talte Mesteren. Gudene tok fornøyd avskjed med ham og forsvant på flekken. 


1.1.4.2 (1.1.32) Gjerrighet 


Maccharisutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom en stor flokk Satullapa-guder like før morgengry til parken. De lyste opp hele parken 
med sin stråleglans. Så gikk de bort til Mesteren og hilste høflig på ham. Mens de sto der, 


uttalte en av gudene dette verset: 


"Gjerrigknarken og den tankelose 
gir ikke noen gaver. 
Den som vil se gode resultater, 


bør være fornuftig og gi gaver.” 


En annen av gudene sa: 


*Det som gjerrigknarken er redd for 

og som gjør at han ikke vil gi noe, 

nettopp det er den faren han utsetter seg for: 

Sult og tørst er hva gjerrigknarken er redd for. 
Men det er nettopp dette som rammer den tosken 
enten i denne verden eller en annen verden. 
Derfor bør han fordrive sin gjerrighet 

og gi gaver, slik at gaven kan rense ham. 

Da vil han med egne hender gjøre noe godt 


som kan gi ham et godt grunnlag i den andre verden.” 
En annen av gudene sa: 
*De som vandrer veien i godt selskap 


og deler det lille de har, 


de forsvinner ikke blant de døde, 


det er en evig lov. 

Noen gir av det lille de har, 

andre holder på sitt selv om de har mye. 
De som gir av det lille de har, 


regnes som likeverdige med dem som gir tusener.” 


En annen av gudene sa: 


“Det er vanskelig for giveren å gi en gave, 
ja, slike gjerninger er vanskelige å utføre. 
Dårlige mennesker har vondt for å bedre seg, 
for det er vanskelig å følge de godes praksis. 
Derfor venter forskjellige resultater 

på gode og dårlige mennesker. 

Dårlige mennesker havner i helvete, 


mens de gode kommer til himmelen.” 


En annen av gudene sa: 
*Hvilket av disse versene var best, Mester?” 
> 


“Alle versene var gode. Men hør ná på mitt vers: 


“Den som eier hundretusener 

og som gir noen tusen av dette, 

er ikke verd en brøkdel av ham 
som lever i samsvar med læren, 
selv om han lever fra hånd til munn 
og deler det han har med sin hustru, 


men som likevel gir av det lille han har.” 


En annen av gudene sa: 


“Hvorfor er ikke en slik storslagen ofring 


likeverdig med gaven fra et godt menneske? 


Hvorfor er ikke en gave pá tusen 
fra den som eier hundretusener 


verd en brøkdel av det den fattige gir?” 


Mesteren svarte: 


*Noen gir gaver selv om de oppfører seg dårlig. 
De slår og dreper, og etterpå gir de trøst. 

Slike gaver hefter det tårer ot smerte ved. 

De er ikke verd en brøkdel 

av det et godt menneske gir. 

Derfor er ikke en gave på tusen 

fra den som eier hundretusener 


verd en brøkdel av det den fattige gir.” 


1.1.4.3 (1.1.33) Velsignet 
Sadhusutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom en stor flokk Satullapa-guder like før morgengry til parken. De lyste opp hele parken 
med sin stråleglans. Så gikk de bort til Mesteren og hilste høflig på ham. Mens de sto der, 


uttalte en av gudene dette verset: 


“Det er en velsignelse å gi, min herre! 

Den som er gjerrig, og den som er tankeløs 

gir slett ikke noen gaver. 

Men den forstandige som ønsker gode resultater, 


gir gjerne gaver.” 


En annen av gudene sa: 


*Det er en velsignelse å gi gaver, min herre! 
Det er godt å gi gaver, selv om man har lite. 
Noen gir av det lille de har, 

andre holder på sitt selv om de har mye. 

De som gir av det lille de har, 


regnes som likeverdige med dem som gir tusener.” 


En annen av gudene sa: 


“Det er en velsignelse å gi gaver, min herre! 

Det er godt å gi gaver, selv om man har lite. 

Det er godt å gi gaver ut fra tillit. 

Det sies at det å gi gaver er som å gå i krigen, 
der noen få gode menn kan beseire en stor skare. 


Selv om man gir lite, så vil det føre til glede 


dersom man gir gaver ut fra tillit.” 


En annen av gudene sa: 


“Det er en velsignelse å gi gaver, min herre! 

Det er godt å gi gaver, selv om man har lite. 

Det er godt å gi gaver ut fra tillit. 

Det er godt å gi av det man rettmessig har ervervet seg. 
Den som gir av det man rettmessig har ervervet seg, 

av det man har vunnet med flid og eget arbeid, 


krysser dødens elv og kommer til himmelen.” 


En annen av gudene sa: 


“Det er en velsignelse å gi gaver, min herre! 

Det er godt å gi gaver, selv om man har lite. 

Det er godt å gi gaver ut fra tillit. 

Det er godt å gi av det man rettmessig har ervervet seg. 
Det er godt å tenke seg om før man gir gaver, 

for Mesteren roser dem som gir med omtanke, 

som gir til dem som fortjener det her i verden. 

Disse gavene bærer store frukter. 


De er som frø som blir sådd i god jord.” 


En annen av gudene sa: 


“Det er en velsignelse å gi gaver, min herre! 

Det er godt å gi gaver, selv om man har lite. 

Det er godt å gi gaver ut fra tillit. 

Det er godt å gi av det man rettmessig har ervervet seg. 
Det er godt å tenke seg om før man gir gaver, 

og det er godt å vise selvbeherskelse overfor andre. 


Den som ferdes uten å skade noen, 


som respekterer andre og ikke gjør noe vondt, 
høster ros for sin beskjedenhet, noe helten ikke gjør. 


Frykt for kritikk gjør at gode mennesker ikke gjør noe vondt.” 


En annen av gudene sa: 
*Hvilket av disse versene var best, Mester?” 


*Alle versene var gode. Men hør nå på mitt vers: 


“Mange gleder seg over gaver og tillit, 
men ord om læren er bedre enn gaver. 
I gamle dager og lenge før det igjen 


oppnådde gode mennesker nibbana gjennom visdom.” 


1.1.4.4 (1.1.34) De er ikke permanente 


Nasantisutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom en stor flokk Satullapa-guder like før morgengry til parken. De lyste opp hele parken 
med sin stråleglans. Så gikk de bort til Mesteren og hilste høflig på ham. Mens de sto der, 


uttalte en av gudene disse versene: 


“De sansenytelsene vi skaper oss, er ikke permanente. 
De er til stede, de nytelsene vi binder oss til 
mens vi i ørska tror de vil gjenta seg. 


Men vi møter døden uten å møte nytelsene igjen. 


Sorger fødes av begjær, smerte fødes av begjær. 

Når begjæret blir fordrevet, forsvinner sorgene. 

Når begjæret blir fordrevet, forsvinner også smerten. 
Nytelsene kommer ikke av den fargerike verden. 


Nytelsene kommer fra dine egne ønsker. 


La verden være så fargerik den vil. 
De vise fordriver uansett sitt begjær. 
Vær ikke sint, og gi avkall på stolthet 


gå rolig forbi alt som binder. 


Lidelsen kommer aldri til den 

som ikke henger ved objekt og subjekt. 
Han har fridd seg fra klassifiseringer 
og lagt stoltheten bak seg, 


og skåret over båndene, glad og uten lengsler. 


Guder og mennesker leter etter ham her og der, 


men finner ham ikke, verken i himmelen eller andre steder.” 


Munken Mogharaja sa: 


Hvis verken guder eller mennesker kan finne ham, 
verken her eller der, den fremste av mennesker, 
han som har nådd målet, 

er det fordi han har funnet frihet. 


Skal vi også rose dem som lovpriser ham? 


Mesteren sa: 


*Ja, de fortjener også ros, munk, 

de som lovpriser ham som har funnet frihet. 
De som forstår læren, foretar undersøkelser 
og gir deretter avkall. De blir også 


fri fra alle bindinger, munk.” 


1.1.4.5 (1.1.35) De irritable gudene 


Ujjhånasafifiisutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom en stor flokk av irritable guder like før morgengry til parken. De lyste opp hele parken 
med sin stråleglans. Så gikk de bort til Mesteren og ble stående der i lufta. Mens de sto der, 


uttalte en av gudene dette verset: 


“Hyvis en mann påstår han er noe annet 

enn hva han egentlig er, 

spiser han sin mat som en tyv, 

en svindler og en juksemaker. 

Han bør gjøre som han sier 

og ikke skryte på seg noe han ikke har gjort. 
De vise vil gjennomskue ham 


som prøver å skryte på seg det han ikke har gjort.” 


Mesteren svarte: 


“Bare prat eller lytting er ikke nok 

til å gjøre framskritt på den veien 

som de sterke og vise følger mot frigjøring, 
mens de mediterer seg fri fra Maras bindinger. 
Det er ikke slik de vise gjør 

når de har lært verden å kjenne. 

Når de vise ser hvordan det henger sammen, 
krysser de den klebrige verden 


og oppnår nibbana.” 


Da steg guden ned på marken, bøyde sitt hode for Mesterens føtter og sa: 


“Vi har begått en overtredelse, Mester. Vi har vært sá uvitende, dumme og tåpelige at 
vi trodde vi kunne fornærme Mesteren. Vær så snill å tilgi oss for dette, Mester, så skal det 
ikke gjenta seg!” 
Mesteren bare smilte. 


Da ble disse gudene enda mer irriterte og steg til værs. En av dem sa: 


“Den som ikke gir tilgivelse 
til dem som bekjenner sine overtredelser, 
men fortsatt ruger på sitt sinne og ikke kan slippe det, 


han binder en knute av hat i sitt indre. 


Hvis man ikke erkjenner overtredelsen 
og heller ikke kan slippe taket i den, 
tar hatet aldri slutt. 


Hvem har da en sunn holdning? 


Hvem er det som ikke erkjenner overtredelsen? 
Hvem er det som ikke kan slippe taket i den? 
Hvem er det som ikke oppfører seg dumt? 


Hvem er alltid vis og oppmerksom?” 


Mesteren svarte: 


*Han som har kommet fram til sannheten, 
den fullkomment oppvåknede, 


har medfølelse med alle levende vesener. 


Han ser ingen overtredelser, 
så derfor kan han heller ikke slippe taket i dem. 
Han oppfører seg ikke dumt, 


men er alltid vis og oppmerksom. 


Den som ikke gir tilgivelse 


til dem som bekjenner sine overtredelser, 

men fortsatt ruger på sitt sinne og ikke kan slippe det, 
han binder en knute av hat i sitt indre. 

Jeg har ingen glede av slikt hat, 


så jeg gir gjerne tilgivelse.” 


1.1.4.6 (1.1.36) Tillit 
Saddhåsutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom en stor flokk Satullapa-guder like før morgengry til parken. De lyste opp hele parken 
med sin stråleglans. Så gikk de bort til Mesteren og hilste høflig på ham. Mens de sto der, 


uttalte en av gudene disse versene: 


*Menneskets nærmeste venn er tillit, 

så ikke bli gående uten tillit til noen. 

Den som har tillit, får godt ry og berømmelse, 
og etter at kroppen har lagt seg til hvile 


kommer han til himmelen.” 


En annen av gudene sa: 


“Slutt å være sint og slipp taket i stoltheten. 
Overvinn alle bindinger som holder deg 
fast til oppfatninger om objekt og subjekt. 


Da vil du ikke lenger involvere deg i noe.” 


Mesteren svarte: 


“Tosker med lite vett sløser bort livet sitt. 
De kloke, derimot, er flittige 

og betrakter fliden som sin største rikdom. 
Ikke hengi deg til sløvhet og sansenytelser. 
Hvis du mediterer iherdig og flittig, 

vil du oppnå den høyeste lykke.” 


1.1.4.7 (1.1.37) Det store motet 


Samayasutta 


Slik har jeg hørt det: 

En gang oppholdt Mesteren seg 1 Storskogen i Kapilavatthu sammen med en stor 
flokk munker. Det var omtrent fem hundre munker der, og alle var ærverdige. Det hadde også 
møtt fram en stor skare guder fra de ti verdenssystemene for å besøke Mesteren og munkene. 

Da sa fire guder fra de rene boligene til hverandre: 

*Mesteren oppholder seg i Storskogen i Kapilavatthu sammen med en stor flokk 
munker. Det er omtrent fem hundre munker der, og alle er ærverdige. Det har også møtt fram 
en stor skare guder fra de ti verdenssystemene for å besøke Mesteren og munkene. Enn om vi 
også gikk og besøkte Mesteren og leste et vers hver for ham?” 

Dermed forsvant disse fire gudene fra de rene boligene like hurtig som når en kraftig 
mann bøyer eller retter ut armen, og kom til syne framfor Mesteren. De hilste høflig på ham, 


og en av gudene sa: 


*Det er en stor forsamling her i lunden, 
mange guder er kommet sammen. 
Vi har også kommet hit 


for å se den ubeseirede munkeforsamling.” 
Så tok en annen av gudene ordet og sa: 
*Der har munkene kommet sammen 

og samlet sinnet i konsentrasjon. 

De vise vokter sine sanser 

slik vognstyreren griper om tøylene.” 


En tredje gud sa dette verset: 


“Som kraftige elefanter 


bryter de alle stengsler og sperrer 


og vandrer i frihet og renhet, 


med klart og våkent blikk.” 


Til slutt sa den fjerde av gudene følgende: 


*De som tar sin tilflukt til Buddha, 
kommer aldri til helvete. 
Når livet som menneske tar slutt, 


slutter de seg til de himmelske skarer.” 


1.1.4.8 (1.1.38) Steinsplinten 
Sakalikasutta 


Slik har jeg hørt det: 

En gang oppholdt Mesteren seg i hjorteparken Maddakucchi i Råjagaha. På den tiden 
var foten hans såret av en steinsplint. Mesteren var plaget av sterke smerter, av stikkende, 
skarpe, vonde og plagsomme smerter i kroppen. Men han holdt ut smertene med 
oppmerksomhet og klar forståelse, uten å la dem gå inn på seg. Han brettet kappen i fire lag 
og la seg oppmerksomt og med klar forståelse i løvestilling på høyre side, idet han støttet 
hodet med hånden og la den ene foten oppå den andre. 

Da kom sju hundre Satullapa-guder til parken like før morgengry. De lyste opp hele 
parken med sin stråleglans. Så gikk de bort til Mesteren og hilste høflig på ham. Mens de sto 
der, utbrøt en av gudene : 

“Filosofen Gotama er sannelig en elefant! På elefanters vis holder han ut sterke 
smerter, stikkende, skarpe, vonde og plagsomme smerter i kroppen, med oppmerksomhet og 
klar forståelse, uten å la dem gå inn på seg!” 

En annen gud utbrøt: 

“Filosofen Gotama er sannelig en løve! På lovers vis holder han ut sterke smerter, 
stikkende, skarpe, vonde og plagsomme smerter i kroppen, med oppmerksomhet og klar 
forståelse, uten å la dem gå inn på seg!” 

En annen gud utbrøt: 

“Filosofen Gotama er sannelig en fullblodshest! På fullblodshesters vis holder han ut 
sterke smerter, stikkende, skarpe, vonde og plagsomme smerter i kroppen, med 
oppmerksomhet og klar forståelse, uten å la dem gå inn pá seg!” 

En annen gud utbrøt: 

“Filosofen Gotama er sannelig en førerokse! På føreroksers vis holder han ut sterke 
smerter, stikkende, skarpe, vonde og plagsomme smerter i kroppen, med oppmerksomhet og 
klar forståelse, uten å la dem gå inn på seg!” 

En annen gud utbrøt: 

“Filosofen Gotama er sannelig en trekkokse! På trekkoksers vis holder han ut sterke 
smerter, stikkende, skarpe, vonde og plagsomme smerter i kroppen, med oppmerksomhet og 


klar forståelse, uten å la dem gå inn på seg!” 


En annen gud utbret: 

“Filosofen Gotama er sannelig veltemmet! Pá veltemmedes vis holder han ut sterke 
smerter, stikkende, skarpe, vonde og plagsomme smerter i kroppen, med oppmerksomhet og 
klar forståelse, uten å la dem gå inn på seg!” 

En annen gud utbrøt: 

“Se hvordan konsentrasjonen hans er velutviklet og sinnet hans er frigjort! Det lener 
seg verken framover eller til siden! Det er verken holdt tilbake eller hindret av noen indre 
tendenser! Jeg skulle mene at det ikke finnes noen som kan overgå en slik elefant av en mann, 
en slik løve av en mann, en slik fullblodshest av en mann, en slik førerokse av en mann, en 


slik trekkokse av en mann, en slik veltemmet mann! 


Vedakyndige brahmaner kan praktisere askese 1 hundre år. 
Sinnet deres blir ikke like frigjort, 
for de som setter seg så usle mål, 


krysser ikke over til den andre bredden. 


De er gjennomsyret av grådighet 

og følger ritualer og regler, 

så selv om de driver sin usle askese i hundre år, 
blir ikke sinnet deres fullstendig frigjort, 

for de som setter seg så usle mål, 


krysser ikke over til den andre bredden.” 


Mesteren svarte: 


*Den som er stolt og nytelsessyk, 
klarer ikke å temme seg selv, 
og den som ikke er konsentrert, 


vinner ikke noen visdom. 


Den som er distrahert og sløv, 
klarer ikke å fri seg fra dødens velde 


og krysse over til den andre bredd, 


selv om han lever alene i skogen. 


Men den som fordriver sin stolthet 
og som øver god konsentrasjon, 
vil alltid ha et lyst sinn 


og nå fram til frigjøring. 


Om han lever alene i skogen 
og ikke henfaller til sløvhet, 
vil han fri seg fra dødens velde 


og krysse over til den andre bredd.” 


1.1.4.9 (1.1.39) Den første teksten om regnguden Pajunnas datter 


Pathamapajunnadhitusutta 


Slik har jeg hørt det: 

En gang bodde Mesteren i huset med de spisse gavlene i Storskogen ved Vesali. Like 
før morgengry kom Kokanada, regnguden Pajunnas datter, til parken og lyste opp hele 
parken med sin stråleglans. Så gikk hun bort til Mesteren og hilste høflig på ham. Mens hun 


sto der, sa hun: 


*Den fullkomment oppvåknede, 
den fremste av alle skapninger, 
bor nå i skogen 1 Vesali. 

Jeg er Kokanada, Pajunnas datter, 


og jeg er kommet for å hylle deg. 


Tidligere har jeg bare hørt om læren 
til den oppvåknede med det skarpe blikket. 
I dag ser jeg med egne øyne 


den vise og gode som gir undervisning. 


De toskene som går omkring 

og kritiserer den edle lære, 

kommer til det fryktelige Roruva-helvete 
der de blir pint i lang tid. 


Men de som nærmer seg den edle lære 
med åpent sinn, blir fullkomne 


i gudenes selskap etter døden,” 


1.1.4.10 (1.1.40) Den andre teksten om regnguden Pajunnas datter 
Dutiyapajunnadhitusutta 


Slik har jeg hørt det: 

En gang bodde Mesteren i huset med de spisse gavlene i Storskogen ved Vesāli. Like 
før morgengry kom Lille-Kokanada, regnguden Pajunnas datter, til parken og lyste opp hele 
parken med sin stråleglans. Så gikk hun bort til Mesteren og hilste høflig på ham. Mens hun 


sto der, sa hun: 


“Kokanada, Pajunnas datter 
er kommet hit i stråleglans som lynet 
for å hylle den oppvåknede og hans lære, 


og hun sier fram disse vers. 


Selv om jeg kunne ha lagt fram denne læren 
på mange forskjellige måter, 
skal jeg gi en kort oppsummering 


så langt jeg selv forstår den. 


Vi bør ikke gjøre noe galt her i verden, 

verken i tanke, ord eller handling. 

Om vi slipper taket i sansenytelser 

og vandrer 1 oppmerksomhet, med klar forståelse, 


slipper vi alle unyttige sorger.” 


1.1.5 Kapitlet om brann 
Adittavagga 


1.1.5.1 (1.1.41) Balanse mellom forbruk og gaver. 
Adittasutta 


Slik har jeg hørt det: 
En gang oppholdt Mesteren seg i Anåthapindikas park Jetalunden i Savatthi. En 
gang da natten nesten var omme, kom en gud og lyste opp hele Jetalunden med sin 


stråleglans. Guden gikk bort og hilste høflig på Mesteren og uttalte disse versene: 


*Når huset brenner, er det best å bære ut 
alt man har der inne, så det ikke skal brenne opp. 
Siden verden brenner i alderdom og død, er det best 


å bære ut gaver, for gaver er en god investering. 


Gaver gir gode resultater. Det du ikke gir bort, 

blir tatt av tyver og konger, eller ilden fortærer det. 
Til syvende og sist må du slippe taket 

i kroppen din og i alt du eier. 


Den som er vis og innser dette, 
vil nyte sine goder og gi sine gaver. 
Har han balanse mellom forbruk og gaver, 


kommer han til himmelen og ingen klandrer ham.” 


1.1.5.2 (1.1.42) Hva gir han? 
Kimdadasutta 


En gud sa: 


“Hva gir han som gir styrke? 
Hva gir han som gir skjennhet? 
Hva gir han som gir lykke? 
Hva gir han som gir syn? 
Hvem er det som gir alt? 


Svar meg pá disse spørsmålene.” 


Mesteren svarte: 


*Den som gir mat, gir styrke. 
Den som gir klær, gir skjønnhet. 
Den som gir kjøretøy, gir lykke. 
Den som gir lamper, gir syn. 
Den som gir bolig, gir alt. 

Den som underviser i læren, 


gir udødelighet.” 


1.1.5.3 (1.1.43) Mat 


Annasutta 


En gud sa: 


*Både guder og mennesker er glade i mat. 


Hvilket vesen er vel ikke glad i mat?” 


Mesteren svarte: 


*De som gir mat i tillit, 

glade til sinns, 

får selv glede av denne maten, 

enten her eller i neste verden. 

Derfor bør de overvinne sin gjerrighet, 
beseire sin dårlige natur og gi gaver. 

Det gir gode resultater i den neste verden, 


det skaper et godt grunnlag for alle vesener.” 


1.1.5.4 (1.1.44) Det som har én rot 


Ekamuúlasutta 


*Vismannen har krysset avgrunnen, 
han har krysset havet med tolv virvler, 
selv om han har én rot og ser to veier, 


med tre forurensninger og fem arenaer.” 


Note: Én rot: uvitenhet. To veier: evighetsteori og nihilisme. Tre forurensninger: begjær, hat og 
vrangforestillinger. Fem arenaer: syn, hørsel, smak, lukt, berøring. Tolv virvler: De fem sansene pluss 


sinnet, og deres seks ytre objekter. 


1.1.5.5 (1.1.45) Den fullkomne 


Anomasutta 


“I den fullkomnes navn, han med subtilt syn, 
han som gir visdom og ikke sitter fast i nytelsene — 
se ham som vet alt og som har skarp forstand, 


den store vismann som hjelper alle på den edle vei.” 


1.1.5.6 (1.1.46) Nymfene 


Accharåsutta 


En gud sa: 


“Skogen gjenlyder av nymfenes sang, 
og det myldrer av demoner her. 
Skogens navn er Vrangforestillinger — 


hvordan finner jeg veien ut?” 


Mesteren svarte: 


“Veien heter ‘Rett Fram’, 
og den går i retning av ‘Fryktløs’. 
Vognen heter “Stedig”, 


og den triller på lærens hjul. 


“Selvrespekt” er bremseskoen, 
vogntaket er ‘Oppmerksomhet’. 
Vognkusken kaller jeg ‘Sannhet’ 


og han som løper foran er ‘Rett Syn”. 


Den som har en vogn som denne, 
det være seg mann eller kvinne, 
har et pålitelig kjøretøy 


for reisen fram til nibbana.” 


1.1.5.7 (1.1.47) Samfunnsnyttige handlinger 


Vanaropasutta 


En gud sa: 


“Hva slags mennesker bygger opp et forråd 
av gode fortjenester dag og natt? 
Hvem har så god atferd og gjør det som er godt, 


slik at de kommer til himmelen?” 


Mesteren svarte: 


*De som planter trær som gir ly og gode frukter, 

de som bygger bruer, brønner og vannreservoarer, 

og de som gir vandrere husly — 

de bygger opp et forråd av gode fortjenester dag og natt 
De har så god atferd og gjør så mye godt 


at de kommer til himmelen.” 


1.1.5.8 (1.1.48) Jetalunden 


Jetavanasutta 


“Dette er Jetalunden, der fellesskapet av vismenn holder til. 
Her bor lærens konge som fyller meg med glede. 
Menneskene blir renset av gode gjerninger, 

visdom, sannhet, moral og et høyverdig liv, 


ikke av avstamning eller penger. 


Derfor bør den som er klok, 
og som har sitt eget beste for øye, 
studere læren omhyggelig. 


På den måten blir han ren. 


En munk bør ta Såriputta som forbilde 
og krysse over til den andre bredd 
med visdom, moral og fred i sinnet. 


Da blir han å regne blant de fremste.” 


1.1.5.9 (1.1.49) Den gjerrige 


Maccharisutta 


En gud sa: 


“De som er gjerrige, smálige og som skjeller ut andre, 
de som forhindrer andre i å gi gaver — 

hvilken frukt får de å høste, hvordan går det med dem? 
Vi har kommet for å spørre Mesteren om dette 


og vil gjerne høre det svar han gir.” 


Mesteren svarte: 


*De som er gjerrige, smålige og som skjeller ut andre, 
de som forhindrer andre i å gi gaver — 
de kommer til helvete eller blir gjenfødt som dyr. 


De kommer til dødsrikets hersker. 


Hvis de blir gjenfødt som mennesker, 
blir de født i en fattig familie der de nesten ikke 


får noe mat, klær, kjærlighet eller moro. 


Det de toskene håper å få fra andre, 
det får de ganske enkelt ikke. 
De nyter fruktene her og nå 


og får svi for dem i framtiden.” 


Guden sa: 


“Dette forstår vi godt. 


Men vi har et spørsmål til, Gotama. 


De som er blitt født som mennesker, 


som lytter til råd og som ikke er gjerrige, 


som gleder seg over den oppvåknedes lære 


og har stor respekt for munkefellesskapet — 
hvilken frukt får de å høste, hvordan går det med dem? 
Vi har kommet for å spørre Mesteren om dette 


og vil gjerne høre det svar han gir.” 


Mesteren svarte: 


*De som er blitt født som mennesker, 

som lytter til råd og som ikke er gjerrige, 
som gleder seg over den oppvåknedes lære 
og har stor respekt for munkefellesskapet — 


de kommer til himmelen og blir gjenfødt der. 


Hvis de blir gjenfødt som mennesker, 
blir de født i en rik familie der de 


får mye mat, klær, kjærlighet og moro. 


De gleder seg over rikdommer andre har samlet, 
på samme måte som de gudene 

som gleder seg over eget skaperverk. 

De nyter fruktene her og nå 


og kommer siden til himmelen.” 


1.1.5.10 (1.1.50) Ghatikåra 
Ghatikarasutta 


Ghatikara: 


«Sju munker oppnådde frihet 

og kom til Aviha-himmelen. 

De hadde kvittet seg med lidenskap og hat 
og krysset den klebrige verden. 


Hvem var de som krysset sumpen, 

dødens rike som er så vanskelig å krysse? 
Hvem hadde lagt av seg sitt jordiske hylster 
og kom opp til gudenes rike? 


Det var Upaka og Palaganda, 
og den tredje var Pukkusati. 
Bhaddiya og Khandadeva 
og Båhuraggi og Singiya. 

De la av seg sitt jordiske hylster 
og steg opp til gudenes rike.” 


Mesteren: 

*Du taler vel om disse sju 

som kom seg fri fra Måras lenker. 
Hvilken lære hadde de erkjent 


da de brøt tilblivelsens lenker?” 


Ghatikara: 


“Ingen annen enn din egen lære, Mester! 
Intet annet enn ditt budskap! 
Dette var den læren de hadde erkjent 


da de brøt tilblivelsens lenker. 


Læren om hvordan subjekt og objekt 
opphører uten at noe blir tilbake. 
Dette var den læren de hadde erkjent 


da de brøt tilblivelsens lenker.” 


Mesteren: 


*Du taler dype ord. De er vanskelige 
å forstå og vanskelige å innse. 
Hvem har du hørt denne læren fra 


som du uttaler her?” 


Ghatikara: 


“Tidligere var jeg pottemaker i Vehalinga. 
Jeg var kjent som pottemakeren Ghatikara. 
Jeg tok meg av min mor og min far 


og var legmannstilhenger av Kassapa. 


Jeg avsto fra seksualitet og materielle goder 

og levde det høyverdige liv. 

Jeg var en av deres venner i landsbyen. 

Derfor vet jeg at de sju munkene fant frigjøring. 
De kvittet seg med lidenskap og hat 

og krysset den klebrige verden.” 


Mesteren: 


“Slik var det. Det var som du sier, Bhaggava. 
Tidligere var du pottemaker i Vehalinga. 

Du var kjent som pottemakeren Ghatikara. 
Du tok deg av din mor og din far 


og var legmannstilhenger av Kassapa. 


Du avsto fra seksualitet og materielle goder 
og levde det høyverdige liv. 


Du var en av mine venner i landsbyen.” 


Slik var det den gangen. 
Det var gamle venner som møttes. 
Begge hadde utviklet sitt sinn 


og bar sitt siste legeme. 


1.1.6 Kapitlet om alderdom 


Jaravagga 


1.1.6.1 (1.1.51) Alderdom 


Jaråsutta 


“Hva er godt å ha helt inn i alderdommen? 
Hva danner et godt grunnlag? 
Hva er menneskets smykke? 


Hva er det tyver ikke kan ta fra deg?” 


“Moral er godt å ha helt inn i alderdommen. 
Tillit danner et godt grunnlag. 
Visdom er menneskets smykke. 


Gode gjerninger kan ingen ta fra deg.” 


1.1.6.2 (1.1.52) Det som ikke forfaller 


Ajarasåsutta 


“Hva er godt å ha, som ikke forfaller? 
Hva er bra for beslutninger? 
Hva er menneskets smykke? 


Hva er det tyver ikke kan ta fra deg?” 


*Moral som ikke forfaller, er godt å ha. 
Tillit er bra for beslutninger. 
Visdom er menneskets smykke. 


Gode gjerninger kan ingen ta fra deg.” 


1.1.6.3 (1.1.53) Venner 
Mittasutta 


“Hvem er vandrerens venn? 
Hvem er venn i eget hus? 
Hvem er venn i nøden? 


Hvem er venn i framtiden?” 


“En følgesvenn er vandrerens venn. 
Mor er venn i eget hus. 

En kamerat er venn i nøden 

og han hjelper deg igjen og igjen. 
De gode gjerninger du selv har gjort 


er dine venner i framtiden.” 


1.1.6.4 (1.1.54) Menneskets fundament 
Vatthusutta 


“Hva er menneskets fundament? 
Hvem er den beste venninne? 
Hva má de ha for á leve 


de som fár nering fra jorda?” 


“Barna er menneskets fundament. 
Hustruen er den beste venninne. 
Regn må de ha for å leve 


de som får næring fra jorda.” 


1.1.6.5 (1.1.55) Forste tekst om hva som skaper et menneske 


Pathamajanasutta 


“Hva er det som skaper et menneske? 
Hva loper fra ham til alle kanter? 
Hva er det som gjennomløper kretsløpet? 


Hva er han mest redd for?” 


“Begjeeret skaper et menneske. 
Sinnet løper fra ham til alle kanter. 
Personen gjennomløper kretsløpet. 


Det han er mest redd for, er lidelse.” 


1.1.6.6 (1.1.56) Andre tekst om hva som skaper et menneske 


Dutiyajanasutta 


“Hva er det som skaper et menneske? 
Hva loper fra ham til alle kanter? 
Hva er det som gjennomløper kretsløpet? 


Hva er det han ikke blir fri fra?” 


"Begjæret skaper et menneske. 
Sinnet løper fra ham til alle kanter. 
Personen gjennomløper kretsløpet. 


Lidelsen blir han ikke fri fra.” 


1.1.6.7 (1.1.57) Tredje tekst om hva som skaper et menneske 


Tatiyajanasutta 


“Hva er det som skaper et menneske? 
Hva loper fra ham til alle kanter? 
Hva er det som gjennomløper kretsløpet? 


Hva er det som styrer hans framtid?” 


"Begjæret skaper et menneske. 
Sinnet løper fra ham til alle kanter. 
Personen gjennomløper kretsløpet. 


Hans egne handlinger styrer hans framtid.” 


1.1.6.8 (1.1.58) Feil kurs 
Uppathasutta 


“Hva er det som kalles feil kurs? 
Hva er det som forfaller både natt og dag? 
Hva er det som spolerer seksuell avholdenhet? 


Hva er et bad uten vann?” 


“Lidenskaper kalles feil kurs. 

Livet forfaller både natt og dag. 
Kvinnen spolerer seksuell avholdenhet, 
og dette kan skje med alle. 

Askese og det opphøyde liv 


er å bade uten vann.” 


1.1.6.9 (1.1.59) Følgesvennen 
Dutiyasutta 


“Hvem er menneskets følgesvenn? 
Hvem er det som gir ham veiledning? 
Hva er det som vil befri mennesket 


fra alle lidelser, om man har det kjært?” 


“Tillit er menneskets følgesvenn. 
Visdommen gir ham veiledning. 
Nibbana vil befri mennesket 


fra alle lidelser, om man har det kjært.” 


1.1.6.10 (1.1.60) Dikteren 


Kavisutta 


“Hva er diktets opphav? 
Hva er dets uttrykksmedium? 
Hva er diktet avhengig av? 


Hva er diktets bolig?” 


“Versemálet er diktets opphav, 
ordet dets uttrykksmedium. 
Dikt er avhengig av et felles språk. 


Poeten er diktets bolig.” 


1.1.7 Kapitlet med styring 
Addhavagga 


1.1.7.1 (1.1.61) Navnet 


Namasutta 


“Hva er det som styrer alt? 
Hva er det som er storst av alt? 
Hva er det ene som har 


herredømme over alt annet?” 


“Navnet styrer alt. 
Navnet er størst av alt. 
Navnet er det ene som har 


herredømme over alt annet.” 


1.1.7.2 (1.1.62) Sinnet 
Cittasutta 


“Hva er det som fører verden? 
Hva er det som trekker den med seg? 
Hvilken ene ting er det 


som får herredømme over alt?” 


“Sinnet fører verden. 
Sinnet trekker den med seg. 
Sinnet er den ene tingen 


som får herredømme over alt.” 


1.1.7.3 (1.1.63) Begjæret 
Tanhasutta 


“Hva er det som fører verden? 
Hva er det som trekker den med seg? 
Hvilken ene ting er det 


som får herredømme over alt?” 


“Begjeret fører verden. 
Begjæret trekker den med seg. 
Sinnet er den ene tingen 


som får herredømme over alt.” 


1.1.7.4 (1.1.64) Lenken 


Samyojanasutta 


“Hva er det som lenker verden? 
Hva fører den på villspor? 
Hva er det som bør fjernes 


for at man skal kunne kalle det nibbana?” 


*Nytelser lenker verden. 
Grubling fører den på villspor. 
Grådigheten bør fjernes 


for at man skal kunne kalle det nibbana.” 


1.1.7.5 (1.1.65) Bindinger 


Bandhanasutta 


“Hva er det som binder verden? 
Hva er det som fører den på villspor? 
Hva er det som bør fjernes 


for å skjære over alle bindinger?” 


*Nytelser binder verden. 
Grubling fører den på villspor. 
Grådigheten bør fjernes 


for å skjære over alle bindinger.” 


1.1.7.6 (1.1.66) Det som truer verden 
Attahatasutta 


*Hva er det som truer verden? 
Hva er det som omringer den? 
Hvilken brodd er den rammet av? 


Hvilken røyk er det som innhyller den?” 


“Verden er truet av døden. 
Den er omringet av alderdom. 
Den er rammet av begjærets brodd. 


Den er stadig innhyllet i ønskenes røyk.” 


1.1.7.7 (1.1.67) Bindinger 
Udditasutta 


“Hva er det som binder verden? 
Hva er det som omringer den? 
Hva er det som sperrer verden inne? 


Hva er det verden ikke kan unnslippe?” 


*Verden er bundet av begjær. 
Den er omringet av alderdom. 
Verden er sperret inne av døden. 


Den kan ikke unnslippe lidelser.” 


1.1.7.8 (1.1.68) Sperret inne 
Pihitasutta 


“Hva er det som sperrer verden inne? 
Hva er det verden ikke kan unnslippe? 
Hva er det som binder verden? 


Hva er det som omringer den?” 


“Verden er sperret inne av døden. 
Den kan ikke unnslippe lidelser. 
Verden er bundet av begjær. 


Den er omringet av alderdom.” 


1.1.7.9 (1.1.69) Onsker 


Icchåsutta 


“Hva er verden fanget av? 
Hva må temmes om den skal bli fri? 
Hva er det som bør fjernes 


for å skjære over alle bindinger?” 


“Verden er fanget av ønsker. 
Ønskene må temmes om den skal bli fri. 
Ønskene bør fjernes 


for å skjære over alle bindinger.” 


1.1.7.10 (1.1.70) Verden 
Lokasutta 


“Hva er verden oppstått fra? 
Hvordan kan vi kjenne den? 
Hva involverer verden seg 1? 


Hvordan går verden til grunne?” 


“Verden er oppstått fra seks. 
Vi kjenner den gjennom seks. 
Verden involverer seg i seks. 


Den går til grunne i seks.” 


Note: De seks står for fem sanseorganer pluss sinnet. 


1.1.8 Kapitlet om å skjære bort 
Chetvavagga 


1.1.8.1 (1.1.71) Hva bør skjæres bort? 
Chetvåsutta 


I Savatthi. Guden ble stående ved siden av Mesteren. Mens han sto der, sa han: 


“Hva bør skjæres bort for å leve lykkelig? 
Hva bør skjæres bort for at man ikke skal sørge? 
Hvilken en ting godtar du 


at man slakter, Gotama?” 


Mesteren svarte: 


“Om du skjærer bort ditt sinne, kan du leve lykkelig. 
Har du skåret bort ditt sinne, har du ingen sorger. 
De edle roser at man slakter raseriets giftige rot 

selv om det på sitt høyeste kan føles søtt, du gud. 


Har du skåret bort dette, har du ingen sorger.” 


1.1.8.2 (1.1.72) Vogna 
Rathasutta 


“Hva er det som kjennetegner ei vogn? 
Hva er det som kjennetegner ilden? 
Hva er det som kjennetegner et kongerike? 


Hva er det som kjennetegner en kvinne?” 


“Vogna kjennetegnes av banneret. 
Ilden kjennetegnes av røyken 
Kongeriket kjennetegnes av kongen. 


Kvinnen kjennetegnes av sin ektemann.” 


1.1.8.3 (1.1.73) Rikdom 
Vittasutta 


“Hva er menneskets største rikdom? 
Hva fører til lykke hvis du praktiserer det? 
Hva smaker søtest av alt? 


Hvordan er det best å leve?” 


“Tillit er den største rikdom. 
Lære fører til lykke hvis du praktiserer den. 
Sannhet smaker søtest av alt. 


Et liv i visdom er beste måten å leve på.” 


1.1.8.4 (1.1.74) Regnet 
Vutthisutta 


En av gudene sa: 


“Hva er fremst av det som kommer opp? 
Hva er fremst av det som kommer ned? 
Hvem er fremst av dem som vandrer omkring, 


og hvem er fremst av dem som snakker?” 


En annen av gudene svarte: 


“Sákornet er fremst av det som kommer opp. 
Regnet er fremst av det som kommer ned. 
Kveget er fremst av dem som vandrer omkring, 


og sønnen er fremst av dem som snakker.” 


Men Mesteren sa: 


“Kunnskap er fremst av det som kommer opp. 
Uvitenhet er fremst av det som kommer ned. 
Munkefellesskapet er fremst av dem som vandrer omkring, 


og den oppvåknede er fremst av dem som snakker.” 


1.1.8.5 (1.1.75) Frykt 
Bhitåsutta 


En av gudene spurte: 


“Hvorfor er det så mange som er redde? 

Veien er jo forklart på mange forskjellige måter. 
Nå spør jeg deg, Gotama, for du er klok: 

Hva skal et menneske basere seg på 


for å slippe å være redd for den andre verden?” 


Mesteren svarte: 


*Man bør bestemme seg for å tale og tenke rett 

og ikke begå noen onde handlinger. 

Om man bor i et hus med nok av mat og drikke, 

bør man være tillitsfull, mild, gavmild og omgjengelig. 
Hvis man baserer seg på disse fire egenskapene, 


trenger man ikke være redd for den andre verden.” 


1.1.8.6 (1.1.76) Det som ikke gár til grunne 


Najiratisutta 


En av gudene sa: 


“Hva er det som går til grunne? 
Hva er det som ikke går til grunne? 


Hvilken vei sies å føre på villspor? 


Hva er det som sperrer for innsikt i sannheten? 
Hva er det som forfaller både dag og natt? 
Hva er det som spolerer seksuell avholdenhet? 


Hva er et bad uten vann? 


Hvor mange hull finnes det i verden, 
der tanken ikke får fotfeste? 
Vi har kommet for å spørre Mesteren om dette 


og vil gjerne høre det svar han gir.” 


Mesteren svarte: 


*Menneskenes former går til grunne. 
Navn og ætt går ikke til grunne. 


Lidenskaper fører på villspor. 


Grådighet sperrer for innsikt i sannheten. 
Livet forfaller både dag og natt. 

Kvinnen spolerer seksuell avholdenhet, 
og dette kan skje med alle. 

Askese og det opphøyde liv 


er å bade uten vann. 


Det finnes seks hull i verden 

der tanken ikke får fotfeste. 
Dovenskap, sløvhet, treghet, søvnighet, 
mangel på selvkontroll og slurv. 


Pass på å vende deg bort fra disse seks hullene.” 


1.1.8.7 (1.1.77) Herredømme 


Issariyasutta 


“Hva gir verdensherredømme? 
Hva er det beste man kan ha? 
Hva er en rustflekk på sverdet? 


Hvem skaper helvete på jorden? 


Hvem sperrer veien for handel? 
Hvem liker handelsmannen å se? 
Hvem er det de vise liker 


når de kommer tilbake gang på gang?” 


*Viljestyrke gir verdensherredømme. 
En kvinne er det beste man kan ha. 
Raseri er en rustflekk på sverdet. 


Tyver skaper helvete på jorden. 


Tyveri sperrer veien for handel. 
Handelsmannen liker å se en munk. 
De vise liker at munker 


kommer tilbake gang på gang.” 


1.1.8.8 (1.1.78) Sitt eget beste 


Kamasutta 


“Hva bør man ikke gi hvis man tenker på sitt eget beste? 
Hva bør et menneske ikke gi opp? 
Hva bør man gi av bare godt 


og ikke slippe fra seg noe vondt?” 


*Man bør ikke gi bort seg selv. 
Man bør ikke gi opp seg selv. 
Man bør gi bare gode ord 


og ikke slippe noen vonde ord fra seg.” 


1.1.8.9 (1.1.79) Niste pá veien 
Patheyyasutta 


“Hva er godt som niste pá veien? 

Hva er det som trekker rikdom til huset? 
Hva er det som trekker mennesket etter seg? 
Hva er det vanskelig å kvitte seg med? 


Hva er det som fengsler folk som fuglen i buret?” 


“Tillit er godt som niste på veien. 

Hellet trekker rikdom til huset. 

Ønsker trekker mennesket etter seg. 
Ønsker er det vanskelig å kvitte seg med. 


Ønsker fengsler folk som fuglen i buret.” 


1.1.8.10 (1.1.80) Et lys for verden 


Pajjotasutta 


“Hva er et lys for verden? 

Hva 1 verden er vákent? 

Hvilke levende vesener er i arbeid, 
og hvilke spor setter de? 

Hva gir næring til dovne og flittige, 
og likedan til mødre og sønner? 


Hva gir liv til alle levende vesener?” 


*Visdommen er et lys for verden. 
Oppmerksomheten er våken. 

Okser er i arbeid, 

og plogfurer er spor etter dem. 

Regnet gir næring til dovne og flittige, 
og likedan til mødre og sønner. 


Regnet gir liv til alle levende vesener.” 


1.1.8.11 (1.1.81) Skyldfri 


Aranasutta 


“Hvem er skyldfri her i verden? 

Hvem får ikke ødelagt sitt liv? 

Hvem forstår ønskene? 

Hvem er alltid fri? 

Hvem blir respektert av mor, 

av far og av bror, når han er standhaftig? 
Hvem bøyer adelen seg for, 


selv om han er av ringe fødsel?” 


*Munken er skyldfri her i verden. 
Munkene får ikke ødelagt sitt liv. 
Munkene forstår ønskene. 

Munkene er alltid fri. 

Munken blir respektert av mor, 

av far og av bror, når han er standhaftig. 
Adelen bøyer seg for en munk 


selv om han er av ringe fødsel.” 


1.2 Samtaler med gudesønner 


Devaputtasamyutta 


1.2.1 Første kapittel 
Pathamavagga 


1.2.1.1 (1.2.1) Første tekst om Kassapa 


Pathamakassapasutta 


Slik har jeg hørt det: 

En gang oppholdt Mesteren seg i Anåthapindikas park Jetalunden i Savatthi. Tidlig 
en morgen kom gudesønnen Kassapa og lyste opp hele Jetalunden. Han gikk bort til Mesteren 
og hilste høflig på ham. Mens han sto der, sa han: 

*Du har forklart hva en munk er, Mester, men du har ikke gitt noen veiledning for 
munker.” 


*Da får du oppklare denne saken, Kassapa.” 


“Lær de gode uttalelsene 
og hold dere sammen med andre munker. 
Sitt alene i ensomhet 


og la sinnet falle til ro.” 


Slik talte gudesønnen Kassapa, og Mesteren erklærte seg enig med ham. Da Kassapa 
så at Mesteren var enig, tok han høflig avskjed ved å gå medsols rundt ham. Så forsvant han 


på flekken. 


1.2.1.2 (1.2.2) Andre tekst om Kassapa 


Dutiyakassapasutta 


I Såvatthi. Gudesønnen Kassapa ble stående ved siden av Mesteren. Mens han sto der, 


uttalte han dette verset: 


“En munk ber meditere med frigjort sinn 
hvis han ønsker å oppnå sitt hjertes mål. 
Når han kjenner verdens opphav og undergang, 


blir han glad til sinns og henger ikke fast i det materielle.” 


1.2.1.3 (1.2.3) Magha 
Maghasutta 


I Såvatthi. Tidlig en morgen kom gudesønnen Magha og lyste opp hele Jetalunden. Han 


gikk bort til Mesteren og hilste høflig på ham. Mens han sto der, uttalte han dette verset: 


“Hva bør skjæres bort for å leve lykkelig? 
Hva bør skjæres bort for at man ikke skal sørge? 
Hvilken en ting godtar du 


at man slakter, Gotama?” 


Mesteren svarte: 


“Om du skjærer bort ditt sinne, kan du leve lykkelig. 
Har du skåret bort ditt sinne, har du ingen sorger. 
De edle roser at man slakter raseriets giftige rot 

selv om det på sitt høyeste kan føles søtt, du gud. 


Har du skåret bort dette, har du ingen sorger.” 


1.2.1.4 (1.2.4) Mågadha 
Magadhasutta 


I Såvatthi. Gudesønnen Magadha ble stående ved siden av Mesteren. Mens han sto der, 


uttalte han dette verset: 


“Hvor mange lys er det som lyser opp verden 
slik at alt blir lyst og klart? 
Vi har kommet for å spørre deg om dette, Mester. 


Vi vil gjerne høre hva du har å si.” 


Mesteren svarte: 


*Det er fire lys som lyser opp verden. 

Noe femte lys finnes ikke. 

Solen skinner om dagen, månen lyser om natten. 
Ilden kan lyse både dag og natt her og der. 

Men det beste lys av dem alle 

er lyset fra den fullkomment oppvåknede.” 


1.2.1.5 (1.2.5) Damali 


Damalisutta 


I Savatthi. Tidlig en morgen kom gudesønnen Dåmali og lyste opp hele Jetalunden. Han 


gikk bort til Mesteren og hilste høflig på ham. Mens han sto der, uttalte han dette verset: 


“En brahman bør trene flittig og iherdig 
for å fjerne sanselige lyster, 


så ikke det skal skje noen ny tilblivelse.” 


Mesteren svarte: 


“En brahman trenger ikke anstrenge seg, 

for han har gjort det som skal gjøres. 

Så lenge en mann ikke finner fast grunn i elva, 
må han streve og kave med armer og bein. 

Men når han finner fast grunn og kommer i land, 


er han kommet trygt over og trenger ikke å streve mer. 


Med denne lignelsen vil jeg vise 

at den som har utslettet sine negative tendenser, 
som er klok og som vet å meditere, 

har nådd slutten på fødsel og død, Dåmali. 


Han er kommet trygt over og trenger ikke å streve mer.” 


1.2.1.6 (1.2.6) Kamada 


Kåmadasutta 


I Savatthi. Gudesønnen Kåmada ble stående ved siden av Mesteren. Mens han sto der, sa 
han: 


“Vanskelig å gjennomføre, ytterst vanskelig å gjennomføre, Mester.” 


Mesteren svarte: 


*De som samler tanken 

og holder fast på den etiske trening, 
de gjennomfører det 

som er vanskelig å gjennomføre. 
Den som går ut i hjemløshet 


finner en tilfredshet som bringer lykke.” 


*Men det er så vanskelig å finne tilfredshet, Mester!” 


Mesteren sa: 


*De som liker å la tanken falle til ro 


de finner det som er vanskelig å finne. 


Det er de som liker å utvikle sinnet 


både natt og dag.” 


*Men det er så vanskelig å konsentrere sinnet, Mester!” 


Mesteren sa: 


*De som liker å la sansene falle til ro, 


de konsentrerer det som er vanskelig å konsentrere. 


Det er de edle som skjærer over dødens garn 


og vandrer videre.” 


*Men det er så vanskelig å vandre den bratte veien, Mester!” 


Mesteren sa: 


“De edle vandrer den bratte vei 
som er så vanskelig å gå, Kamada. 
Men de som ikke er edle 

de tumler hodekulls utfor. 

For de edle er veien lett, 

for det som er bratt 


er lett for den edle.” 


1.2.1.7 (1.2.7) Paficalacanda 


Pañcalacandasutta 


I Savatthi. Gudesønnen Pañcalacanda ble stående ved siden av Mesteren. Mens han sto 


der, uttalte han dette verset: 


*En som er vis og forstandig, 

som er våken og dypt konsentrert, 
som virkelig vet gå inn i stillheten, 
han finner et fredelig rom 


midt i hverdagens mas og kav.” 


Mesteren svarte: 


“Hyvis du kan være oppmerksom 
midt i hverdagens mas og kav, 
finner du veien til frihet og fred 


og sinnet blir samlet i fullkommen ro.” 


1.2.1.8 (1.2.8) Tåyana 


Tayanasutta 


I Såvatthi. Tidlig en morgen kom gudesennen Tåyana, en tidligere sektleder, og lyste opp 
hele Jetalunden. Han gikk bort til Mesteren og hilste høflig på ham. Mens han sto der, uttalte 


han disse versene: 


“Skjær energisk over strømmen 
og kvitt deg med sanselighet, brahman! 
En munk som ikke kvitter seg med sanselighet, 


når ikke fram til det ene. 


Men har han gjort dette, 
bør han trene energisk videre. 
En slapp munketilværelse 


samler bare mer støv. 


Det er bedre å ikke gjøre dette 
enn å gjøre det halvhjertet. 
For den som gjør det halvhjertet, 


vil angre på det etterpå. 


Men bedre er det å gjøre det godt, 
slik at man ikke angrer etterpå. 
For griper man et skarpt sivstrå feil, 


så får man sår 1 handa. 


Den som praktiserer dårlig 
som munk, havner i helvete. 
Halvhjertede handlinger og uoppfylte løfter 


forurenser det høyverdige liv. 


Det gir ingen store resultater.” 


Da gudesønnen Tåyana hadde sagt dette, tok han høflig avskjed med Mesteren ved å gå 
medsols rundt ham. Så forsvant han på flekken. Da natten var omme, henvendte Mesteren seg 


til munkene og fortalte hva som hadde skjedd, og han gjentok versene til Tåyana for dem. 


1.2.1.9 (1.2.9) Candima 


Candimasutta 


I Såvatthi. Gudesønnen Candima (“Månen”) var blitt fanget av titanenes konge, Råhu. 


Candimå kom til å tenke på Mesteren og uttalte disse versene: 


*Jeg hyller deg, du oppvåknede helt, 

du som har oppnådd fullkommen frihet! 
Nå er jeg havnet i fangenskap! 

Vær du min hjelp og tilflukt!” 

Mesteren henvendte seg til titanenes konge, Råhu, og tok opp saken til gudesønnen 


Candima med disse versene: 


*Candimå søker hjelp og tilflukt 
hos arahanten som har kommet fram til sannheten. 
Slipp månen fri, du Råhu! 


De oppvåknede har medfølelse med verden.” 


Titanenes konge, Råhu, slapp gudesønnen Candimå fri og skyndte seg til titanenes 
kongen Vepacitti. Han ble stående skjelvende og med gåsehud ved siden av ham. Vepacitti sa 


til ham: 
“Hvorfor står du her og skjelver av redsel? 
Hvorfor ble du så redd og skremt 
at du slapp Candimå fri 
og skyndte deg hit så fort du kunne?” 


Råhu svarte: 


“Hyvis jeg ikke hadde sluppet Candimå fri 


da den oppváknede uttalte sine vers til meg, 
ville hodet mitt ha blitt sprengt 1 sju stykker 


1? 


og jeg ville ikke ha funnet lykke her i livet 


Note: Denne og følgende tekst bygger på myter om at måneformørkelse og solformørkelse skyldes et 


stort monster som tar dem til fange. 


1.2.1.10 (1.2.10) Súriya 


Suriyasutta 


I Såvatthi. Gudesønnen Suriya ("Solen ”) var blitt fanget av titanenes konge, Råhu. Suriya 


kom til å tenke på Mesteren og uttalte disse versene: 


*Jeg hyller deg, du oppvåknede helt, 

du som har oppnådd fullkommen frihet! 
Nå er jeg havnet i fangenskap! 

Vær du min hjelp og tilflukt!” 

Mesteren henvendte seg til titanenes konge, Råhu, og tok opp saken til gudesønnen 


Suriya med disse versene: 


“Suriya søker hjelp og tilflukt 

hos arahanten som har kommet fram til sannheten. 

Slipp solen fri, du Råhu! 

De oppvåknede har medfølelse med verden. 

Så ikke sluk ham som bringer lys til den bekmørke verden, 
den strålende og glødende solskiven, 

du Råhu, som vandrer i himmelrommet! 


Slipp min slektning Súriya fri, Rahu!” 


Titanenes konge, Råhu, slapp gudesønnen Suriya fri og skyndte seg til titanenes 
kongen Vepacitti. Han ble stående skjelvende og med gåsehud ved siden av ham. Vepacitti sa 


til ham: 


“Hvorfor står du her og skjelver av redsel? 
Hvorfor ble du så redd og skremt 
at du slapp Suriya fri 


og skyndte deg hit så fort du kunne?” 


Råhu svarte: 


“Hvis jeg ikke hadde sluppet Suriya fri 

da den oppvåknede uttalte sine vers til meg, 
ville hodet mitt ha blitt sprengt i sju stykker 
og jeg ville ikke ha funnet lykke her i livet!” 


1.2.2 Kapitlet med Anåthapindika 


Anathapindikavagga 


1.2.2.1 (1.2.11) Candimasa 


Candimasasutta 


I Savatthi. Tidlig en morgen kom gudesønnen Candimasa og lyste opp hele Jetalunden. Han 


gikk bort til Mesteren og hilste høflig på ham. Mens han sto der, uttalte han disse versene: 


*De kloke og oppmerksomme 

som samler sinnet om ett punkt i meditasjon, 
de finner veien til trygghet, 

som en hjort på myggfritt fjellbeite. 


De kommer over til den andre bredden 
som en fisk som bryter ut av garnet, 
når de fordyper seg i meditasjon, 


energisk og uten forstyrrende lidenskaper.” 


1.2.2.2 (1.2.12) Vendu 


Vendusutta 


Gudesønnen Vendu ble stående ved siden av Mesteren og uttalte dette verset: 


"Lykkelige er de menneskene 
som har sittet i nærheten av Mesteren, 
som har sluttet seg til Gotamas forsamling 


og trener iherdig og flittig!” 


Mesteren svarte: 


*De som praktiserer den læren jeg gir, 
som trener og mediterer iherdig, 
og som ikke går lei etter en stund, 


de unnslipper dødens herredømme.” 


1.2.2.3 (1.2.13) Dighalatthi 
Dighalatthisutta 


Slik har jeg hørt det: 
En gang oppholdt Mesteren seg ved Ekornforingsplassen i Bambuslunden i Råjagaha. 
Tidlig en morgen kom gudesønnen Dighalatthi og lyste opp hele Bambuslunden. Han gikk 


bort til Mesteren og hilste høflig på ham. Mens han sto der, uttalte han dette verset: 


“En munk bør meditere med frigjort sinn 
hvis han ønsker å oppnå sitt hjertes mål. 
Når han kjenner verdens opphav og undergang, 


blir han glad til sinns og henger ikke fast i det materielle.” 


1.2.2.4 (1.2.14) Nandana 


Nandanasutta 


Gudesønnen Nandana ble stående ved siden av Mesteren og uttalte disse versene: 


*Jeg spør deg, Gotama, for du er en klok mann. 
Du er en Mester med innsikt og visdom, 


og du farer ikke med noen hemmelig lære. 


Hva slags person kan kalles moralsk? 
Hva slags person kan kalles vis? 
Hva slags person har lagt all lidelse bak seg? 


Hva slags person vil selv gudene tilbe?” 


Mesteren svarte: 


*Den som har god moral og visdom 
og som har utviklet seg selv, 


som er konsentrert, oppmerksom 


og glad i å meditere, 
som har lagt alle verdens sorger bak seg, 
som har kvittet seg med usunne tendenser i sinnet 


og som bærer sitt siste legeme — 


en slik person vil jeg kalle moralsk. 
En slik person vil jeg kalle vis. 
En slik person har lagt all lidelse bak seg. 


En slik person vil selv gudene tilbe.” 


1.2.2.5 (1.2.15) Candana 


Candanasutta 


Gudesønnen Nandana ble stående ved siden av Mesteren og uttalte dette verset: 


“Hvordan krysser man floden 
natt som dag, uten å nøle, 
uten å støtte seg til noe, uten å gripe noe, 


uten å synke ned i dypet?” 


Mesteren sa: 


“Hvis man alltid har en etisk holdning 
og er vis og godt konsentrert, 
besluttsom og tapper, så krysser man 


den floden som er så vanskelig å krysse. 


Hvis man avstår fra sanselige tanker 
og ikke binder seg til noen former, 
og gir slipp på nytelser, 

synker man ikke ned i dypet.” 


1.2.2.6 (1.2.16) Våsudatta 


Våsudattasutta 


Gudesønnen Våsudatta ble stående ved siden av Mesteren og uttalte dette verset: 


“En munk bør legge bort alle sanselige lidenskaper 
og vandre i full oppmerksomhet, 
som om hodet hans skulle stå i brann 


eller det skulle henge et sverd over ham.” 


Mesteren svarte: 


*En munk bør legge bort alle ideer om en sjel 
og vandre i full oppmerksomhet, 
som om hodet hans skulle stå i brann 


eller det skulle henge et sverd over ham.” 


1.2.2.7 (1.2.17) Subrahma 


Subrahmasutta 


Gudesønnen Subrahma ble stående ved siden av Mesteren og uttalte dette verset: 


“Jeg er alltid trist til sinns, 
jeg er alltid stresset og deprimert 
over at det jeg ønsker skal skje, ikke skjer, 


mens det jeg ikke ønsker, stadig skjer.” 


Mesteren svarte: 


“Jeg ser ikke noe botemiddel for dette 
annet enn oppvåkning og iherdig trening, 
annet enn å være oppmerksom på hva du tenker 


og annet enn å slippe taket i alt.” 


1.2.2.8 (1.2.18) Kakudha 
Kakudhasutta 


Slik har jeg hørt det: 

En gang da Mesteren var i Saketa, holdt han til i hjorteparken Añjanalunden. Tidlig 
en morgen kom gudesønnen Kakudha og lyste opp hele Afijanalunden. Han gikk bort til 
Mesteren og hilste høflig på ham. Mens han sto der, sa han: 

“Er du glad, munk?” 

“Hva har jeg vunnet, min venn?” 

*Da er du kanskje trist, munk?” 

“Hva har jeg tapt, min venn?” 

*Da er du kanskje verken glad eller trist, munk?” 


*Det stemmer, min venn.” 


Kakudha sa: 


“Du er kanskje ikke trist, munk, 
og kanskje er du heller ikke glad. 
Føler du deg ikke litt deprimert 


her du sitter helt alene?” 
Mesteren svarte: 

“Jeg er ikke trist, du ånd, 

og jeg er heller ikke glad. 

Men jeg føler meg ikke deprimert 
her jeg sitter helt alene.” 


Kakudha: 


“Hvorfor er du ikke trist, munk? 


Hvorfor er du ikke glad? 


Hvorfor føler du deg ikke deprimert 


her du sitter helt alene?” 


Mesteren: 


“Det triste kan føre til glede, 
og glede kan føre til tristhet. 
En munk er verken glad eller trist. 


Så nå vet du dette, min venn.” 


Kakudha: 


“Det er lenge siden jeg har sett 

en brahman som har oppnádd det endelige nibbana, 
en munk uten glede eller tristhet, 

som har krysset verden 


p>> 


der så mange setter seg fast 


1.2.2.9 (1.2.19) Uttara 
Uttarasutta 


I Rajagaha. Gudesønnen Uttara ble stående ved siden av Mesteren og uttalte dette verset: 


*Alt liv vil ta slutt en gang. 

Det ender alltid med døden. 

Ingen kan fri seg fra å bli gammel. 

Den som innser dette og er redd for å dø, 

bør gjøre gode gjerninger som fører til lykke. 


Mesteren svarte: 


*Alt liv vil ta slutt en gang. 

Det ender alltid med døden. 

Ingen kan fri seg fra å bli gammel. 

Den som innser dette og er redd for å dø, 
bør gi avkall på verdens fristelser 


og rette blikket mot endelig fred.” 


1.2.2.10 (1.2.20) Anathapindika 
Anathapindikasutta 


Gudesønnen Anåthapindika ble stående ved siden av Mesteren og uttalte disse versene: 


“Dette er Jetalunden, der vismennenes forsamling ferdes, 
der lærens kongen holder til, noe som gjør meg glad om hjertet. 
Gjerninger, kunnskap og sannhet, et høyverdig og etisk liv, 


dette er noe som gjør mennesket rent, ikke rikdom eller avstamning. 


Derfor vil den som er klok og som ser hva som er hans eget beste, 
utforske læren grundig, for på den måten blir han ren. 
På samme måte som Såriputta er fremst i moral og indre ro, 


bør en munk som har nådd fram til målet, regnes som den beste av alle.” 


Slik talte gudesønnen Anåthapindika. Så tok han høflig avskjed med Mesteren ved å gå 
medsols rundt ham og forsvant deretter på flekken. 


Da natten var omme, fortalte Mesteren munkene hva som hadde hendt. Ananda grep 
ordet og sa: 

“Sá nå er altså Anåthapindika blitt en gudesønn, Mester. Han var sterkt knyttet til 
Sariputta.” 

“Bra, Ananda! Her har du trukket den riktige slutningen! Denne gudesønnen var 


nettopp Anåthapindika.” 


1.2.3 Kapitlet med forskjellige sektledere 
Nanatitthiyavagga 


1.2.3.1 (1.2.21) Siva 


Sivasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom gudesønnen Siva like før morgengry til parken, og han lyste opp hele parken med sin 
stråleglans. Så gikk han bort til Mesteren og hilste høflig på ham. Mens han sto der, uttalte 


han disse versene: 


“Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


vil også ditt eget liv bli bedre. 


Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


vil visdommen gi større gaver enn noe annet. 


Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


vil du ikke sørge om du enn er omgitt av sorger. 


Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


vil du stråle 1 kretsen av slektninger. 


Ha bare omgang med gode mennesker, 
og ver bare sammen med gode mennesker. 
Nár du vet hvordan de gode lever sitt liv, 


vil du være på vei mot himmelen. 


Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


har du et varig grunnlag å stå på. 


Mesteren svarte med dette verset: 


“Ha bare omgang med gode mennesker, 
og vær bare sammen med gode mennesker. 
Når du vet hvordan de gode lever sitt liv, 


blir du fri fra alle lidelser.” 


1.2.3.2 (1.2.22) Khema 


Khemasutta 


Gudesønnen Khema ble stående ved siden av Mesteren og uttalte disse versene: 


“Enfoldige dårer ferdes 
som fiender av seg selv. 
Dårlige handlinger utfører de, 


som modnes med bitre frukter. 


Den gjerningen er ille gjort 
som etterpå du angrer, 
når du må høste fruktene 


med tårer på ditt ansikt. 


Men det er godt og riktig gjort 
som ei du trenger angre, 
når du kan høste fruktene 


tilfreds og glad til sinns. 


Før du beslutter å gjøre noe, 
så vit om det er noe du har nytte av. 
Er du klok og tenker før du handler, 


bør du ikke gjøre som vognmannen. 


Først etter at han har forlatt hovedveien 
og opplever at akselen brekker 
på dårlige og humpete veier, 


tenker han seg om. 


Slik er det også med dåren 


som forlater den gode lære 


og begynner å følge vranglærere. 
Først når han havner i dødens gap, 


med brukket aksel, tenker han seg om.” 


1.2.3.3 (1.2.23) Seri 


Serisutta 


Gudesønnen Seri ble stående ved siden av Mesteren og uttalte dette verset: 


*Både guder og mennesker liker mat. 


Men hvilken ånd er det som ikke liker mat?” 


Mesteren svarte: 


“Maten følger med dem som gir i tillit og glede, 
både i denne verden og den neste. 

Derfor bør man fri seg fra gjerrighet 

og gi gaver uten å angre på det. 

Gode gjerninger danner grunnlaget 


for tilværelsen i den neste verden.” 


“Godt sagt, Mester! Det var gode ord du sa, da du uttalte disse versene: 


Maten følger med dem som gir i tillit og glede, 
både i denne verden og den neste. 

Derfor bør man fri seg fra gjerrighet 

og gi gaver uten å angre på det. 

Gode gjerninger danner grunnlaget 


for tilværelsen i den neste verden. 


Tidligere var jeg en konge ved navn Seri. Jeg ga mange gaver, jeg var en generøs 
velgjører og jeg roste dem som ga gaver. I de fire portene til hovedstaden min ga jeg gaver til 
filosofer, brahmaner, funksjonshemmede, fattige, veifarende og tiggere. 

Kvinnene ved hoffet kom til meg og sa: ‘Du gir gaver, herre konge, men vi gir ikke 


noen gaver. Vi vil også gi gaver ved din hjelp, og gjøre gode gjerninger!” Da tenkte jeg: ‘Jeg 


gir mange gaver, jeg er en generøs velgjører og jeg roser dem som gir gaver. Hva skal jeg 
svare når disse også vil gi gaver?” Dermed ga jeg den første byporten til kvinnene ved hoffet. 
Der ga de gaver, og de gavene kom tilbake til meg. 

Sá kom adelsmennene i mitt følge til meg og sa: ‘Du gir gaver, herre konge, og 
kvinnene ved hoffet gir gaver, men vi gir ikke noen gaver. Vi vil også gi gaver ved din hjelp, 
og gjøre gode gjerninger!” Da tenkte jeg: ‘Jeg gir mange gaver, jeg er en generøs velgjører og 
jeg roser dem som gir gaver. Hva skal jeg svare når disse også vil gi gaver?” Dermed ga jeg 
den andre byporten til adelsmennene i mitt følge. Der ga de gaver, og de gavene kom tilbake 
til meg. 

Så kom soldatene mine til meg og sa: “Du gir gaver, herre konge, kvinnene ved hoffet 
gir gaver og adelsmennene i ditt følge gir gaver, men vi gir ikke noen gaver. Vi vil også gi 
gaver ved din hjelp, og gjøre gode gjerninger!” Da tenkte jeg: ‘Jeg gir mange gaver, jeg er en 
generøs velgjører og jeg roser dem som gir gaver. Hva skal jeg svare når disse også vil gi 
gaver?” Dermed ga jeg den tredje byporten til soldatene mine. Der ga de gaver, og de gavene 
kom tilbake til meg. 

Sá kom brahmaner og borgere til meg og sa: ‘Du gir gaver, herre konge, kvinnene ved 
hoffet gir gaver, adelsmennene i ditt følge gir gaver og soldatene dine, men vi gir ikke noen 
gaver. Vi vil også gi gaver ved din hjelp, og gjøre gode gjerninger!” Da tenkte jeg: ‘Jeg gir 
mange gaver, jeg er en generøs velgjører og jeg roser dem som gir gaver. Hva skal jeg svare 
når disse også vil gi gaver?” Dermed ga jeg den fjerde byporten til soldatene mine. Der ga de 
gaver, og de gavene kom tilbake til meg. 

Men så kom det noen bort til meg og sa: “Ná har jo ikke du noe sted å gi gaver, herre 
konge!” Da sa jeg til dem: *Da skal halvparten av skatteinntektene fra de ytre provinsene 
sendes til palasset, og den andre halvparten skal gis som gaver til filosofer, brahmaner, 
funksjonshemmede, fattige, veifarende og tiggere.” 

På den måten gjorde jeg gode gjerninger gjennom lange tider, Mester, og jeg har ikke 
kommet til slutten på dem ennå, for gode gjerninger og fruktene av dem har ført til at jeg får 
være tilsvarende lenge i himmelen. Derfor var det godt sagt, Mester! Det var gode ord du sa, 


da du uttalte disse versene: 


Maten følger med dem som gir i tillit og glede, 
både i denne verden og den neste. 


Derfor bør man fri seg fra gjerrighet 


og gi gaver uten å angre pá det. 
Gode gjerninger danner grunnlaget 


for tilværelsen 1 den neste verden.” 


1.2.3.4 (1.2.24) Ghatikåra 
Ghatikarasutta 


Ghatikara: 


«Sju munker oppnådde frihet 

og kom til Aviha-himmelen. 

De hadde kvittet seg med lidenskap og hat 
og krysset den klebrige verden. 


Hvem var de som krysset sumpen, 

dødens rike som er så vanskelig å krysse? 
Hvem hadde lagt av seg sitt jordiske hylster 
og kom opp til gudenes rike? 


Det var Upaka og Palaganda, 
og den tredje var Pukkusati. 
Bhaddiya og Khandadeva 
og Båhuraggi og Singiya. 

De la av seg sitt jordiske hylster 
og steg opp til gudenes rike.” 


Mesteren: 

*Du taler vel om disse sju 

som kom seg fri fra Måras lenker. 
Hvilken lære hadde de erkjent 


da de brøt tilblivelsens lenker?” 


Ghatikara: 


“Ingen annen enn din egen lære, Mester! 
Intet annet enn ditt budskap! 
Dette var den læren de hadde erkjent 


da de brøt tilblivelsens lenker. 


Læren om hvordan subjekt og objekt 
opphører uten at noe blir tilbake. 
Dette var den læren de hadde erkjent 


da de brøt tilblivelsens lenker.” 


Mesteren: 


*Du taler dype ord. De er vanskelige 
å forstå og vanskelige å innse. 
Hvem har du hørt denne læren fra 


som du uttaler her?” 


Ghatikara: 


“Tidligere var jeg pottemaker i Vehalinga. 
Jeg var kjent som pottemakeren Ghatikara. 
Jeg tok meg av min mor og min far 


og var legmannstilhenger av Kassapa. 


Jeg avsto fra seksualitet og materielle goder 

og levde det høyverdige liv. 

Jeg var en av deres venner i landsbyen. 

Derfor vet jeg at de sju munkene fant frigjøring. 
De kvittet seg med lidenskap og hat 

og krysset den klebrige verden.” 


Mesteren: 


“Slik var det. Det var som du sier, Bhaggava. 
Tidligere var du pottemaker i Vehalinga. 

Du var kjent som pottemakeren Ghatikara. 
Du tok deg av din mor og din far 


og var legmannstilhenger av Kassapa. 


Du avsto fra seksualitet og materielle goder 
og levde det høyverdige liv. 


Du var en av mine venner i landsbyen.” 


Slik var det den gangen. 
Det var gamle venner som møttes. 
Begge hadde utviklet sitt sinn 


og bar sitt siste legeme. 


1.2.3.5 (1.2.25) Jantu 


Jantusutta 


Slik har jeg hort det: 

En gang holdt flere munker til i en skogshytte i Himalayas skråninger i landet Kosala. 
De var stolte, arrogante, vinglete og pratsomme, og praten gikk om løst og fast. De glemte å 
praktisere oppmerksomhet, de manglet klar forstand og konsentrasjon slik at tankene løp fra 
det ene til det andre som dukket opp i bevisstheten. 

På fullmånedagen den femtende i måneden kom gudesønnen Jantu bort til disse 


munkene og uttalte disse versene: 


“For 1 tiden levde de munkene 

som var Gotamas elever, lykkelig. 

De mottok sin mat uten å stille krav 

og de fant ligge- og sitteplasser uten å stille krav. 
De visste at verden er forgjengelig 


og slik gjorde de slutt på sine lidelser. 


Nå har de fornedret seg selv 
og henfalt til simpel oppførsel. 
De eter og eter til de faller omkull 


og drømmer om andres eiendom. 


Jeg bøyer meg i hilsen for munkeordenen 
og for noen av dem som er her til stede. 
Andre er forfalne og har ingen hjelpere. 


De er liksom sultne spøkelser. 


Jeg snakker her til dem som lever i slapphet. 


Men jeg bøyer meg for dem som trener iherdig.” 


1.2.3.6 (1.2.26) Rohitassa 


Rohitassasutta 


I Såvatthi. Gudesønnen Rohitassa kom bort til Mesteren og sa: 

“Er det mulig å nå fram til verdens ende, Mester, til det stedet der det verken er fødsel, 
alderdom eller død, der ingen dør eller blir født igjen? Er det mulig å komme dit til fots, og se 
det og lære det å kjenne?” 

“Der det verken er fødsel, alderdom eller død, der ingen dør eller blir født igjen, dit 
kan du ikke komme til fots, min venn. Det sier jeg, at på den måten kommer du ikke til 
verdens ende. Det er ikke slik du kan lære den å se og kjenne.” 

“Herlig, Mester! Det er fantastisk hvor godt du uttrykker det, når du sier at det ikke lar 
seg gjøre å nå fram til verdens ende, til det stedet der det verken er fødsel, alderdom eller død, 
der ingen dør eller blir født igjen. Det er ikke slik man kan lære å se og kjenne det. 

Før så var jeg eneboeren Rohitassa, født av enkelt folk. Men jeg rådde over skjulte 
krefter, og jeg hadde lært meg kunsten å ferdes gjennom lufta. Jeg var like rask som ei lett pil, 
når en sterk, hendig og veltrenet bueskytter uten problemer skyter den gjennom skyggen av et 
palmetre. Og landet mellom Østhavet og Vesthavet (tvers over India) kunne jeg ta i ett eneste 
skritt. Så fikk jeg lyst til å gå til verdens ende, Mester. Og med denne store hastigheten og 
disse lange skrittene, var jeg underveis 1 hundre år, og stoppet bare for å sove, spise og drikke, 
og for å tømme meg for urin og avføring. men da hundre år var gått, døde jeg, uten å ha 
kommet til verdens ende. 

Derfor er det herlig, Mester, derfor er det fantastisk hvor godt du uttrykker det, når du 
sier at det ikke lar seg gjøre å nå fram til verdens ende, til det stedet der det verken er fødsel, 
alderdom eller død, der ingen dør eller blir født igjen. Det er ikke slik man kan lære å se og 
kjenne det.” 

*Men det sier jeg også, at den som ikke kommer til verdens ende, gjør heller ikke 
ende på det som gjør vondt. For verden er nettopp her, sier jeg, i den egen favnlange kropp 
med alle dens tanker og forestillinger. Og her er verdens begynnelse, her er verdens ende, og 


her er veien som fører til verdens ende. 


Aldri finner du verdens ende 


samme hvor lenge du går. 


Men kommer du ikke til verdens ende 


blir du ikke fri fra det vonde. 


Derfor vil den som har god forstand 
og vet hva verden er verdt, 
vandre den opphøyde livsførsels vei 


til verdens ende er nådd. 


Den som har funnet ro i seg selv 
og nådd fram til verdens ende, 
higer ikke lenger etter noe 


verken i denne eller noen annen verden.” 


1.2.3.7 (1.2.27) Nanda 


Nandasutta 


Gudesønnen Nanda ble stående ved siden av Mesteren og uttalte dette verset: 


“Timer og døgn kommer og går. 
Alt forfaller med tiden. 
Når de dødelige får øynene opp for denne faren, 


bør de gjøre gode gjerninger som fører til lykke.” 


Mesteren svarte: 

“Timer og døgn kommer og går. 

Alt forfaller med tiden. 

Når de dødelige får øynene opp for denne faren, 


bør de forkaste verdens forlokkelse og søke fred.” 


1.2.3.8 (1.2.28) Nandavisala 


Nandavisålasutta 


Gudesønnen Nandavisála ble stående ved siden av Mesteren og uttalte dette verset: 


“Denne tingen på fire hjul og med ni åpninger 
som er full av grådighet og født av gjørme — 


hvordan skal den klare seg, du store helt?” 
Mesteren sa: 

“Skjær over reimer og bånd, 

ønsker, grådighet og ondskap” 

Når du har skåret over grådigheten 


ved roten, skal den klare seg bra.” 


Note: Fire hjul: gå, stå, sitte, ligge. Ni åpninger: De ni kroppsåpningene 


1.2.3.9 (1.2.29) Susima 


Susimasutta 


I Såvatthi gikk Ananda bort til Mesteren og hilste høflig på ham før han satte seg ned hos 
ham. Mesteren sa: 

*Liker du også Sariputta, Ananda?” 

“Hvis det er noen som ikke liker Såriputta, Mester, må han være barnslig, fordervet, 
tilbakestående eller full av vrangforestillinger. Såriputta er en vismann, Mester. Han har en 
visdom som er stor og omfattende. Han har smilende visdom, og hans visdom er skarp, hurtig 
og analytisk. Han er en mann av få ønsker. Han er tilfreds, glad i å være alene og følger ikke 
mengden. Han er iherdig, han både gir råd og lytter til råd, og han er kritisk og godtar ikke 
ondskap. Så hvis det er noen som ikke liker Såriputta, Mester, må han være barnslig, 
fordervet, tilbakestående eller full av vrangforestillinger.” 

«Slik er det, Ananda, slik er det. Hvis det er noen som ikke liker Såriputta, må han 
være barnslig, fordervet, tilbakestående eller full av vrangforestillinger. Såriputta er en 
vismann, Mester. Han har en visdom som er stor og omfattende. Han har smilende visdom, 
og hans visdom er skarp, hurtig og analytisk. Han er en mann av få ønsker. Han er tilfreds, 
glad i å være alene og følger ikke mengden. Han er iherdig, han både gir råd og lytter til råd, 
og han er kritisk og godtar ikke ondskap. Så hvis det er noen som ikke liker Såriputta, 
Ananda, må han være barnslig, fordervet, tilbakestående eller full av vrangforestillinger.” 

Mens Såriputta ble rost på denne måten, kom gudesønnen Susima bort til Mesteren. 
Han hilste høflig på ham og ble stående ved siden av ham. Så sa han: 

“Slik er det, Mester, slik er det. Hvis det er noen som ikke liker Såriputta, má han 
være barnslig, fordervet, tilbakestående eller full av vrangforestillinger. Såriputta er en 
vismann, Mester. Han har en visdom som er stor og omfattende. Han har smilende visdom, 
og hans visdom er skarp, hurtig og analytisk. Han er en mann av få ønsker. Han er tilfreds, 
glad i å være alene og følger ikke mengden. Han er iherdig, han både gir råd og lytter til råd, 
og han er kritisk og godtar ikke ondskap. Så hvis det er noen som ikke liker Såriputta, 
Mester, må han være barnslig, fordervet, tilbakestående eller full av vrangforestillinger. Og 


hvor jeg enn går i gudesønnenes forsamling, hører jeg Såriputta bli rost på samme måte!” 


Da gudesønnene 1 Susimas følge hørte hvordan Sariputta ble rost, ble de overmåte 
glade og lykkelige. De glitret og strålte i mange forskjellige farger. Det var som når en 
strålende vakker juvel, en smaragd av førsteklasses kvalitet med åtte velslepne fasetter, 
gjennomsiktig, pur og ren og perfekt på alle vis blir lagt på et hvitt klede og blir liggende og 
glitre og stråle. Slik glitret og strålte gudesønnene i Susimas følge av glede da de hørte 
hvordan Såriputta ble rost. 

Det var som når et smykke av pureste gull som var blitt tilarbeidet og polert av en 
dyktig gullsmed blir lagt på et hvitt klede og blir liggende og glitre og stråle. Slik glitret og 
strålte gudesønnene i Susimas følge av glede da de hørte hvordan Sariputta ble rost. 

Det var som når morgenstjernen glitrer og stråler på skyfri himmel utpå høsten etter at 
regntiden er over. Slik glitret og strålte gudesønnene i Susimas følge av glede da de hørte 
hvordan Såriputta ble rost. 


Så uttalte gudesønnen Susima dette verset om Såriputta for Mesteren: 


“Sariputta er anerkjent som vismann, 
en mann som aldri hisser seg opp. 

en mild mann med få ønsker, 

en mann med god selvbeherskelse, 


som med rette fortjener Mesterens ros.” 


Mesteren svarte: 


“Sariputta er anerkjent som vismann, 
en mann som aldri hisser seg opp. 

en mild mann med få ønsker, 

en mann med god selvbeherskelse, 


en som med rette fortjener sin lønn.” 


1.2.3.10 (1.2.30) Elevene til forskjellige sektledere 


Nanatitthiyasavakasutta 


Slik har jeg hørt det: 

En gang da Mesteren oppholdt seg ved Ekornforingsplassen i Bambuslunden i 
Råjagaha, kom gudesønnene Asama, Sahali, Nika, Akotaka, Vegabbhari og 
Manavagamiya, som alle hadde vært elever av andre sektledere, til parken like før 
morgengry, og de lyste opp hele parken med sin stråleglans. Så gikk de bort til Mesteren og 


hilste høflig på ham. Gudesønnen Asama sa fram dette verset om Púrana Kassapa: 


“Kassapa sier at den som dreper 
andre eller gir dem sår, 

ikke opplever vonde resultater, 

men heller ikke noen gode resultater. 
Denne læren kan man stole på. 


Han er en lærer som fortjener respekt.” 


Deretter sa gudesønnen Sahali dette verset om Makkhali Gosála: 


“Han beskytter seg med askese og strenge øvelser, 
han unngår å snakke og diskutere med folk. 
Han avstår fra usannheter og snakker bare sant. 


En slik mann gjør nok ikke noe galt.” 


Deretter sa gudesønnen Nika dette verset om Nigantha Nataputta: 


“En munk som er klok og utfører strenge øvelser, 
som er godt beskyttet av firfoldig vern 
overfor det han ser, hører og tenker, 


han begår nok ingen feil.” 


Gudesønnen Akotaka sa dette verset om flere sektledere: 


“Pakudha, Katiyana, Nigantha, 
Makkhali og Púrana likeså 


er alle læremestere som må kalles filosofer. 


De står nok ikke langt unna fullkommenheten.” 


Gudesønnen Vegabbhari svarte Akotaka med dette verset: 


“En ussel sjakal kan gjøre hva den vil, 
men kommer aldri på nivå med en løve. 
En naken og løgnaktig læremester 


med tvilsom atferd kommer aldri på nivå med de gode.” 


Den onde Mara för inn 1 Vegabbhari og uttalte dette verset framfor Mesteren: 


*De som har iført seg menneskeskikkelse, 
som anbefaler askese og strenge øvelser 
mens de er nøye med å leve i ensomhet, 
de gir de riktige rådene, for selv om de 


er dødelige, har de gudenes verden som mål.” 

Mesteren forsto at det her var Måra som talte, så han svarte med dette verset: 
*Former her eller i den neste verden, 

eller former som stråler i himmelrommet — 


når du roser disse, Namuci (Mara), 


så bruker du dem som agn for å lokke i døden.” 


Da uttalte gudesønnen Månavagåmiya dette verset om Mesteren: 


“Folk 1 Rajagaha sier at Vipula er det hoyeste fjellet der. 
Hvittoppen er det fremste fjellet i Himalaya, 

og solen er det fremste himmellegemet. 

Havet er den største ansamlingen av vann 

og månen lyser sterkere enn noen stjerne. 

I verden med alle dens guder 


regnes den oppvåknede som den fremste.” 


1.3 Samtaler i Kosala 


Kosalasamyutta 


1.3.1 Første kapittel 
Pathamavagga 


1.3.1.1 (1.3.1) De som er unge 


Daharasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
kom kong Pasenadi av Kosala bort til ham. De snakket høflig sammen litt før kongen satte 
seg ned hos Mesteren. Så sa kongen: 

“Er det så at du har oppnådd den fullkomne oppvåkning ved egen hjelp, Gotama?” 

“Hyvis det med rette skal kunne sies om noen at han har oppnådd den fullkomne 
oppvåkning ved egen hjelp, store konge, så kan det med rette sies om meg. Jeg har oppnådd 
fullkommen oppvåkning ved egen hjelp.” 

“Jeg har stilt samme spørsmål til flere andre filosofer og brahmaner som underviser 
flokker av tilhengere, Gotama, som Púrana Kassapa, Makkhali Gosåla, Nigantha 
Nataputta, Saficaya Belatthiputta, Pakudha Kaccåyana og Ajita med hårkappen, og ingen 
av dem gjør krav på å ha oppnådd fullkommen oppvåkning ved egen hjelp. Hvordan kan da 
du si dette, Gotama, du som er ung av alder og som nylig har forlatt hjemmet?” 

“Det er fire ting man ikke bør se ned på eller forakte selv om de er unge, store konge. 
Hvilke fire? En adelsmann bør man ikke se ned på eller forakte selv om han er ung. En slange 
bør man ikke se ned på eller forakte selv om den er ung. En brennende ild bør man ikke se 
ned på eller forakte selv om den er ung. Og en munk bør man heller ikke se ned på eller 
forakte selv om han er ung, store konge.” 


Da Mesteren hadde sagt dette, føyde han til disse versene: 


*En adelsmann med godt ry, en mann av edel familie, 


bør man ikke forakte eller krenke, selv om han er ung. 


Når han først er blitt voksen og har blitt en mektig leder, 
kan det hende han kommer rasende tilbake 

og tar en fryktelig hevn med all sin krigsmakt. 

Derfor bør den som har livet kjært 


vise ham den respekt han har krav på. 


Når man får øye på en slange, 

det være seg i skogen eller landsbyen, 

bør man ikke forakte den, selv om den er ung. 
Giftige slanger ferdes høyt og lavt, 

og det er mange forskjellige slag av dem. 

De kan plutselig bite kvinner, menn og barn. 
Derfor bør den som har livet kjært 


vise dem den respekt de har krav på. 


Ilden forsyner seg grådig 

og fortærer alt under svarte røykskyer. 

Så den bør man ikke forakte og overse 
selv om den er liten og ung. 

Hvis ilden først får næring, 

kan den vokse og bli uhorvelig stor. 

Den kan bite både menn, kvinner og barn. 
Derfor bør den som har livet kjært 


vise ilden den respekt den har krav på. 


Men om skogen brenner opp 

og ligger svartsvidd tilbake, 

så skyter nye skudd og spirer opp 
etter at det har gått en tid. 


Men den som blir svidd av en munk 
som lever i samsvar med de etiske reglene, 


kan se forgjeves etter avkom og arvinger. 


Barnløs og uten arvinger visner han hen 


som en palme som er rykket opp med roten. 


Derfor bør den som er klok 
og har omtanke for sitt eget beste, 
omgås rett og sømmelig med 


adelsmenn, slanger, ild og munker.” 


Da Mesteren hadde sagt dette, utbrøt kong Pasenadi av Kosala: 

"Utmerket, Mester, utmerket! Det er som å rette opp det som var blitt veltet, eller som 
å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Mester. Nå tar jeg tilflukt i deg, Mester, i læren og i 
munkefellesskapet. Vær så snill å regne meg som en legvenn, Mester, som har tatt tilflukt fra 


i dag av og så lenge jeg lever.” 


1.3.1.2 (1.3.2) Det som ødelegger et menneske 


Purisasutta 


I Såvatthi, kom kong Pasenadi av Kosala bort til Mesteren, hilste høflig på ham og satte seg 
ned. Så sa han: 

“Hvor mange faktorer i menneskesinnet er det som skader og ødelegger en person og 
medfører smerte og ubehag når de oppstår, Mester?” 

“Det er tre faktorer 1 menneskesinnet som skader og ødelegger en person og medfører 
smerte og ubehag når de oppstår, store konge. Og hvilke tre? Når det oppstår grådighet 1 
menneskesinnet, ødelegger det en person og medfører smerte og ubehag. Når det oppstår hat 1 
menneskesinnet, ødelegger det en person og medfører smerte og ubehag. Og når det oppstår 
vrangforestillinger i menneskesinnet, ødelegger det en person og medfører smerte og ubehag. 
Dette er de tre faktorene i menneskesinnet som skader og ødelegger en person og medfører 


smerte og ubehag når de oppstår, store konge. 


Grådighet, hat og vrangforestillinger 
ødelegger menneskets sinn. 
Man skaper dem selv til eget forderv, 


slik sivets frø ødelegger morplanten.” 


1.3.1.3 (1.3.3) Alderdom og død 


Jaramaranasutta 


I Såvatthi, kom kong Pasenadi av Kosala bort til Mesteren, hilste høflig på ham og satte seg 
ned. Så sa han: 

“Blir det født noen som ikke blir gamle og dør, Mester?” 

*Alle som blir født, blir også gamle og dør, store konge. Selv store, rike, mektige og 
velstående adelsmenn, brahmaner og borgere med mye gull og sølv, med store forråder og 
mange eiendeler, blir gamle og dør. Og selv en munk som er en arahant, som har kvittet seg 
med sinnets forurensninger, som har gjennomført treningen, gjort det som skal gjøres, lagt fra 
seg børa, nådd fram til målet, kvittet seg med alt som binder til ny tilblivelse og har nådd 


frihet gjennom fullkommen forståelse, er underlagt naturens lover om død og oppløsning. 


Selv kongenes praktfulle vogner blir utslitt, 
og likedan slites vårt legeme ned. 

De Godes lære blir aldri foreldet, 

for alle de beste forkynner den.” 


1.3.1.4 (1.3.4) Hva kan vi ta med oss? 
Piyasutta 


I Savatthi kom kong Pasenadi av Kosala på besøk. Han satte seg ned ved siden av Mesteren, 
Og sa: 

“En gang jeg satt for meg selv, begynte jeg å tenke over dette problemet, Mester: 
hvem er sin egen venn, og hvem er sin egen uvenn? 

Da kom jeg fram til at de som oppfører seg dårlig, fører dårlig tale og tenker dårlige 
tanker — de er sine egne uvenner. Og selv om de skulle påstå at de er glad i seg selv, så er de 
det ikke i virkeligheten. Hvorfor det? Jo, de gjør jo mot seg selv det en uvenn gjør mot sin 
uvenn. Derfor er de sine egne uvenner. Men de som oppfører seg godt, fører god tale og 
tenker gode tanker — de er sine egne venner. Og selv om de skulle påstå at de ikke er glad i 
seg selv, så er de det i virkeligheten. Hvorfor det? Jo, de gjør jo mot seg selv det en venn gjør 
mot sin venn. Derfor er de sine egne venner.” 

*Du har rett, store konge, slik er det. De som oppfører seg dårlig, fører dårlig tale og 
tenker dårlige tanker — de er sine egne uvenner. Og selv om de skulle påstå at de er glad i seg 
selv, så er de det ikke i virkeligheten. Hvorfor det? Jo, de gjør jo mot seg selv det en uvenn 
gjør mot sin uvenn. Derfor er de sine egne uvenner. Men de som oppfører seg godt, fører god 
tale og tenker gode tanker — de er sine egne venner. Og selv om de skulle påstå at de ikke er 
glad i seg selv, sá er de det 1 virkeligheten. Hvorfor det? Jo, de gjør jo mot seg selv det en 
venn gjør mot sin venn. Derfor er de sine egne venner.” 


Og Mesteren fortsatte med disse versene: 


“Visste folk bare 
hva som var godt for dem selv, 
ville de ikke blande det opp 


med dumheter. 


For det er ikke lett 
å finne lykken, 
for den som oppfører seg 


tåpelig. 


Når du kommer til veis ende 

og menneskelivet tar slutt — 

hva er det som fortsatt er ditt? 

Hva er det du fremdeles har med deg? 
Hva er det som følger med deg 


som en uatskillelig skygge? 


Det som du her har gjort — 

både av visdom og dårskap — 

det vil fortsatt være ditt. 

Det vil du fremdeles ha med deg. 
Det vil følge med deg 

som en uatskillelig skygge. 


Derfor burde du fra nå av 
bare gjøre det som er vakkert og godt. 
Alt godt som du gjør her i livet 


venter på deg i den andre verden.” 


1.3.1.5 (1.3.5) Hvem beskytter seg selv? 
Attarakkhitasutta 


I Savatthi kom kong Pasenadi av Kosala på besøk. Han satte seg ned ved siden av Mesteren, 
Og sa: 

“En gang jeg satt for meg selv, begynte jeg å tenke over dette problemet, Mester: 
hvem beskytter seg selv, og hvem er det som ikke beskytter seg selv? 

Da kom jeg fram til at de som oppfører seg dårlig, fører dårlig tale og tenker dårlige 
tanker — de beskytter ikke seg selv. Selv om de kanskje er beskyttet av tropper med elefanter, 
ryttere, stridsvogner og fotsoldater, så beskytter de ikke seg selv. Og hvorfor? Fordi 
beskyttelsen bare er utvendig, ikke innvendig. Derfor beskytter de ikke seg selv. 

Men de som oppfører seg godt, fører god tale og tenker gode tanker — de beskytter seg 
selv. Selv om de kanskje ikke er beskyttet av tropper med elefanter, ryttere, stridsvogner og 
fotsoldater, så beskytter de seg selv. Og hvorfor? Fordi beskyttelsen er innvendig, ikke 
utvendig. Derfor beskytter de seg selv.” 


“Det er riktig, store konge. Jeg er enig i alt du sa. 


Det er bra med kontroll over kroppen, 
det er bra med kontroll over talen, 
Det er bra med kontroll over tanken, 


det er bra med kontroll over det hele. 


Den som er beskjeden og har selvkontroll 
og som skammer seg over å utføre usle handlinger, 


sier man er godt beskyttet.” 


1.3.1.6 (1.3.6) Det er ikke mange 
Appakasutta 


I Savatthi kom kong Pasenadi av Kosala pá besøk. Han satte seg ned ved siden av Mesteren, 
og sa: 

“En gang jeg satt for meg selv, Mester, tenkte jeg som så: 

Det er sannelig ikke mange her i verden som er i stand til å ha store rikdommer uten å 
bli beruset og fordervet, uten å henfalle til utsvevende livsførsel og uten å gjøre urett mot 
andre. De fleste som har store rikdommer her i verden, blir jo beruset og ødelagt av dem, de 
henfaller til utsvevende livsførsel og gjør urett mot andre.” 

“Du har rett, store konge, slik er det. Det er ikke mange her i verden som er i stand til 
å ha store rikdommer uten å bli beruset og fordervet, uten å henfalle til utsvevende livsførsel 
og uten å gjøre urett mot andre. De fleste som har store rikdommer her i verden, blir beruset 
og ødelagt av dem, de henfaller til utsvevende livsførsel og gjør urett mot andre.” 


Og Mesteren fortsatte med disse versene: 


“De som beruser seg 

i rikdom og nytelser, 
grådige ligger de under 
for nytelseslysten 
våkner ikke opp 


ser ingen farer — 


frivillige som hjorten 


går de i snaren 


bittert får de det siden 


vonde fukter å høste.” 


1.3.1.7 (1.3.7) Kapitalister 
Atthakaranasutta 


I Savatthi kom kong Pasenadi av Kosala på besøk. Han satte seg ned ved siden av Mesteren, 
og sa: 

“Jeg kommer nettopp fra et regjeringsmøte, Mester, hvor jeg satt til doms i rettstvister 
og ledet konferanser om statssaker og tok politiske beslutninger. Da så jeg adelige 
kapitalister, geistlige kapitalister og borgerlige kapitalister sitte der. Og enda så rike og 
velstående de er, enda så mye gods, gull, sølv og alle slags materielle goder som de har, så 
sitter de og lyver bevisst bare for å oppnå egen vinning, egne fordeler og egne nytelser. Da 
syntes jeg at jeg hadde fått nok av statssaker, Mester! Så nå vet du hva jeg synes om slike 
ting, kjære venn.” 

“Du har rett, store konge, slik er det. Både adelige kapitalister, geistlige kapitalister og 
borgerlige kapitalister, enda så rike og velstående de er, enda så mye gods, gull, sølv og alle 
slags materielle goder som de har, så lyver de bevisst bare for å oppnå egen vinning, egne 
fordeler og egne nytelser.” 


Og Mesteren fortsatte med disse versene: 


“De som beruser seg 

i rikdom og nytelser 
grådige ligger de under 
for nytelseslysten 
våkner ikke opp 


ser ingen farer - 


fanges som fisken 


i garnet 


bittert får de det siden 


vonde frukter å høste.” 


1.3.1.8 (1.3.8) Mallikå 
Mallikasutta 


I Savatthi. Kong Pasenadi av Kosala satt sammen med dronning Mallikå pá slottsterrassen. 
Kongen sa: 

“Finnes det noe du er mer glad i enn deg selv, Mallika?” 

*Nei, store konge. Det finnes ikke noe jeg er mer glad i enn meg selv. Men hva med 
deg, store konge? Finnes det noe du er mer glad i enn deg selv?” 

“Nei, Mallikå. Det finnes ikke noe jeg heller er mer glad i enn meg selv.” 

Deretter gikk kongen ned fra terrassen og bort til Mesteren. Han hilste høflig på ham 
og satte seg ned hos ham. Så fortalte han om den samtalen han hadde hatt med dronning 


Mallika. Da Mesteren hørte dette, uttalte han dette verset: 


*Om du lar tanken vandre hele verden rundt, 
finner du ikke noe du er mer glad i enn deg selv. 
Siden andre også er like glad i seg selv, 


bør den som er glad i seg selv, ikke skade andre.” 


1.3.1.9 (1.3.9) Ofring 


Yafifiasutta 


En gang forberedte kong Pasenadi av Kosala en stor offerseremoni i Savatthi. Fem hundre 
okser, fem hundre oksekalver, fem hundre kviger, fem hundre geiter og fem hundre sauer ble 
ført fram til offerplassen. De slavene, tjenere og arbeidsfolkene som stelte i stand med dette, 
ble drevet fram under piskeslag og trusler, mens de gråt så tårene rant. 

Mange av munkene hadde stått tidlige opp, kledd på seg og tatt med seg bollen for å 
gå inn i Såvatthi og få mat. Da de kom tilbake, fortalte de Mesteren om det som skjedde. 


Da Mesteren fikk høre dette, sa han: 


“Hesteofring, menneskeofring 

og andre slike store offerseremonier 
gir ikke gode resultater. 

Ingen vismenn kommer 

til slike tilstelninger 


hvor man dreper geiter, sauer og kuer. 


Nei, de vise kommer heller 
til slike tilstelninger hvor ingen 


geiter, sauer eller kuer blir drept. 


Slike seremonier gir gode resultater. 
Slike ofringer er gode og ikke dårlige. 
Resultatene er gode 


og gudene fryder seg.” 


1.3.1.10 (1.3.10) Bindinger 


Bandhanasutta 


En gang hadde kong Pasenadi av Kosala tatt mange mennesker til fange. Noen var bundet 
med tau, andre med lenker og andre ble holdt fanget pá andre máter. 

Mange av munkene hadde stått tidlige opp, kledd pá seg og tatt med seg bollen for å 
gå inn i Såvatthi og få mat. Da de kom tilbake, fortalte de Mesteren om det som skjedde. 


Da Mesteren fikk høre dette, sa han: 


“Det stengsel som er gjort av jern, 
av tre og hampetau — 

det er ikke så sterkt, ifølge 

det de vise sier. 

Men lidenskap og lengsel etter 
ringer og juveler, 


og etter barn og hustru — 


se, det er sterke stengsler, 

det er de vises mening. 

For disse trekker nedover; 
selv om de er myke 

så er de vanskelig å fri seg fra. 
De vise skjærer over disse, 

og gjør seg fri fra sansebegjær 
og fra andre nytelser. 


Uten lengsler går de bort. * 


1.3.2 Andre kapittel 
Dutiyavagga 


1.3.2.1 (1.3.11) De sju langhárete asketene 


Sattajatilasutta 


Slik har jeg hørt det: 

En gang da Mesteren var i Savatthi, holdt han til i Migåras mors paviljong i 
Østparken. En kveld da han hadde reist seg opp fra sin ensomme meditasjon, satt han utenfor 
døra til hytta si. Da kom kong Pasenadi av Kosala bort til Mesteren, hilste høflig på ham og 
satte seg ned hos ham. 

Mens de satt der, kom sju langhårete asketer, sju jainer, sju nakne asketer, sju asketer 
med bare et enkelt plagg på seg og sju omvandrende asketer med lange negler og langt hår 
under armhulene forbi mens de bar kurver på enden av lange bærestenger. 

Da kong Pasenadi fikk se dem, reiste han seg, la kappen over den ene skulderen, 
berørte bakken med det ene kneet, løftet hendene til hilsen med håndflatene mot hverandre og 
sa tre ganger: 

*Jeg er kong Pasenadi av Kosala, mine herrer!” 

Da de hadde gått forbi, gikk kongen bort til Mesteren igjen, hilste høflig på ham og 
satte seg ned hos ham. Så sa han: 

“Var det noen av disse som var arahanter eller som er på vei til å bli arahanter, 
Mester?” 

*Det er ikke lett for deg å vite om disse var arahanter eller på vei til å bli arahanter, 
siden du lever et borgerlig liv sammen med hustru og barn, herre konge. Du er bundet til 
nytelser, du bruker sandeltre fra Benares, du bærer kranser og bruker salver og parfymer, sølv 
og gull. 

Det er først når du har nær omgang med en mann gjennom lengre tid at du kan vite 
hvilke kvaliteter han har, herre konge. Du må observere ham grundig og ikke overfladisk, 
med visdom og ikke tankeløst. Gjennom nærkontakt lærer du hans integritet å kjenne. I 


ulykke vil du se hvor sterk han er. Gjennom samtale vil du kunne finne ut om han har visdom. 


Du má observere ham grundig gjennom lengre tid og ikke overfladisk, med visdom og ikke 
tankeløst.” 

*Det er virkelig bra at du sier dette, Mester. Du har helt rett. Det er først når du har 
nær omgang med en mann gjennom lengre tid at du kan vite hvilke kvaliteter han har. Du må 
observere ham grundig og ikke overfladisk, med visdom og ikke tankeløst. Gjennom 
nærkontakt lærer du hans integritet å kjenne. I ulykke vil du se hvor sterk han er. Gjennom 
samtale vil du kunne finne ut om han har visdom. Du må observere ham grundig gjennom 
lengre tid og ikke overfladisk, med visdom og ikke tankeløst. 

Disse mennene er mine etterretningsagenter, Mester. De henter informasjoner om et 
distrikt og kommer så til meg. Deretter treffer jeg beslutninger på grunnlag av de 
informasjonene de har gitt meg. Nå skal de vaske av seg støvet, bade og stelle seg, klippe hår 
og skjegg, kle seg i hvitt og hygge seg og nyte livet gjennom alle fem sanser.” 


Da Mesteren hørte dette, sa han: 


*Du blir ikke virkelig kjent med en mann 

bare ved å se på hans ytre. 

Du lærer ham ikke å kjenne bare ved et kort blikk. 
Det finnes mennesker som ikke har selvkontroll, 

men som vandrer omkring og later som om de har det, 
som en etterligning av et gullsmykke, 

laget av leire, eller som en bronsemynt 

med et tynt overtrekk av gull. 

Noen går rundt i forkledning. 


Utenpå er de rene, men inni er de søppel.” 


1.3.2.2 (1.3.12) De fem fyrstene 


Pañcarajasutta 


En gang Mesteren var i Savatthi, satt kong Pasenadi av Kosala og fire andre fyrster, som alle 
kunne glede seg over all slags sansenytelser, og diskuterte hva som var den høyeste nytelse. 
Noen mente at den høyeste nytelse var å se vakre ting, andre mente at den høyeste nytelse var 
å høre vakre lyder. Andre igjen hevdet at den høyeste nytelse var å lukte på noe godt, smake 
noe godt, eller kjenne gode berøringer. Da de ikke kunne bli enige seg imellom, sa kong 
Pasenadi til de andre fyrstene: 

“La oss gå til Mesteren, mine herrer, og spørre ham om denne saken. Sá kan vi merke 
oss hvordan Mesteren forklarer dette for oss.” 

Dette var de andre fyrstene enige i. 

Så gikk de alle fem til Mesteren, hilste ærbødig på ham, og satte seg ned. Da de hadde 
satt seg, sa kong Pasenadi: 

“Vi er fem fyrster som alle kan glede oss over all slags sansenytelser, Mester. Nå satt 
vi nettopp og diskuterte hva som er den høyeste nytelse. Noen mente at den høyeste nytelse 
var å se vakre ting, andre mente at den høyeste nytelse var å høre vakre lyder. Andre igjen 
hevdet at den høyeste nytelse var å lukte på noe godt, smake noe godt, eller kjenne gode 
berøringer. Hva er så den høyeste nytelse, Mester?” 

“Jeg vil si det slik, store konge, at det kommer an på hva hver enkelt liker best 
innenfor de fem sansefeltene. Det som den ene liker å se, liker ikke den andre å se. Og de 
synsinntrykkene som kan fylle den ene med glede, kan være så sterke at han ikke har det 
minste behov for å se noe annet og vakrere. I så fall er disse synsinntrykkene det skjønneste, 
det ypperste for ham. Og det samme kan vi si om lyder, for det den ene liker å høre, liker ikke 
den andre å høre, osv. Det samme gjelder dufter, smaksinntrykk og berøringer, store konge, - 
slik at det som den ene liker å kjenne, liker ikke den andre å kjenne. Og de berøringer som 
kan fylle den ene med glede, kan være så sterke at han ikke har det minste behov for å kjenne 
noe annet og deiligere. I så fall er disse berøringene det skjønneste, det ypperste for ham.” 

En legmann som het Candanangalika satt også i forsamlingen og hørte på. Da han 
hadde hørt dette, reiste han seg opp, ordnet kappen sin over den ene skulderen, la håndflatene 


mot hverandre og løftet hendene mot Mesteren og sa: 


“Saken er klar, Mester, saken er klar!” 
“Sá la oss høre, Candanangalika.” 


Og i Mesterens nærvær framsa Candanangalika dette hyllingsdiktet: 


*Liksom en lotus, 

en duftende lilje 
blomstrer ved daggry 
og utbrer sin duft - 

se som han stråler, 

se hvordan han lyser 
og skinner som sola 


på himmelen.” 


Da Candanangalika hadde framsagt dette diktet, skjenket de fem fyrstene ham en 


kappe hver. Og legmannen Candanangalika ga disse fem kappene til Mesteren. 


1.3.2.3 (1.3.13) Spis med máte 


Donapakasutta 


En gang i Såvatthi hadde kong Pasenadi av Kosala satt til livs en veldig porsjon med ris. 
Stappmett og pesende kom han bort og hilste på Mesteren og satte seg ned ved siden av ham. 


Da Mesteren så hvordan kongen peste etter all maten, sa han: 


*Den som alltid praktiserer oppmerksomhet, 
vet å spise med måte. 
Da føler han seg lett og glad 


og lever desto lenger.” 


Akkurat da sto prins Sudassana bak kongen. Kongen sa til ham: 

“Sørg for at du lærer deg dette verset som Mesteren sa, min gode Sudassana. Les det 
opp for meg hver gang jeg skal spise, så skal jeg lønne deg vel.” 

Deretter gjorde konge det til regel å ikke spise mer enn én tallerken ris. Og en tid 
senere følte han seg så vel at han utbrøt: 


“Mesteren har sannelig omsorg for mitt velvære både her og ná og i framtiden!” 


1.3.2.4 (1.3.14) Krig 


Pathamasangamasutta 


En dag samlet kong Ajåtasattu av Magadha hele sin hær og invaderte riket til kong Pasenadi 
av Kosala. Han rykket fram helt til Kåsi. Da fikk kong Pasenadi høre om dette, og han samlet 
sine hærstyrker og rykket ut og møtte kong Ajåtasattus styrker i et stort slag ved Kåsi. Kong 
Ajåtasattu vant seier i slaget, og kong Pasenadi måtte trekke seg tilbake til sin hovedstad 
Savatthi . 

Munker som gikk rundt i Savatthi for å motta matgaver, fikk høre om dette, og 
fortalte Mesteren hva som hadde hendt. 

“Kong Ajåtasattu av Magadha er en dårlig venn, en dårlig kamerat, en dårlig mann å 
omgås. Men kong Pasenadi av Kosala er en god venn, en god kamerat, en god mann å omgås. 


Siden kong Pasenadi tapte, kommer han ikke til å sove godt i natt, munker,” sa Mesteren. 


“Seier er årsak til fiendskap, 
for den som har tapt, har det vondt. 
Lykkelig den som har fred i seg selv, 


som hever seg opp over vinning og tap.” 


1.3.2.5 (1.3.15) Den som krenker, vil selv bli krenket 


Dutiyasangåmasutta 


En tid senere møttes de to kongene til et nytt slag. Men denne gangen var det kong Pasenadi 
som vant, og kong Ajåtasattu ble tatt til fange. 

Da tenkte kong Pasenadi: 

“Selv om Ajåtasattu har gått til angrep og gjort skader for meg uten at jeg på noen 
måte har provosert ham til det, så er han likevel min nevø. Han skal få slippe fra dette med 
livet, men jeg tar fra ham hele hans hær med elefanter, hester, stridsvogner og infanteri.” 


Og slik ble det. Da Mesteren fikk høre om dette, sa han: 


“Det er grenser for hvor mye 
du kan krenke en mann. 

Blir han tilstrekkelig krenket, 
vil han gjøre gjengjeld. 


Tosken tror han klarer seg godt 
så lenge ondskapen ikke bærer frukt. 
Men når ondskapen bærer frukt, 


da får han det ille. 


Drapsmenn finner drapsmannen, 
seierherren blir selv beseiret, 
Anklageren blir selv anklaget, 


den som ypper til strid, vil selv bli angrepet. 


Slik gir handlinger resultater, 


den som krenker, vil selv bli krenket.” 


1.3.2.6 (1.3.16) Godt á fá en datter 
Mallikåsutta 


En gang Mesteren var i Såvatthi, kom kong Pasenadi av Kosala bort til ham. Han hilste 
høflig og satte seg ned ved siden av ham. Da kom en mann og meldte kongen at dronning 
Mallikå hadde født ham en datter. Kongen ble misfornøyd over å høre dette. Men Mesteren 


sa til ham: 


“Det kan være vel så godt 

å få en datter som en sønn, konge. 
Hun kan vokse opp og bli klok og snill 
og gjøre ære på familien. 

Og senere kan hun kanskje 

selv bli mor til en helt 


som fører dynastiet videre.” 


1.3.2.7 (1.3.17) Iherdighet 
Appamadasutta 


En gang Mesteren var i Såvatthi, kom kong Pasenadi av Kosala bort til ham. Han hilste 
hoflig og satte seg ned ved siden av ham. Sá sa han: 

“Finnes det én enkelt faktor som sikrer velvære både her og ná og i framtiden, 
Mester?” 

“Ja, det finnes, store konge.” 

*Hvilken ene faktor er det, Mester?” 

“Therdighet er den ene faktoren som sikrer velvære både her og nå og i framtiden, 
store konge. På samme måte som sporet etter hvert eneste dyr i jungelen får plass innenfor 
sporet av en elefant, fordi dette er større enn noen av de andre, på samme måte er iherdighet 


den ene faktoren som sikrer velvære både her og nå og i framtiden, store konge. 


De vise roser iherdighet og sier 

at det er noe som fører til gleden av 

et langt liv, sunnhet og skjønnhet, 

himmelen og fødsel i en høytstående familie. 
Den som er vis og iherdig, 

oppnår velvære både nå og i framtiden. 
Fordi han når dette målet 


kalles han en klok og forstandig vismann.” 


1.3.2.8 (1.3.18) Om godt vennskap 


Kalyanamittasutta 


En gang Mesteren var i Såvatthi, kom kong Pasenadi til ham og sa: 

“Mens jeg satt for meg selv, tenkte jeg som sá, Mester, at du sannelig har gitt en god 
forklaring av læren, og du gjør oss andre i sannhet en stor vennetjeneste. Du opptrer som en 
sann venn, og ikke slik dårlige venner opptrer.” 

“Det er så, konge. En gang var jeg i en liten by i sakyaenes land. Da kom Ananda 
bort til meg, hilste høflig og satte seg. Så sa han: 

*Halvparten av edel livsførsel består av godt vennskap, godt kameratskap og godt 
selskap, Mester.” 

Da svarte jeg: ‘Nei, Ananda. Ikke halve, men hele den edle livsførsel består av godt 
vennskap, godt kameratskap og godt selskap! Man kan forvente at en munk som er en god 
venn, en god kamerat, vil utvikle og praktisere den edle åttedelte veien. Og hvordan kan en 
munk som er en god venn, en god kamerat, utvikle og praktisere den edle åttedelte veien, 
Ånanda? 

Her utvikler en munk rett syn, Ananda, basert på ensom praksis, basert på frihet fra 
lidenskaper, basert på avslutning og basert på nøysomhet. På samme måte utvikler han rett 
hensikt, rett tale, rett handling, rett levevei, rett bestrebelse og rett oppmerksomhet, og han 
utvikler rett konsentrasjon basert på ensom praksis, basert på frihet fra lidenskaper, basert på 
avslutning og basert på nøysomhet. På denne måten kan en munk som er en god venn, en god 
kamerat, utvikle og praktisere den edle åttedelte veien, Ananda. Og på denne måten kan man 
vite at hele den edle livsførsel består av godt vennskap, godt kameratskap og godt selskap. 

Derfor bør du trene deg slik, store konge: ‘Jeg vil være en god venn, en god kamerat 
og godt selskap.” Slik bør du trene, store konge. Og for å være en god venn, en god kamerat 
og godt selskap, er det én ting du skal basere deg på, og det er å arbeide utrettelig med å 
utvikle sunne faktorer i sinnet. Når kvinnene i ditt følge får høre at du trener utrettelig, vil de 
også få lyst til å trene utrettelig. Når adelen i ditt følge får høre dette, vil de også få lyst til å 
trene utrettelig. Når hæren din får høre dette, vil de også få lyst til å trene utrettelig. Når 
borgerne og folk i landet ditt får høre at du trener utrettelig, vil de også få lyst til å trene 


utrettelig. 


Så lenge du trener utrettelig, store konge, vil både du selv, dine kvinner, adelen, hæren 
og dine undersåtter være vernet og beskyttet, og det samme vil ditt skattkammer og dine 


forrådslagre. 


De som ønsker seg mange gleder, 
roser utrettelig trening. 

Dette er vismenn med gode gjerninger. 
Med utrettelig trening oppnår den vise 
velvære både her og nå og i framtiden. 
Da kalles han en vismann, 


en klok mann som vet å oppnå det gode.” 


1.3.2.9 (1.3.19) Bruk rikdommen med fornuft 
Pathamaputtakasutta 


En dag i Savatthi kom kong Pasenadi på besøk til Mesteren ved middagstid. 

“Hvorfor kommer du på denne tiden av dagen, konge?” spurte Mesteren. 

“En meget rik mann her i byen er nettopp død,” svarte kongen. “Han døde barnløs, og 
jeg har nettopp sørget for at hele formuen hans blir overført til slottet. Åtte millioner i gull, 
for ikke å snakke om alt sølvet! Men vet du hva denne millionæren pleide å spise? Sur velling 
fra i går! Han pleide å gå kledd i en loslitt kappe av hamp, og skulle han ut og reise, kjørte 
han bare i en råtten, gammel vogn med løvtak!” 

“Ja, slik er det, konge. En gjerrig mann som har fått store rikdommer, bruker dem 
verken til glede for seg selv eller sine foreldre. Han bruker dem ikke til å glede kone og barn, 
tjenere og ansatte, venner og kolleger, og heller ikke til å glede filosofer og brahmaner, noe 
som kan stimulere til åndelig vekst og sikre ham en god framtid. Rikdommen hans blir ikke 
til nytte for noen, og før han vet ordet av det, blir de inndratt av konger eller røvere, ødelagt 
av ild eller flom eller overført til arvinger han ikke er glad 1. Når rikdommen ikke blir brukt 
med fornuft, blir den ikke til nytte for noen, men går til spille, konge. 

Det er som en vakker og fredelig innsjø med krystallklart og kjølig vann og 
innbydende strender som ligger langt ute i uveisomme strøk, konge. Ingen kommer og drikker 
av den, henter vann derfra, bader i den eller får brukt den på noe som helst vis. Slik er det 
også med rikdommene som ikke blir brukt med fornuft. 

Men når en gavmild mann kommer til stor rikdom, konge, da bruker han den til nytte 
og glede for seg selv og sine foreldre, for kone og barn, tjenestefolk og ansatte, venner og 
kolleger, og han gir gaver til filosofer og brahmaner, noe som stimulerer til åndelig vekst og 
sikrer ham en god framtid. Han bruker rikdommen med fornuft, og den blir ikke inndratt av 
konger eller røvere, ødelagt av ild eller flom eller overført til arvinger han ikke er glad i. 
Dette er fornuftig bruk av rikdom og ikke sløsing, konge. 

Det er som en vakker og fredelig innsjø med krystallklart og kjølig vann og 
innbydende strender som ligger 1 nærheten av en by eller en landsby, konge. Folk kommer og 
drikker av den, henter vann derfra og bader i den og har stor nytte og glede av den. Slik er det 


også med rikdommene som blir brukt med fornuft. 


Som en kjølig innsjø i uveisomme strøk 
der ingen mennesker kommer for å drikke 
og innsjøen bare tørker inn til ingen nytte, 
slik er rikdom for en smålig person. 

Han nyter ikke godt av den selv 

og han gleder heller ikke andre med den. 
Når en klok og forstandig mann 

vinner rikdom, nyter han den selv 

og oppfyller sine forpliktelser med den. 
Den edle og uklanderlige støtter sin familie, 


og kommer siden til himmelen.” 


1.3.2.10 (1.3.20) Den gjerrige rikmannen 
Pathamaputtakasutta 


En dag i Såvatthi kom kong Pasenadi på besøk til Mesteren ved middagstid. 

“Hvorfor kommer du pá denne tiden av dagen, konge?” spurte Mesteren. 

“En meget rik mann her i byen er nettopp død,” svarte kongen. “Han døde barnløs, og 
jeg har nettopp sørget for at hele formuen hans blir overført til slottet. Åtte millioner i gull, 
for ikke å snakke om alt sølvet! Men vet du hva denne millionæren pleide å spise? Sur velling 
fra i går! Han pleide å gå kledd i en loslitt kappe av hamp, og skulle han ut og reise, kjørte 
han bare i en råtten, gammel vogn med løvtak!” 

*Ja, slik er det, konge. En gang for lenge siden ga denne rike mannen mat til 
paccekabuddhaen Taggarasikkhi. 

‘Gi mat til eneboeren,? sa han før han reiste seg og gikk. Men etterpå angret han på at 
han hadde gitt mat, og sa: 

‘Det hadde vært bedre om slavene og arbeiderne fikk nyte godt av denne maten!” 

Deretter drepte han sin brors eneste sønn for rikdommens skyld. 

Siden han ga mat til paccekabuddhaen Taggarasikkhi, ble han som resultat av dette 
gjenfødt sju ganger til en lykkelig tilværelse i himmelen. Den samme handlingen førte til at 
han ble meget rik sju ganger her i Savatthi. Det at han angret på gaven i ettertid og sa at det 
hadde vært bedre om slavene og arbeiderne fikk nyte godt av maten, skapte en tendens i 
sinnet hans til å nekte seg god mat, gode klær, gode kjøretøyer og sansenytelser. Det at han 
drepte sin brors eneste sønn for rikdommens skyld, gjorde at han ble pint i helvete i mange 
hundre tusen år. Og videre førte det til at den sjuende formuen hans ble overført til slottet, 
siden han ikke hadde barn. Denne rike borgeren har brukt opp resultatene sin gode gjerning, 
og han har ikke opparbeidet seg noen nye gode gjerninger. I dag blir han pint i det store 
Roruva-helvetet, store konge.” 

“Så nå er altså denne rikmannen blitt gjenfødt 1 det store Roruva-helvetet, Mester?” 


*Ja, store konge. Det er han. 


Du kan ikke ta med deg korn, sølv eller gull 


eller noen andre eiendeler, og heller ikke 


slaver, arbeidere eller hándverkere som arbeider for deg. 


Nár du gár bort, má du legge alt dette fra deg. 


Men det du selv har gjort, 
det du har tenkt eller sagt, 
det er din eiendom, 


og det tar du med deg. 


Det følger deg som en skygge. 
Derfor bør du gjøre gode gjerninger, 
samle dem opp til et framtidig liv. 


Dette blir din grunnvoll i den neste verden. 


1.3.3 Tredje kapittel 
Tatiyavagga 


1.3.3.1 (1.3.21) Fire slags personligheter 
Puggalasutta 


En dag i Savatthi kom kong Pasenadi på besøk til Mesteren. Han hilste høflig pá ham, og da 
han hadde satt seg, sa Mesteren: 

“Det finnes fire slags personligheter i verden, store konge. Hvilke fire? Det er mørke 
personligheter på vei mot mørket, mørke personligheter på vei mot lyset, lyse personligheter 
på vei mot mørket og lyse personligheter på vei mot lyset. 

Hva mener jeg med mørke personligheter på vei mot mørket, store konge? Sett at en 
person er født i en lavstatusfamilie, som for eksempel en candålafamilie, en 
kurvmakerfamilie, en jegerfamilie, en vognmakerfamilie, en søppeltømmerfamilie, eller en 
fattig familie som lever i nød og har lite å spise og drikke. Han er kanskje stygg å se pá, 
deformert, plaget av sykdommer, blind, mangler en arm, er halt, eller lam på den ene siden av 
kroppen. Han får heller ikke nok mat, drikke eller klær, og han eier ikke noe kjøretøy, har 
ingen kranser, parfymer eller salver, og heller ikke noen seng, noe hus eller noen lampe. Han 
utfører skadelige handlinger, sier skadelige ord og tenker skadelige tanker. Disse handlingene 
vil føre til at han kommer til helvete og opplever lidelse etter at han er død. 

Det er som om en person skulle gå fra blindhet til blindhet, fra mørke til mørke, fra 
blodige sår til blodige sår. Denne lignelsen sier hva jeg mener med en mørk personlighet på 
vei mot mørket, store konge. 

Hva mener jeg med mørke personligheter på vei mot lyset, store konge? Sett at en 
person er født i en lavstatusfamilie, som for eksempel en candålafamilie, en 
kurvmakerfamilie, en jegerfamilie, en vognmakerfamilie, en søppeltømmerfamilie, eller en 
fattig familie som lever 1 nød og har lite å spise og drikke. Han er kanskje stygg å se pá, 
deformert, plaget av sykdommer, blind, mangler en arm, er halt, eller lam på den ene siden av 
kroppen. Han får heller ikke nok mat, drikke eller klær, og han eier ikke noe kjøretøy, har 


ingen kranser, parfymer eller salver, og heller ikke noen seng, noe hus eller noen lampe. Men 


han utfører gode handlinger, sier gode ord og tenker gode tanker. Disse handlingene vil føre 
til at han kommer til himmelen og opplever lykke etter at han er død. 

Det er som om en person først skulle stå på marken og så stige opp på en krakk. 
Derfra stiger han opp på hesteryggen og derfra opp på en elefant. Fra elefanten stiger han 
deretter opp på takterrassen. Denne lignelsen sier hva jeg mener med en mørk personlighet på 
vei mot lyset, store konge. 

Hva mener jeg med lyse personligheter på vei mot mørket, store konge? Sett at en 
person er født i en høystatusfamilie, som for eksempel en rik adelsfamilie, en rik 
brahmanfamilie eller en rik borgerfamilie. Han er velstående, har store eiendommer og store 
rikdommer, mye gull og sølv, mye mat og store forråder. Han er pen, kjekk å se på, 
sjarmerende og har et flott utseende. Han får rikelig med mat, drikke og klær, og han eier 
kjøretøy, kranser, parfymer og salver, og han har seng, hus og lampe. Men han utfører 
skadelige handlinger, sier skadelige ord og tenker skadelige tanker. Disse handlingene vil føre 
til at han kommer til helvete og opplever lidelse etter at han er død. 

Det er som om en person først skulle stå på en takterrasse og så gå ned på en elefant. 
Derfra går han ned på en hesterygg og derfra ned på en krakk. Og fra krakken går han ned på 
marken og videre ned i mørket. Denne lignelsen sier hva jeg mener med en lys personlighet 
på vei mot mørket, store konge. 

Og hva mener jeg med en lys personlighet på vei mot lyset, store konge? Sett at en 
person er født i en høystatusfamilie, som for eksempel en rik adelsfamilie, en rik 
brahmanfamilie eller en rik borgerfamilie. Han er velstående, har store eiendommer og store 
rikdommer, mye gull og sølv, mye mat og store forråder. Han er pen, kjekk å se på, 
sjarmerende og har et flott utseende. Han får rikelig med mat, drikke og klær, og han eier 
kjøretøy, kranser, parfymer og salver, og han har seng, hus og lampe. Han utfører gode 
handlinger, sier gode ord og tenker gode tanker. Disse handlingene vil føre til at han kommer 
til himmelen og opplever lykke etter at han er død. 

Det er som om en person skulle gå fra den ene krakken over til den andre, fra den ene 
hesteryggen over til den andre, fra den ene elefanten over til den andre eller fra den ene 
takterrassen over til den andre. Denne lignelsen sier hva jeg mener med en lys personlighet på 
vei mot lyset, store konge. Og dette er de fire slags personligheter som finnes her 1 verden, 


store konge. 


En fattig mann som ikke viser tillit, 


og som er gjerrig, herre konge, 

som er grisk og har onde tanker, 

som har feilaktige teorier og som ikke har 
respekt for filosofer eller brahmaner 

eller andre omvandrende asketer, 

som kjefter og bruker grove ord, 

som er nihilist og hissig, 

som forhindrer andre i å gi gaver 

til dem som ber om mat — 

en slik person kommer til helvete, 

det skremmende, når han dør, herre konge. 


Han vandrer fra mørket mot mørket. 


En fattig mann som viser tillit, 

og som ikke er gjerrig, herre konge, 
som gir gaver og har de beste tanker, 
en mann med skarpt intellekt, 

som står tidlig opp og viser respekt 
for både filosofer og brahmaner 

og for andre omvandrende asketer, 
som praktiserer et fredelig liv, 

som ikke forhindrer andre i å gi gaver 
til dem som ber om mat — 

en slik person kommer til himmelen, 
til gudenes verden, når han dør, herre konge. 


Han vandrer fra mørket mot lyset. 


En rik mann som ikke viser tillit, 

og som er gjerrig, herre konge, 

som er grisk og har onde tanker, 

som har feilaktige teorier og som ikke har 
respekt for filosofer eller brahmaner 


eller andre omvandrende asketer, 


som kjefter og bruker grove ord, 

som er nihilist og hissig, 

som forhindrer andre 1 á gl gaver 

til dem som ber om mat — 

en slik person kommer til helvete, 

det skremmende, når han dør, herre konge. 


Han vandrer fra lyset mot mørket. 


En rik mann som viser tillit, 

og som ikke er gjerrig, herre konge, 
som gir gaver og har de beste tanker, 
en mann med skarpt intellekt, 

som står tidlig opp og viser respekt 
for både filosofer og brahmaner 

og for andre omvandrende asketer, 
som praktiserer et fredelig liv, 

som ikke forhindrer andre i å gi gaver 
til dem som ber om mat — 

en slik person kommer til himmelen, 
til gudenes verden, når han dør, herre konge. 


Han vandrer fra lyset mot lyset.” 


1.3.3.2 (1.3.22) Bestemor 
Ayyikasutta 


En dag i Savatthi kom kong Pasenadi på besøk til Mesteren ved middagstid. 

“Hvorfor kommer du på denne tiden av dagen, konge?” spurte Mesteren. 

*Min bestemor er død, Mester. Hun var blitt gammel og langt opp i årene. Hennes tid 
var til ende, for hun var blitt ett hundre og tjue år gammel. Men jeg var meget glad i min 
bestemor, Mester. Hvis jeg var blitt tilbudt en praktfull elefant, ville jeg gjerne ha gitt avkall 
på denne hvis bare bestemor kunne leve videre. Hvis jeg var blitt tilbudt en praktfull hest, 
ville jeg gjerne ha gitt avkall på denne hvis bare bestemor kunne leve videre. Hvis jeg var 
blitt tilbudt en verdifull landsby, ville jeg gjerne ha gitt avkall på denne hvis bare bestemor 
kunne leve videre. Hvis jeg var blitt tilbudt en verdifull provins, ville jeg gjerne ha gitt avkall 
på denne hvis bare bestemor kunne leve videre.” 

“Det ligger i alle levende veseners natur at de dør, store konge. Alle má vi dø, og 
ingen slipper unna.” 

“Bra, Mester, godt sagt! Du har helt rett i at det er alle levende veseners natur at de 
dør. Alle må vi dø, og ingen slipper unna, Mester.” 

“Slik er det, store konge, slik er det. Det ligger i alle levende veseners natur at de dør, 
store konge. Alle må vi dø, og ingen slipper unna. Det er akkurat som de krukkene en 
pottemaker lager. Uansett om de blir brent eller ikke, så ligger det i deres natur at de blir 
knust. Alle ender med å bli knust, og ingen slipper unna. På samme måte ligger det i alle 


levende veseners natur at de dør, store konge. Alle må vi dø, og ingen slipper unna. 


Alle som lever, kommer til å dø. 
Livet ender med døden. 

Alle får som fortjent 

ut fra sine gode eller onde gjerninger. 
De som har utført onde gjerninger, 
kommer til helvete. 

De som har utført gode gjerninger, 
kommer til himmelen. 


Derfor bør du gjøre det som er godt, 


og bygge opp forrád for framtiden. 
Gode gjerninger er grunnlaget 


for hvordan det går i den neste verden.” 


1.3.3.3 (1.3.23) Verden 
Lokasutta 


I Såvatthi kom kong Pasenadi av Kosala bort til Mesteren, hilste høflig på ham og satte seg 
ned. Så sa han: 

“Hvor mange faktorer i verden er det som skaper skade, smerte og ubehag når de 
oppstår, Mester?” 

“Det er tre faktorer i verden som skaper skade, smerte og ubehag når de oppstår, store 
konge. Og hvilke tre? Når det oppstår grådighet i verden, skaper det skade, smerte og ubehag. 
Når det oppstår hat i verden, skaper det skade, smerte og ubehag. Og når det oppstår 
vrangforestillinger i verden, skaper det skade, smerte og ubehag. Dette er de tre faktorene i 


verden som skaper skade, smerte og ubehag når de oppstår, store konge. 


Grådighet, hat og vrangforestillinger 
ødelegger menneskets sinn. 
Man skaper dem selv til eget forderv, 


slik sivets frø ødelegger morplanten.” 


1.3.3.4 (1.3.24) Bueskytterkunst 


Issattasutta 


I Såvatthi kom kong Pasenadi av Kosala bort til Mesteren, hilste høflig på ham og satte seg 
ned. Så sa han: 

*Når bør vi gi gaver, Mester?” 

*Når du blir glad i ditt indre over å gjøre det, store konge.” 

*Når gir gavene store frukter, Mester?” 

*Nå stiller du to meget forskjellige spørsmål, store konge. Gaver til moralske personer 
gir store frukter, noe gaver til umoralske personer ikke gjør, store konge. Derfor vil jeg stille 
deg et motspørsmål som du kan besvare som du vil. 

Hva mener du om dette, store konge: Sett at det har blitt krig og du må stable en hær 
på beina. Så kommer det en ung adelsmann til deg. Han har ingen kamptrening og ingen 
erfaring, han er udugelig og har ingen våpentrening, han er en feig og lettskremt reddhare som 
helst vil rømme. Kan du bruke denne mannen eller en annen av hans sort?” 

*Nei, Mester. Jeg vil ikke ha denne mannen eller en annen av hans sort.” 

“Sett at det kommer en ung brahman, en ung borger, eller en ung arbeider som heller 
ikke han noen kamptrening eller erfaring, som heller ikke er dugelig eller har noen 
våpentrening, og som også er en feig og lettskremt reddhare som helst vil rømme. Kan du 
bruke denne mannen eller en annen av hans sort?” 

*Nei, Mester. Slike folk kan jeg ikke bruke.” 

“Men sett nå igjen at det har blitt krig og du må stable en hær på beina, store konge. 
Så kommer det en ung adelsmann til deg. Han har god kamptrening og god erfaring, han er 
dugelig og har god våpentrening, og han er ikke noen feig eller lettskremt reddhare som helst 
vil rømme. Kan du bruke denne mannen eller en annen av hans sort?” 

*Ja, Mester. Slike folk kan jeg bruke.” 

“Sett at det kommer en ung brahman, en ung borger, eller en ung arbeider som har god 
kamptrening og god erfaring, han er dugelig og har god våpentrening, og han er ikke noen 
feig eller lettskremt reddhare som helst vil rømme. Kan du bruke denne mannen eller en 
annen av hans sort?” 


*Ja, Mester. Slike folk kan jeg bruke.” 


“Slik er det også når en mann forlater hjemmet og går ut i hjemløshet, store konge. 
Uansett hva slags familie han kommer fra, så kvitter han seg med fem egenskaper og er 1 
besittelse av fem egenskaper. En gave til en slik person gir store frukter. 

Hvilke fem egenskaper er det han kvitter seg med? Han kvitter seg med sanselige 
lyster, ondskap, sløvhet og treghet, rastløshet og ubesluttsomhet. Disse fem egenskapene 
kvitter han seg med. 

Og hvilke fem egenskaper er han i besittelse av? Han har moral som en utlært, han har 
konsentrasjon som en utlært, han har visdom som en utlært, han er frigjort som en utlært og 
han har den utlærtes kunnskap og innsikt i hva som fører til frigjøring. Disse fem 
egenskapene er han i besittelse av. En gave til en som har kvittet seg med disse fem 


egenskapene og som er i besittelse av disse fem egenskapene, gir store frukter. 


I krigen vil kongen bruke en ung mann 
som er sterk og som kan skyte med bue. 
Han vil ikke bruke en feiging, 


om enn han er av god familie. 


På samme måte vil den som er vis, 
ha respekt for en som er mild og tålmodig, 
som lever et edelt liv basert på læren, 


selv om han kommer fra usle kår. 


Giverne bør bygge vakre boliger 
der lærde mennesker kan bo, 
grave brønner og rydde veier i krattet 


så det blir lett å komme til dem. 


Til rettskafne mennesker bør de gi mat og klær, 
seng og bolig med glede i sinnet. 

For på samme måte som en tordensky 

tårner seg opp, svanger av regn, omkranset av lyn, 
fyller høyland og daler med mengder av vann, 


bør den vise, som har tillit og lærdom, 


tilberede mat og dele ut til de fattige: 


‘Gi, gi!” roper han, full av glede. 
Slik tordner han som et uvær 
og flommen av gode gjerninger 


skyller også over giveren.” 


1.3.3.5 (1.3.25) Fjellet og døden 


Pabbatúpamasutta 


I Såvatthi kom kong Pasenadi av Kosala bort til Mesteren, hilste høflig på ham og satte seg 
ned. 

*Hvor kommer du fra på denne tiden av dagen, store konge?” spurte Mesteren. 

*Jeg har brukt all min tid og krefter på slikt en konge har å gjøre, Mester, salvede 
konger som er av adelig slekt, som er beruset av herskermakt, som ligger under for sanselige 
lyster og som beskytter land og rike og har beseiret store landområder.” 

“Sett nå, konge,” sa Mesteren, “at det kom en pålitelig og troverdig budbringer fra øst 
og sa: 

‘Jeg kommer fra de østlige distriktene, herre konge, og der så jeg et fjell som rekker 
like opp til himmelen. Det velter ubønnhørlig fram og knuser alle levende vesener på sin vei. 
Gjør noe, herre konge!” 

Sett videre at det kom pålitelige budbringere fra nord, sør og vest, og at alle brakte 
samme budskap om et enormt fjell som veltet fram og knuste alt på sin vei. Hvis en slik 
forferdelig fare, med en slik katastrofal ødeleggelse av menneskers liv skulle oppstå, hva ville 
du gjøre, konge, når det er så vanskelig å bli født som menneske?” 

“Hva annet kunne jeg vel gjøre i en slik forferdelig faresituasjon, enn å leve et så edelt 
og godt liv som mulig og gjøre så mye godt jeg bare kunne, Mester?” 

“Jeg sier deg, konge, at alderdom og død ruller ubønnhørlig fram mot deg. Hva vil du 
gjøre, konge?” 

“Ettersom alderdom og død ruller ubønnhørlig fram mot meg, hva annet kan jeg vel 
gjøre enn å leve et så edelt og godt liv som mulig og gjøre så mye godt som jeg bare kan? 

Jeg har stridselefanter, Mester, men hva nytter vel disse mot alderdom og død? Jeg har 
kavaleri, stridsvogner og infanteri, slik alle salvede konger og herskere har, men hva hjelper 
vel disse mot alderdom og død? Jeg har vise rådgivere som kan skape splid blant fiender, 
Mester, men hva hjelper vel disse mot alderdom og død? Jeg har gull og sølv i skattkamre og 
hvelv, Mester, nok til å skape finansielt kaos for fienden. Men hva hjelper vel alt dette mot 
alderdom og død? Når alderdom og død ruller ubønnhørlig fram mot meg, hva annet kan jeg 
vel gjøre enn å leve et så edelt og godt liv som mulig og gjøre så mye godt som jeg bare 


kan?” 


“Det er sant, konge. Slik er det. Når alderdom og død ruller ubønnhørlig fram mot 
deg, hva annet kan du vel gjøre enn å leve et så edelt og godt liv som mulig og gjøre så mye 
godt som du bare kan?” 


Dette sa Mesteren, og han tilføyde disse versene: 


“Det er som om mektige fjellkjeder 
med topper som rager til himmels 
skulle komme veltende mot deg 


fra alle verdenshjørner. 


Slik kommer alderdom og død 
veltende over alle, 

både adel og brahmaner, 
borgere og tjenestefolk. 

Ingen kan unnslippe, 


alle blir rammet. 


Stridselefanter kan ikke verne deg, 
og heller ikke vogner eller fotsoldater. 
Ingen trylleformler eller bønner, 


og heller ikke penger er til hjelp. 


Derfor vil den som er klok 
og forstår sitt eget beste, 
fatte tillit til Buddha, 


til læren og til hans fellesskap. 


Den som gjør det rette 
med kropp, tale og tanke, 
kan glede seg her i dette livet 


og fryde seg siden i himmelen.” 


1.4 Samtaler med Mara 


Marasamyutta 


1.4.1 Første kapittel 
Pathamavagga 


1.4.1.1 (1.4.1) Askese 


Tapokammasutta 


Slik har jeg hørt det: 

Like etter at Mesteren hadde oppnådd fullkommen oppvåkning, satt han under 
geitepasserens mangotre ved bredden av elven Nerafijara i Uruvela. Mens han satt der i 
ensom meditasjon, tenkte han: 

*Nå er jeg ferdig med den slitsomme treningen! Så bra at jeg er ferdig med den 
slitsomme treningen som ikke førte til noe resultat! Så bra at jeg er blitt fri og har oppnådd 
oppvåkning!” 


Den onde Måra forsto hva Mesteren tenkte, så han gikk bort til ham og sa: 


*Du har forlatt askesens vei, 
den som renser de unge brahmaner. 
Du tror du er ren, men er egentlig uren, 


siden du har forlatt veien til renhet.” 


Mesteren forsto at det var den onde Mara, så han svarte: 


“Jeg har innsett at det å bruke askese 
for å finne det som ikke dør, 

slett ikke fører til noe som helst. 

Det er til like lite nytte som ror og årer 


på et skip som står på tørt land. 


Men jeg har funnet veien til oppvåkning 
ved å praktisere moral, konsentrasjon og visdom. 
På den måten har jeg oppnådd renhet. 


p?> 


Så nå har du tapt, du som gjør ende på livet 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.2 (1.4.2) Mara i skikkelse av en elefant 


Hatthirajavannasutta 


Slik har jeg hørt det: 

Like etter at Mesteren hadde oppnådd fullkommen oppvåkning, satt han under 
geitepasserens mangotre ved bredden av elven Nerafijara i Uruvela. Han satt ute under åpen 
himmel i nattemørket, og det falt noen regndråper på ham. Den onde Māra fikk lyst til å 
skremme ham og gi ham en skikkelig støkk, så han tok skikkelse av en enorm elefant og gikk 
mot Mesteren. Hodet dens var stort som en kampestein, støttennene skinte som sølv og 


snabelen var som en enorm plog. Men Mesteren forsto at det var den onde Måra og sa: 


“I lange tider har du tatt forskjellige skikkelser, 
her i verden, både stygge og vakre. 
Men nå er det nok, du onde! 


Nå har du tapt, du som gjør ende på livet!” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.3 (1.4.3) Skjønnhet 
Subhasutta 


Slik har jeg hort det: 

Like etter at Mesteren hadde oppnådd fullkommen oppvåkning, satt han under 
geitepasserens mangotre ved bredden av elven Nerafijara i Uruvela. Han satt ute under åpen 
himmel i nattemørket, og det falt noen regndråper pá ham. Den onde Māra fikk lyst til å 
skremme ham og gi ham en skikkelig støkk, så han nærmet seg ham mens han vekslet 
mellom forskjellige skikkelser, både vakre og stygge. Men Mesteren forsto at det var den 


onde Måra og sa: 


“I lange tider har du tatt forskjellige skikkelser, 
her i verden, både stygge og vakre. 
Men nå er det nok, du onde! 


Nå har du tapt, du som gjør ende på livet! 


De som har kontroll over sin kropp 
og likeså over sitt sinn og sin tale, 
har du ingen makt over. 


De blir ikke bundet av dine lenker!” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.4 (1.4.4) Forste tekst om snarer 


Pathamamarapasasutta 


Slik har jeg hørt det: 

En gang var Mesteren i hjorteparken Isipatana ved Bårånasi. Der henvendte han seg 
til munkene, og sa: 

*Munker!” 

*Ja, Mester,” svarte de. 

Mesteren sa: 

*Gjennom systematisk tenkning og systematisk riktig bestrebelse har jeg oppnådd og 
virkeliggjort den aller høyeste frigjøring, munker. Hvis dere praktiserer systematisk tenkning 
og systematisk riktig bestrebelse vil også dere oppnå og virkeliggjøre den aller høyeste 
frigjøring.” 


Den onde Måra gikk bort til Mesteren og sa: 


*Du er bundet av Måras snarer, 
både himmelske og menneskelige. 
Du er bundet av Måras bindinger, 


og du slipper ikke løs, munk!” 


Mesteren svarte: 


“Jeg er fri fra Maras snarer, 
både himmelske og menneskelige. 
Jeg er fri fra Māras bindinger. 


Nå har du tapt, du som gjør ende på livet!” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.5 (1.4.5) Andre tekst om snarer 


Dutiyamarapasasutta 


Slik har jeg hørt det: 

En gang var Mesteren i hjorteparken Isipatana ved Bårånasi. Der henvendte han seg 
til munkene, og sa: 

*Munker!” 

*Ja, Mester,” svarte de. 

Mesteren sa: 

“Jeg er fri fra alle snarer, munker, både himmelske og menneskelige. Dere er også fri 
fra alle snarer, både himmelske og menneskelige. Gå ut, munker! Vis medfølelse med verden 
og gå ut på vandring til glede og nytte for mange mennesker, til glede, nytte og hjelp for 
guder og mennesker. Dit hvor én går, skal ikke to andre gå. Gi undervisning i denne læren 
som er god på begynnelsen, god på midten og god på slutten, og forklar både hovedinnholdet 
og alle de små detaljene! Forklar hvordan vi kan leve det rene og opphøyde liv! Det finnes 
noen som bare har litt støv på øynene, men som kommer til å gå til grunne dersom de ikke får 
høre læren. Noen kommer til å forstå læren! Selv skal jeg gå til markedsbyen Senā i Uruvelå 
for å undervise i læren.” 


Den onde Måra gikk bort til Mesteren og sa: 


*Du er bundet av Måras snarer, 
både himmelske og menneskelige. 
Du er bundet av Måras bindinger, 

og du slipper ikke løs, munk 


Mesteren svarte: 


“Jeg er fri fra Māras snarer, 
både himmelske og menneskelige. 
Jeg er fri fra Māras bindinger. 

Nå har du tapt, du som gjør ende på livet 


Da forsto Måra at Mesteren hadde gjennomskuet ham. Trist og nedslátt forsvant han 


på flekken. 


1.4.1.6 (1.4.6) Slangen 
Sappasutta 


Slik har jeg hørt det: 

En gang oppholdt Mesteren seg ved Ekornforingsplassen i Bambuslunden i Råjagaha. 
Han satt ute under åpen himmel i nattemørket, og det falt noen regndråper på ham. Den onde 
Mara fikk lyst til å skremme ham og gi ham en skikkelig støkk, så han tok skikkelse av en 
enorm slange og gikk mot Mesteren. Kroppen var som en kano hogd ut av én trestamme. 
Hetten var som en stor flettverkskjerm og øynene var som store bronseskåler fra Kosala. 
Tunga spilte i munnen dens som torden og lyn, og åndedrettet hørtes ut som blåsebelgene til 


en smed. Men Mesteren forsto at det var den onde Māra og sa: 


*Det er bra for en vismann å være alene 
og lære å temme seg selv. 
Han bør slippe taket i alt, 


for det sømmer seg for slike som han. 


En virkelig vismann som ferdes alene, 
lar seg overhodet ikke skremme 
av villdyr eller av slanger 


eller insekter som stikker og biter. 


La bare vinden hyle og jorden skjelve, 

la alle slags vesener prøve å skremme ham. 
La dem slynge piler mot hans bryst — 

de oppvåknede kryper ikke i skjul for noen.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.7 (1.4.7) Han sover 
Supatisutta 


En gang oppholdt Mesteren seg ved Ekornforingsplassen i Bambuslunden i Råjagaha. Han 
hadde praktisert gående meditasjon utendørs nesten hele natten, og da morgenen grydde, 
vasket han føttene sine og gikk inn i hytta si. Der la han seg oppmerksomt og med klar 
forståelse i løvestilling på høyre side, idet han støttet hodet med hånden og la den ene foten 
oppå den andre, med tanken rettet mot å stå opp igjen. 


Den onde Måra gikk bort til Mesteren og sa: 


“Hvorfor sover du? Hvorfor sover du? 
Hvorfor sover du som et elendig vrak? 
Sover du fordi du mener ingen ser deg her? 


Hvorfor sover du enda sola har stått opp?” 


Mesteren svarte: 


*Den oppvåknede, som ikke sitter fast i nettet, 
som ikke har begjær som fører ham noe steds hen, 
som har sluppet taket i alle involveringer, 


han sover, så hva raker det deg, Måra?” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.8 (1.4.8) Gleder 


Nandatisutta 


Slik har jeg hort det: 
En gang da Mesteren oppholdt seg i Anåthapindikas park Jetalunden i Savatthi, 


kom den onde Māra bort til ham og sa: 


“Foreldre gleder seg over barna. 
Kvegeiere gleder seg over kveget. 
Mennesket gleder seg over sine bindinger, 


E 


og de som mangler bindinger, har ikke noe å glede seg over.” 


Mesteren svarte: 


“Foreldre bekymrer seg over barna. 
Kvegeiere bekymrer seg over kveget. 
Mennesket opplever sorg ut fra sine bindinger, 


Og de som mangler bindinger, har ingen sorger.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.1.9 (1.4.9) Forste tekst om livet 


Pathamaayusutta 


Slik har jeg hørt det: 

En gang oppholdt Mesteren seg ved Ekornforingsplassen i Bambuslunden i Råjagaha. 
Han henvendte seg til munkene og sa: 

“Munker!” 

“Ja, Mester,” svarte munkene. 

Mesteren sa: 

“Et menneske lever ikke lenge, munker. Tiden driver oss framover, så vi må sørge for 
á gjøre det som er sunt og godt, og vi bør leve det opphøyde liv. Alle som er født, kommer til 
å dø. Det lengste vi kan forvente å leve, er hundre år eller litt mer.” 


Den onde Māra gikk bort til Mesteren og sa: 


“Menneskene lever lenge, 
så gode mennesker skal ikke engste seg. 
Lev som om livets goder aldri tar slutt, 

for døden er langt unna 


Mesteren svarte: 


“Menneskelivet er kort, 
så gode mennesker bør tenke seg om. 
Lev som om hodet sto i flammer, 

for døden er aldri langt unna 


Da forsto Māra at Mesteren hadde gjennomskuet ham. Trist og nedslátt forsvant han 


på flekken. 


1.4.1.10 (1.4.10) Andre tekst om livet 
Dutiyaayusutta 


Slik har jeg hørt det: 

En gang oppholdt Mesteren seg ved Ekornforingsplassen i Bambuslunden i Råjagaha. 
Han henvendte seg til munkene og sa: 

“Munker!” 

“Ja, Mester,” svarte munkene. 

Mesteren sa: 

“Et menneske lever ikke lenge, munker. Tiden driver oss framover, så vi må sørge for 
á gjøre det som er sunt og godt, og vi bør leve det opphøyde liv. Alle som er født, kommer til 
å dø. Det lengste vi kan forvente å leve, er hundre år eller litt mer.” 


Den onde Māra gikk bort til Mesteren og sa: 


“Dager og netter tar aldri slutt, 
livet tar aldri ende! 
Livet går i evig rundgang 


slik hjulet dreier om aksen.” 


Mesteren svarte: 


“Dager og netter tar slutt, 
livet har også en ende. 
Menneskenes liv løper ut i sanden 


slik bekkene tørker inn uten vann.” 


Da forsto Māra at Mesteren hadde gjennomskuet ham. Trist og nedslått forsvant han 


på flekken. 


1.4.2 Andre kapittel 
Dutiyavagga 


1.4.2.1 (1.4.11) Steinene 


Påsånasutta 


En gang var Mesteren på Gribbetoppen ved Råjagaha. Han satt ute under åpen himmel i 
nattemørket, og det falt noen regndråper på ham. Den onde Måra fikk lyst til å skremme ham 
og gi ham en skikkelig støkk, så han gikk bort i nærheten av Mesteren og ga seg til å knuse 


store steinblokker. Mesteren forsto at det var den onde Måra og sa til ham: 


*Om enn du skulle få hele 
Gribbetoppen til å skjelve, 
så vakler han ikke en tomme, 


den oppvåknede som er fullkomment fri.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.2.2 (1.4.12) Løven 


Kinnusihasutta 


En gang da Mesteren oppholdt seg i Anåthapindikas park Jetalunden i Savatthi, satt han og 
underviste en stor forsamling i læren. Den onde Māra fikk se dette og fikk lyst til å forstyrre. 


Derfor gikk han bort til Mesteren og sa: 


*Hvorfor brøler du som en løve 
så full av selvtillit foran forsamlingen? 
Her har du en motstander! 


Tror du virkelig at du har vunnet?” 


Mesteren svarte: 


"Store helter brøler faktisk 

fulle av selvtillit foran forsamlingen. 
De som har kommet fram til sannheten, 
har store krefter, for de har krysset 


verden, der så mange blir sittende fast.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.2.3 (1.4.13) Steinsplinten 
Sakalikasutta 


Slik har jeg hørt det: 

En gang oppholdt Mesteren seg i hjorteparken Maddakucchi i Råjagaha. På den tiden 
var foten hans såret av en steinsplint. Mesteren var plaget av sterke smerter, av stikkende, 
skarpe, vonde og plagsomme smerter i kroppen. Men han holdt ut smertene med 
oppmerksomhet og klar forståelse, uten å la dem gå inn på seg. Han brettet kappen i fire lag 
og la seg oppmerksomt og med klar forståelse i løvestilling på høyre side, idet han støttet 
hodet med hånden og la den ene foten oppå den andre. Den onde Måra gikk bort til ham og 


sa: 


“Ligger du her i ørska, 

eller drømmer du om fagre ord? 

Du kan vel ikke få mye ut av å ligge 
her alene og bare sove? 

Så hvorfor bare ligger du her 


og ser så søvnig ut?” 


Mesteren svarte: 


“Jeg ligger ikke her i ørska, 

og jeg drømmer ikke om fagre ord. 
Jeg har funnet det jeg søkte, 

og jeg er fri for alle sorger, 


her jeg ligger alene. 


Selv de som har fått brystet 
gjennomboret av en pil 

som raskt trenger inn i hjertet, 

selv de får sove med pilen i brystet. 


Så hvorfor skulle ikke jeg sove, 


jeg som har trukket ut pilen? 


Jeg er ikke redd når jeg er våken, 
og jeg er heller ikke redd for å sove. 
Jeg blir ikke plaget av noe 


verken natt eller dag. 


Jeg ser ikke noen fare 
noe sted i verden. 
Derfor kan jeg sove 


med omsorg for alt lever.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.2.4 (1.4.14) Hva som sømmer seg for den oppvåknede 


Patirúipasutta 


En gang da Mesteren var i brahmanlandsbyen Ekasālā i Kosala, var han omgitt av en stor 
flokk borgere og ga dem undervisning i læren. 
Den onde Måra så dette og fikk lyst til å forstyrre ham. Han gikk bort til Mesteren og 


sa: 


“Det sømmer seg ikke for deg 
å gi andre undervisning. 
Ikke heng deg opp i argumenter 


for eller mot, mens du gjør dette.” 


Mesteren svarte: 


“Den fullkomment oppvåknede 

har omsorg for andre. 

Derfor gir han undervisning. 

Den som har kommet fram til sannheten, 


henger seg ikke opp i argumenter.” 


Da forsto Māra at Mesteren hadde gjennomskuet ham. Trist og nedslått forsvant han 


på flekken. 


1.4.2.5 (1.4.15) Tanken 


Manasasutta 


En gang da Mesteren oppholdt seg i Anåthapindikas park Jetalunden i Såvatthi, kom den 


onde Måra bort til ham og sa: 


“Tanken er som en snare 
som vandrer omkring i rommet. 
Jeg skal binde deg med den, 

og du slipper ikke løs fra meg, munk 


Mesteren svarte: 


“Jeg har fridd meg fra lysten 
på former, lyder, dufter, smaker 
og berøringer. Nå har du tapt, 


du som gjør ende på livet!” 


Da forsto Māra at Mesteren hadde gjennomskuet ham. Trist og nedslått forsvant han 


på flekken. 


1.4.2.6 (1.4.16) Bollene 
Pattasutta 


En gang da Mesteren var i Såvatthi, underviste, gledet, oppmuntret og inspirerte han 
munkene med ord om læren., og han forklarte dem om de fem involveringsfaktorene. Og 
munkene fulgte oppmerksom med og lyttet til læren med dyp konsentrasjon. 

Den onde Måra så dette og fikk lyst til å forstyrre ham. Det sto mange boller til tørk 
der, og Måra tok skikkelse som en okse og gikk bortover mot bollene. En av munkene ropte: 

*Pass på, den oksen kommer til å knuse bollene!” 

Men Mesteren sa: 

“Det er ikke noen okse, munk. Det er den onde Måra som har kommet for å forstyrre 
dere.” 


Da Mesteren hadde gjennomskuet Mara, sa han: 


“Jeg er ikke det som kalles form, og heller 

ikke følelse, identifikasjon eller bevissthet. 

Dette er ikke mitt, og jeg lar meg ikke beruse av det. 
Den som slik er avruset og har funnet fred, 

som er blitt fri fra alle bindinger, 

vil aldri bli funnet av Måras hær 


uansett hvor de leter etter ham.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.2.7 (1.4.17) De seks sansefeltene 
Chaphassayatanasutta 


En gang da Mesteren bodde i huset med de spisse gavlene i Storskogen ved Vesali, 
underviste, gledet, oppmuntret og inspirerte han munkene med ord om læren., og han 
forklarte dem om de seks sansefeltene. Og munkene fulgte oppmerksom med og lyttet til 
læren med dyp konsentrasjon. 

Den onde Måra så dette og fikk lyst til å forstyrre ham. Han nærmet seg Mesteren 
med mye skremmende støy og buldring så det var som om jorden skulle revne. En av 
munkene ropte: 

*Pass på! Jorden revner!” 

Men Mesteren sa: 

*Jorden revner ikke, munk. Det er den onde Måra som har kommet for å forstyrre 
dere.” 


Da Mesteren hadde gjennomskuet Mara, sa han: 


“Former, lyder, smaker og dufter, 
berøringer og alle slags ideer — 
dette er den materielle verden som skremmer, 


dette er den verden vi blir beruset av. 


Men når den oppvåknedes elev 
er oppmerksom, overvinner han dette 
og fordriver Måras herredømme 


slik sola fordriver nattemørket.” 


Da forsto Måra at Mesteren hadde gjennomskuet ham. Trist og nedslátt forsvant han 


på flekken. 


1.4.2.8 (1.4.18) Matgaver 


Pindasutta 


En gang da Mesteren var i brahmanlandsbyen Paficasåla i Magadha, var det en festival der 
de unge ga hverandre gaver. 

Mesteren hadde stått tidlig opp og kledd på seg, tatt kappe og bolle og gått til 
landsbyen for å motta matgaver, da den onde Måra ga folket i landsbyen den innskytelsen at 
de ikke skulle gi noe mat til Gotama. 

Derfor vendte Mesteren tilbake med bollen like tom som da han kom. Den onde Måra 
gikk bort til ham og sa: 

*Har du ikke fått noe mat, munk?” 

*Var det du som gjorde så jeg ikke fikk noe mat, du onde?” 

“Hyvis du går tilbake til landsbyen, skal jeg sørge for at du får mat, Mester.” 


Mesteren svarte: 


“Mara har handlet ille ved å angripe 
ham som har kommet fram til sannheten. 
Tror du virkelig, du onde, at det vonde 


du gjør mot meg, ikke får noen resultater? 


Sannelig lever vi lykkelig, 
vi som ingenting eier. 
Vi skal leve av glede, 


liksom de strålende guder.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.2.9 (1.4.19) Bonden 


Kassakasutta 


En gang da Mesteren var i Savatthi, underviste, gledet, oppmuntret og inspirerte han 
munkene med ord om læren, og han forklarte dem om nibbana. Og munkene fulgte 
oppmerksom med og lyttet til læren med dyp konsentrasjon. 

Den onde Måra så dette og fikk lyst til å forstyrre ham. Dermed tok han skikkelse 
som en bonde med bustet hår, ei kappe av hamp, sølete føtter og pisk i handa, og kom gående 
bortover mot Mesteren med en stor plog på skulderen. Den onde Māra sa: 

*Har du sett oksene mine, munk?” 

*Hva skal du med okser, du onde?” 

“Øyet tilhører meg, munk, synlige former tilhører meg og den bevisstheten som 
oppstår ved kontakt med synsfeltet tilhører også meg. Hvor vil du gå for å bli fri fra meg, 
munk? På samme måte er det med øret, lyder, hørselsbevissthet, nese, dufter, luktebevissthet, 
tungen, smaker, smaksbevissthet, kroppen, berøringer, kroppsbevissthet og sinnet, tanker og 
tankebevisshet. Alt dette tilhører meg. Så hvor vil du gå for å bli fri fra meg, munk?” 

“Ja, øyet, synlige former og synsbevissthet tilhører deg, du onde. Men der hvor det 
verken er øye, synlige former eller synsbevissthet, der har du ingen adgang. På samme måte 
er det med øret, lyder, hørselsbevissthet, nese, dufter, luktebevissthet, tungen, smaker, 
smaksbevissthet, kroppen, berøringer, kroppsbevissthet og sinnet, tanker og tankebevisshet. 
Alt dette tilhører deg, du onde. Men der hvor ikke noe av dette finnes, der har du ingen 
adgang.” 


Mara sa: 


“Det som folk tror de eier, 
og de som sier de eier det — 
hvis du tenker pá dette, 

slipper du ikke unna, munk 


Mesteren svarte: 


“Det de snakker om, er ikke mitt, 
og jeg er ikke en som sier noe slikt. 
Dermed kan du vite, du onde, 


at du ikke kan se den veien jeg går.” 


Da forsto Måra at Mesteren hadde gjennomskuet ham. Trist og nedslått forsvant han 


på flekken. 


1.4.2.10 (1.4.20) Om regjeringsmakt 
Rajjasutta 


En gang bodde Mesteren i en liten hytte i skogen oppe i skråningen av Himalayafjellene i 
landet Kosala. Mens han satt der fordypet i sine egne tanker, kom han til å undre seg over 
følgende: 

“Kan det være mulig å ha regjeringsmakt uten å drepe eller straffe, uten å beseire eller 
beherske, uten å oppleve sorg eller skape sorger for andre?” 

Den onde Måra forsto hva Mesteren tenkte på, gikk bort til ham og sa: 

“Grip regjeringsmakten, Mester! Du kan regjere rettferdig uten å drepe eller straffe, 
uten å beseire eller beherske og uten å oppleve sorg eller skape sorger for andre!” 

“Hvorfor sier du dette, du onde?” 

*Du har utviklet de fire spesielle evner til fullkommenhet og mestrer dem fullt og helt, 

Mester! Du kunne gjøre hele de veldige Himalayafjellene om til massivt gull, om du ville 


“Om hele det veldige berget 

var av reneste, pureste gull, 

så ville det likevel ikke 
tilfredsstille menneskenes begjær. 
Den som forstår selve lidelsen 

og kjenner dens dypeste grunn, 
hvordan skulle vel han føle lengsel 
etter sanselighetens rus? 

Den som forstår sine bindinger, 


vil øve seg til han når frihet.” 


Da forsto Māra at Mesteren hadde gjennomskuet ham. Trist og nedslátt forsvant han 


på flekken. 


1.4.3 Tredje kapittel 
Tatiyavagga 


1.4.3.1 (1.4.21) Mange munker 


Sambahulasutta 


Slik har jeg hørt det: 

En gang da Mesteren var hos sakyaene, holdt han til i Silåvati. Mange munker var 
også der sammen med ham, og de praktiserte iherdig trening. Den onde Måra tok skikkelse 
som en gammel og krokrygget brahman med stor hårknute. Iført et antilopeskinn kom han 
pustende og pesende bort til munkene og sa: 

*Dere er veldig unge, munker. Dere har forlatt hjemmet i ung alder, i deres beste alder 
mens dere fortsatt er mørke i håret før dere kunne nyte de sanselige gleder som hører 
ungdommen til. Så kom nå! Ikke gå glipp av øyeblikket her og nå bare for å jage en framtidig 
belønning!” 

“Vi går ikke glipp av øyeblikket her og ná for å jage en framtidig belønning, brahman. 
Vi gir tvert imot slipp på framtidige belønninger og lever i øyeblikket her og nå. Mesteren har 
forklart oss at framtidige sansenytelser medfører mye smerte og lidelse, og at de innebærer 
store farer. Denne læren er noe som alle selv kan se. Den gir resultater her og nå, innbyr til 
innsyn, fører til målet og forstandige mennesker kan selv finne ut av den.” 

Da den onde Måra hørte dette, ristet han på hodet, smattet med tunga, stakk fram 
panna med det tretannede gaffelmerket på, tok staven sin og gikk. Deretter gikk munkene bort 
til Mesteren. De hilste høflig på ham og satte seg ned, og deretter fortalte de hva som hadde 
skjedd. Mesteren sa: 

*Dette var ikke noen brahman, munker. Det var den onde Måra som kom for å 
forstyrre dere.” 


Deretter uttalte han dette verset: 


*Den som har sett lidelsen 
og som forstår hvordan den oppstår, 


hvordan skal han vel kunne ha 


tilbøyeligheter til sanselighet? 


Den som har sett involveringene 
og bindingene til verden, 
bør trene for å oppnå 


frigjøring fra dette.” 


1.4.3.2 (1.4.22) Samiddhi 
Samiddhisutta 


En gang da Mesteren var hos sakyaene, holdt han til i Silåvati. Munken Samiddhi var også 
der og praktiserte iherdig trening. Men mens han satt alene og mediterte, kom han til å tenke 
på dette: 

“Jeg er virkelig heldig som har en fullkomment oppvåknet arahant som lærer! Dette er 
virkelig bra for meg! Jeg er virkelig heldig som har sluttet meg til en lære og en disiplin som 
er så godt forklart! Dette er virkelig bra for meg! Jeg er virkelig heldig som har slike gode 
moralske følgesvenner på veien, følgesvenner som praktiserer den samme gode lære! Dette er 
virkelig bra for meg!” 

Den onde Måra forsto hva Samiddhi tenkte på. Han nærmet seg ham med mye 
skremmende støy og buldring så det var som om jorden skulle revne. Samiddhi gikk bort til 
Mesteren og fortalte dette. Men Mesteren sa: 

*Jorden revner ikke, munk. Det var den onde Måra som kom for å forstyrre deg. Gå 
og fortsett å praktisere iherdig trening.” 

*Ja vel, Mester,” svarte Samiddhi. Han reiste seg, tok høflig avskjed med Mesteren 
ved å gå medsols rundt ham og fortsatte sin trening. Han tenkte det samme han tidligere 
hadde tenkt, og den onde Måra merket det igjen. Så han kom tilbake med mye skremmende 
støy og buldring så det var som om jorden skulle revne. Men Samiddhi uttalte dette verset til 


ham: 


*Jeg forlot hjemmet ut fra tillit 

og gikk ut i hjemløshet. 

Oppmerksomhet og visdom har våknet i meg 
og sinnet har blitt godt konsentrert. 

Skap så mange bilder du bare vil. 


Meg skremmer du aldri.” 


Da forsto Måra at munken hadde gjennomskuet ham. Trist og nedslått forsvant han 


på flekken. 


1.4.3.3 (1.4.23) Godhika 
Godhikasutta 


Slik har jeg hort det: 

En gang da Mesteren oppholdt seg ved Ekornforingsplassen i Bambuslunden i 
Råjagaha, holdt munken Godhika til ved Svartsteinen i skråningen av Seeråsen. Godhika 
praktiserte iherdig trening og oppnådde midlertidig frigjøring av sinnet, men så falt han 
tilbake fra denne midlertidige frigjøringen. Han praktiserte iherdig trening på nytt og 
oppnådde igjen en midlertidig frigjøring av sinnet, men falt tilbake fra den igjen. Det samme 
skjedde seks ganger. Så han begynte treningen for sjuende gang. Men så tenkte han: 

“Seks ganger har jeg falt tilbake fra en midlertidig frigjøring av sinnet! Jeg kan visst 
like så godt støte kniven i meg!” 


Den onde Måra merket hva han tenkte. Han gikk bort til Mesteren og sa: 


*Du store helt, du store vismann, 

du som gløder av berømmelse og krefter, 

du som har lagt alt hat og all frykt bak deg — 
jeg bøyer mitt hode for dine føtter. 


En av dine elever, du store helt, 
er nå blitt overveldet av tanker på døden. 
Han tenker på døden og lengter etter den. 


Bare du kan stanse ham, du strålende! 


For hvordan kan en av dine elever 
som har glede av din lære, Mester, 
men som ikke har nådd fram til målet, 


ta sitt eget liv, du berømte?” 


I samme øyeblikk støtte Godhika kniven helt inn. Men Mesteren forsto at det var den 


onde Måra som talte, og svarte ham slik: 


“Slik handler de kloke 

som ikke klamrer seg til livet. 

Godhika har rykket opp begjæret med roten 
og oppnådd det endelige nibbana.” 


Så vendte Mesteren seg mot munkene og sa: 

“Kom, så går vi til Svartsteinen 1 skråningen av Seeråsen, munker, der Godhika har 
tatt livet av seg med en kniv.” 

*Ja vel, Mester,” svarte munkene. 

Så gikk Mesteren sammen med mange munker til Svartsteinen i skråningen av 
Seeråsen. Da de nærmet seg, fikk Mesteren se Godhika ligge livløs på senga si. Akkurat da 
var det noe som så ut som en mørk røyksky som beveget seg mot øst, mot vest, mot nord, mot 
sør, oppover og nedover og rundt omkring. 

Mesteren vendte seg mot munkene og sa: 

“Kan dere se dette som ser ut som en mørk reyksky, og som beveger seg mot øst, mot 
vest, mot nord, mot sør, oppover og nedover og rundt omkring, munker?” 

*Ja, Mester.” 

“Det er den onde Māra som leter etter Godhikas bevissthet og lurer på hvor Godhikas 
bevissthet har slått seg ned. Men Godhikas bevissthet har ikke slått seg ned noe sted, munker, 
for Godhika har oppnådd det endelige nibbana.” 


Da tok den onde Måra en harpe av lyst beluvatre, nærmet seg Mesteren og sang: 


“Jeg leter forgjeves overalt, 
både opp og ned og rundt omkring. 
Hvor har det blitt av Godhika?” 


Mesteren svarte: 


*Den kloke, som har funnet mot 
og som alltid liker å meditere 
iherdig både natt og dag, 


og som ikke klamrer seg til livet, 


har beseiret dødens hær. 

Han kommer ikke tilbake til noen ny tilværelse. 
Godhika har rykket opp begjæret med roten 

og oppnådd det endelige nibbana” 


Men ånden ble trist og lei seg. 
Nedslått lot han harpen 
synke fra armkroken 


og forsvant på flekken. 


1.4.3.4 (1.4.24) Sju ár 


Sattavassanubandhasutta 


Slik har jeg hørt det: 
En gang Mesteren var i Uruvela, satt han under geitepasserens mangotre ved bredden 
av elven Nerafijara i Uruvela. Da hadde den onde Māra fotfulgt Mesteren i sju år og speidet 


etter feil hos ham uten å finne noen. Den onde Måra gikk bort til Mesteren og sa: 


"Sitter du i skogen og mediterer 
fordi du er lei deg? 
Sørger du over tap av eiendom, 


eller lenger du etter å bli rik? 


Har du begått noen overtredelse i landsbyen? 
Hvorfor skaffer du deg ikke venner blant folk? 


Er det ingen som vil være venner med deg?” 


Mesteren svarte: 


“Jeg har rykket opp alle sorgens røtter. 

Jeg mediterer uten overtredelser og sorger. 

Jeg har skåret over alle lengsler etter ny tilblivelse. 
Så jeg mediterer uten negative tendenser, 


du venn av de giddesløse!” 


Mara: 


“Det som folk tror de eier, 
og de som sier de eier det — 
hvis du tenker pá dette, 


1? 


slipper du ikke unna, munk 


Mesteren: 


“Det de snakker om, er ikke mitt, 
og jeg er ikke en som sier noe slikt. 
Dermed kan du vite, du onde, 


at du ikke kan se den veien jeg går.” 


Mara: 


“Hvis du har váknet opp til en vei 
som fører til fred og til ikke-død, 
så gå den veien alene! 


Hvorfor skal du undervise andre?” 
Mesteren: 

*Mennesker som søker å komme over 
til der hvor døden ikke finnes, 

stiller spørsmål, og da forteller jeg 


om sannheten uten involveringer.” 


“Tenk deg en lotusdam i nærheten av en by eller landsby, Mester. I dammen lever det 


ei krabbe. Så kommer det noen gutter og jenter fra byen eller landsbyen bort til lotusdammen. 


Der hopper de ut i vannet, griper krabben og løfter den opp på tørt land. Og samme hvor 


krabben prøver å strekke fram ei klo, så slår guttene og jentene den med stokker, steiner og 


potteskår, så kloa blir klippet og knust. Og etter at krabben har fått knust alle klørne sine, 


klarer den ikke lenger å komme ut i dammen igjen. 


På samme måte har du klippet og knust alle mine vrangforestillinger, sprell og knep. 


Etter dette kommer jeg nok ikke til å oppsøke deg for å yppe til debatt, Mester.” 


Og i sin dype skuffelse uttalte Måra disse versene: 


“Ei kråke fløy rundt en stein 
fordi den lignet på fett 


og lurte pá om det var 


noe godt á fá, noe som smakte bra. 


Men kråka fant ikke noe som smakte, 
så den fløy skuffet bort igjen. 

På samme måte som kråka ble skuffet 
da den hakket forgjeves 

på det som viste seg å være en stein, 


drar jeg skuffet bort fra Gotama.” 


Da den onde Māra hadde sagt disse versene til Mesteren, forlot han ham og satte seg 
ned på marken et stykke bortenfor. Der ble han sittende taus og skamfull med hengende 


skuldrer og hode mens han rotet i jorda med en pinne. 


1.4.3.5 (1.4.25) Maras døtre 
Maradhitisutta 


(Fortsettelse fra foregáende tekst.) 


Da gikk Maras døtre, Begjær, Misnøye og Lidenskap bort til ham og sa: 


“Hvorfor er du så trist, far? 

Hvem har gjort at du er så lei? 

Vi skal fange ham i lidenskapens snarer 
slik en elefant blir fanget i skogen, 


og føre ham hit til deg som din slave.” 


Mara svarte: 


*Det er ikke lett å binde en arahant, 
en som er lykkelig, i lidenskapens snarer. 
Han unnslipper Måras herredømme! 


Ezi 


Det er derfor jeg er så ulykkelig 


Maras døtre, Begjær, Misnøye og Lidenskap gikk bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 
involveringer. 

Da gikk Māras døtre, Begjær, Misnøye og Lidenskap litt til siden og rådslo med 
hverandre: 

“Menn har forskjellig smak. Enn om vi nå tok form som hundre unge piker?” 

Dette gjorde de. Deretter gikk de bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 


involveringer. 


Da gikk Māras døtre, Begjær, Misnøye og Lidenskap litt til siden og rádslo med 
hverandre: 

*Menn har forskjellig smak. Enn om vi nå tok form som hundre piker som ennå ikke 
har fått barn?” 

Dette gjorde de. Deretter gikk de bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 
involveringer. 

Da gikk Måras døtre, Begjær, Misnøye og Lidenskap litt til siden og rådslo med 
hverandre: 

*Menn har forskjellig smak. Enn om vi nå tok form som hundre kvinner som bare har 
født ett barn?” 

Dette gjorde de. Deretter gikk de bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 
involveringer. 

Da gikk Måras døtre, Begjær, Misnøye og Lidenskap litt til siden og rådslo med 
hverandre: 

*Menn har forskjellig smak. Enn om vi nå tok form som hundre kvinner som har født 
to barn?” 

Dette gjorde de. Deretter gikk de bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 
involveringer. 

Da gikk Måras døtre, Begjær, Misnøye og Lidenskap litt til siden og rådslo med 
hverandre: 

*Menn har forskjellig smak. Enn om vi nå tok form som hundre middelaldrende 
kvinner?” 

Dette gjorde de. Deretter gikk de bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 


involveringer. 


Da gikk Māras døtre, Begjær, Misnøye og Lidenskap litt til siden og rádslo med 
hverandre: 

*Menn har forskjellig smak. Enn om vi nå tok form som hundre eldre kvinner?” 

Dette gjorde de. Deretter gikk de bort til Mesteren og sa: 

“Vi bøyer oss for dine føtter, munk.” 

Men Mesteren brydde seg ikke om dem, for han var fullstendig fri fra alle slags 
involveringer. 

Da gikk Måras døtre, Begjær, Misnøye og Lidenskap litt til siden og rådslo med 
hverandre: 


*Det var nok sant som far sa med dette verset: 


*Det er ikke lett å binde en arahant, 
en som er lykkelig, i lidenskapens snarer. 
Han unnslipper Måras herredømme! 


Det er derfor jeg er så ulykkelig!” 


Hadde vi iført oss slike skikkelser og nærmet oss en asket eller brahman som ikke var 
fri for begjær, ville enten hjertet hans ha bristet, han ville ha spydd varmt blod eller han ville 
ha blitt gal. Han ville ha tørket inn og visnet som et avskåret sivstrå.” 

Maras døtre, Begjær, Misnøye og Lidenskap gikk bort til Mesteren igjen. Māras 


datter Begjær gikk fram for ham og sa: 


"Sitter du i skogen og mediterer 
fordi du er lei deg? 
Sørger du over tap av eiendom, 


eller lenger du etter å bli rik? 
Har du begått noen overtredelse i landsbyen? 
Hvorfor skaffer du deg ikke venner blant folk? 


Er det ingen som vil være venner med deg?” 


Mesteren svarte: 


“Jeg sitter alene og mediterer 

fordi jeg har våknet til lykken. 

Jeg har nådd målet 

og har fred 1 mitt hjerte. 

Jeg har beseiret hæren 

av behagelige og tiltalende opplevelser. 
Derfor søker jeg ikke venner blant folk. 


Vennskap er ikke noe for meg.” 


Maras datter Misnøye gikk fram for Mesteren og sa: 


“Hvis en munk har krysset de fem flodene, 
hvordan bør han trene igjen og igjen 

for å krysse den sjette floden? 

Hvordan skal han meditere 

for å holde nytelsestrangen på avstand 


slik at den ikke får taket på ham?” 


Mesteren svarte: 


*En munk bør trene igjen og igjen 
med ro i kroppen og et frigjort sinn, 
uten å gruble, men oppmerksom og fri. 
Han bør ha innsikt i sannheten 


og meditere uten å forfølge tankemønstrene. 


Han bør ikke hisse seg opp, ikke være sløv 

og ikke dvele ved minner. 

Slik krysser han de fem flodene samt den sjette. 
Slik skal han meditere 

for å holde nytelsestrangen på avstand 


slik at den ikke får taket på ham.” 


Maras datter Lidenskap gikk fram for Mesteren og sa: 


“Han har skåret over begjæret 

og vandrer omgitt av store skarer. 
Det er sikkert mange som følger ham 
ut fra tillit. Mange mennesker 

følger ham ut i hjemløshet. 

Han vil føre dem bort 


forbi dødens konge.” 


Mesteren svarte: 


“Store helter og de som har nådd fram til sannhet 
er ledere i kraft av sitt gode budskap. 

Hvordan kan du i din misunnelse 

gjøre med dem som forstår 


og som blir ledet av læren?” 


Maras tre døtre, Begjær, Misnøye og Lidenskap, gikk nå tilbake til sin far. Han så 


dem komme, og sa: 


“Dere er nå dumme, også! 

Dere kan like gjerne prøve å splitte 
berget med en lotusstilk, 

grave ut klippen med bare neglene, 

prøve å bite over jern med tennene, 
stange bort fjellet med bare hodet, 

eller finne fotfeste i den dypeste avgrunn! 
Dere vender slukøret tilbake fra Gotama 


som om dere skulle ha støtt brystet mot en spiss påle!” 


[Redaktørene satte inn følgende vers: ] 


De kom dit i glitter og prakt, 
Begjær, Misnøye og Lidenskap. 
Læremesteren feide dem bort 


som bomullsdotter i vinden. 


1.5 Samtaler med nonner 


Bhikkhunisamyutta 


1.5.1 Alavika 


Alavikasutta 


Slik har jeg hort det: 

En gang oppholdt Mesteren seg i Anåthapindikas park Jetalunden i Savatthi. Tidlig 
en morgen kledde nonnen Ålavikå på seg, tok kappe og bolle og gikk inn til Såvatthi for å 
motta matgaver. Etter at hun hadde gått matrunden og var ferdig med måltidet, gikk hun til 
Blindmannskogen for å meditere alene. Den onde Måra fikk lyst til å skremme henne og gi 
henne en skikkelig støkk slik at hun ikke torde å være alene lenger, så han gikk bort til henne 


og sa: 


“Det finnes ingen utvei fra verden, 
så hva gjør du her alene? 
Gled deg over livets gaver, 


så ikke du senere skal angre.” 


Men Alavika tenkte: 

“Hvem er det som sier dette? Er det et menneske eller ikke et menneske? Det er nok 
den onde Māra som har fått lyst til å skremme meg og gi meg en skikkelig støkk slik at jeg 
ikke skal tore å være alene lenger.” 


Og da hun forsto det var den onde Mara, sa hun: 


*Det finnes en utvei fra verden, 
og den har jeg funnet med visdom. 
Du kjenner ikke den utveien, 


du onde, alle dovenslaskers far. 


Lystens sverd og lanser hogger 


sjel og sinn i usle trevler. 
Det du kaller ‘livets gaver”, 


kaller jeg verdiløst søppel.” 


Da forsto Måra at nonnen Alavika hadde gjennomskuet ham. Trist og nedslått 


forsvant han på flekken. 


1.5.2 Soma 


Somåsutta 


I Såvatthi. Tidlig en morgen kledde nonnen Soma på seg, tok kappe og bolle og gikk inn til 
Såvatthi for å motta matgaver. Etter at hun hadde gått matrunden og var ferdig med måltidet, 
gikk hun til Blindmannskogen for å meditere alene. Den onde Måra fikk lyst til å skremme 
henne og gi henne en skikkelig støkk slik at hun ikke torde å meditere lenger, så han gikk bort 


til henne og sa: 


“Selv for en vismann er veien lang! 
Og her sitter du — et kvinnfolk 
med to små fingerbredder vett — 


og tror du kan nå Nirvana!” 


Men Soma tenkte: 

“Hvem er det som sier dette? Er det et menneske eller ikke et menneske? Det er nok 
den onde Måra som har fått lyst til å skremme meg og gi meg en skikkelig støkk slik at jeg 
ikke skal tore å meditere lenger.” 


Og da hun forsto det var den onde Mara, sa hun: 


“Det spiller vel ingen rolle 
om vi er kvinner eller menn 
når sinnet er samlet i visdom 


og innsikten full og sann! 


Hvis noen går og tenker som så: 
‘Jeg er kvinne!” eller ‘Jeg er mann!”, 
eller ‘Hva er jeg egentlig?” — 


gå heller og snakk med dem du, Mara!” 


Da forsto Måra at nonnen Soma hadde gjennomskuet ham. Trist og nedslátt forsvant 


han på flekken. 


1.5.3 Gotami den magre 


Kisagotamisutta 


I Savatthi. Tidlig en morgen kledde nonnen Gotami den magre pá seg, tok kappe og bolle 
og gikk inn til Savatthi for å motta matgaver. Etter at hun hadde gått matrunden og var ferdig 
med måltidet, gikk hun til Blindmannskogen for å være der den dagen. Hun gikk inn i 
Blindmannskogen og satte seg under et tre. Den onde Måra fikk lyst til å skremme henne og 
gi henne en skikkelig støkk slik at hun ikke torde å meditere lenger, så han gikk bort til henne 


og sa: 


“Sitter du her med tårer på kinn 
som en mor som har mistet et barn? 
Du som har gått alene ut i skogen, 


burde vel heller søke en mann?” 


Men Gotami den magre tenkte: 

“Hvem er det som sier dette? Er det et menneske eller ikke et menneske? Det er nok 
den onde Māra som har fått lyst til å skremme meg og gi meg en skikkelig støkk slik at jeg 
ikke skal tore å meditere lenger.” 


Og da hun forsto det var den onde Mara, sa hun: 


*Jeg har kommet over tapet av mitt barn. 
Jeg er ikke lenger interessert i menn. 
Jeg verken sørger eller gråter, 


og jeg er ikke redd for deg, min venn. 


Jeg har overvunnet alle nytelser 
og splittet det tette mørket. 
Jeg har beseiret dødens hær 


og har intet negativt i mitt sinn.” 


Da forsto Måra at nonnen Gotami den magre hadde gjennomskuet ham. Trist og 


nedslått forsvant han på flekken. 


1.5.4 Vijayå 


Vijayasutta 


I Savatthi. Tidlig en morgen kledde nonnen Vijaya pá seg, tok kappe og bolle og gikk inn til 
Savatthi for å motta matgaver. Etter at hun hadde gått matrunden og var ferdig med måltidet, 
gikk hun til Blindmannskogen for å meditere alene. Den onde Måra fikk lyst til å skremme 

henne og gi henne en skikkelig støkk slik at hun ikke torde å meditere lenger, så han gikk bort 


til henne og sa: 


*Du er ung og vakker, 
og jeg er ung og kjekk. 
La oss fylle vårt liv 
med glede og musikk!” 


Men Vijayå tenkte: 

“Hvem er det som sier dette? Er det et menneske eller ikke et menneske? Det er nok 
den onde Måra som har fått lyst til å skremme meg og gi meg en skikkelig støkk slik at jeg 
ikke skal tore å meditere lenger.” 


Og da hun forsto det var den onde Mara, sa hun: 


*Jeg har lagt fra meg lysten på alle tiltalende 
former, lyder, dufter, smaker og berøringer. 


Bare ta dem, du Mara. Jeg vil ikke ha dem. 


Jeg er lei av denne råtne kroppen. 
Den er skrøpelig og forgjengelig, 
og jeg vemmes bare over den. 


Alle sanselige lyster er borte. 


Jeg har fordrevet mørket 


både når det gjelder det materielle 


og det immaterielle 


og har funnet fred i mitt indre.” 


Da forsto Māra at nonnen Vijayå hadde gjennomskuet ham. Trist og nedslått forsvant 


han på flekken. 


1.5.5 Uppalavanna 


Uppalavannasutta 


I Savatthi. Tidlig en morgen kledde nonnen Uppalavanna pá seg, tok kappe og bolle og 
gikk inn til Såvatthi for å motta matgaver. Etter at hun hadde gått matrunden og var ferdig 
med måltidet, gikk hun til Blindmannskogen, der hun ble stående under et sal-tre i full 
blomstring. Den onde Måra fikk lyst til å skremme henne og gi henne en skikkelig støkk slik 


at hun ikke torde å meditere lenger, så han gikk bort til henne og sa: 


*Her står du alene, nonne, 
under et sal-tre i full blomstring. 
Du er så vakker at det finnes ikke maken! 


Er du ikke redd for illgjerningsmenn, barn?” 


Men Uppalavanna tenkte: 

“Hvem er det som sier dette? Er det et menneske eller ikke et menneske? Det er nok 
den onde Måra som har fått lyst til å skremme meg og gi meg en skikkelig støkk slik at jeg 
ikke skal tore å meditere lenger.” 


Og da hun forsto det var den onde Mara, sa hun: 


*Om enn hundre tusen illgjerningsmenn 
av din sort, skulle komme, 
ville jeg ikke bli det minste redd. 


Du skremmer meg ikke selv om jeg er alene, Mara! 


For se! Jeg kan forsvinne! 
Eller jeg går inn i kroppen på deg! 
Jeg kan stå mellom øyenbrynene dine 


slik at du ikke får øye på meg! 


For jeg har full kontroll over sinnet 


og jeg har utviklet store krefter! 
Jeg er fri fra alle bindinger, 


sá jeg er ikke redd for deg, min venn!” 


Da forsto Māra at nonnen Uppalavanna hadde gjennomskuet ham. Trist og nedslátt 


forsvant han pá flekken. 


1.5.6 Cala 


Cålåsutta 


I Såvatthi. Tidlig en morgen kledde nonnen Cålå på seg, tok kappe og bolle og gikk inn til 
Såvatthi for å motta matgaver. Etter at hun hadde gått matrunden og var ferdig med måltidet, 
gikk hun til Blindmannskogen, der hun satte seg under et tre for å meditere. Den onde Måra 
gikk bort til henne og sa: 

*Hva er det du ikke liker, nonne?” 

“Jeg liker ikke fødsel, min venn.” 

“Hvorfor liker du ikke fødsel? Den som er født, kan jo nyte alle sanselige gleder! 


Hvem har gitt deg denne ideen, så du ikke liker fødsel, nonne?” 


*Alle som er født, må dø. 
Derfor liker jeg ikke fødsel. 
Den oppvåknede ga undervisning 


i hvordan man overvinner fødsel. 


Han ga meg innføring i den sannhet 

som gir frihet fra alle lidelser. 

Alle vesener, materielle eller immaterielle, 
som ikke vet å finne avslutning, 


må komme tilbake gang på gang.” 


Da forsto Māra at nonnen Cála hadde gjennomskuet ham. Trist og nedslått forsvant 


han på flekken. 


1.5.7 Upacala 
Upacalasutta 


I Savatthi. Tidlig en morgen kledde nonnen Upacala på seg, tok kappe og bolle og gikk inn 
til Savatthi for å motta matgaver. Etter at hun hadde gått matrunden og var ferdig med 
måltidet, gikk hun til Blindmannskogen, der hun satte seg under et tre for å meditere. Den 
onde Måra gikk bort til henne og sa: 

“Hvor har du lyst til å bli gjenfødt, nonne?” 

“Jeg har ikke lyst til å bli gjenfødt noe sted, min venn.” 


Mara sa: 


“Bestem deg for om du vil 

til de trettitre gudene eller 

til gudene 1 underverdenen, 

til gudene i Tusita-himmelen, 

til dem som liker å skape eller 

til dem som hersker over andres skaperverk. 
Velg ett av disse stedene, 


så vil du få nyte gledene der.” 


Upacalå svarte: 


“De trettitre gudene eller 

gudene 1 underverdenen, 

gudene 1 Tusita-himmelen, 

de gudene som liker å skape 

og de som hersker over andres skaperverk — 
alle er bundet av sansenytelser 


og alle faller tilbake under Måras herredømme. 


Hele verden står i flammer. 


Hele verden brenner. 
Hele verden står i lys lue 


og hele verden skjelver. 


Mitt sinn frydes der hvor Måra ikke kommer, 
for der er det intet som brenner, 
intet som står i flammer, 


intet som står 1 lys lue og intet som skjelver.” 


Da forsto Måra at nonnen Upacålå hadde gjennomskuet ham. Trist og nedslått 


forsvant han på flekken. 


1.5.8 Sisupacala 


Sisupacalasutta 


I Savatthi. Tidlig en morgen kledde nonnen Sisupacala pá seg, tok kappe og bolle og gikk 
inn til Savatthi for å motta matgaver. Etter at hun hadde gått matrunden og var ferdig med 
måltidet, gikk hun til Blindmannskogen, der hun satte seg under et tre for å meditere. Den 
onde Måra gikk bort til henne og sa: 

*Hvilken sekt foretrekker du, nonne?” 

“Jeg foretrekker ikke noen sekt, min venn.” 


Mara sa: 


“Men du ser jo ut som en asket, 
her du sitter med glattraket skalle! 
Hvis du ikke liker noen sekt, 


hvem er det da du følger, din tosk?” 


Sisupacala svarte: 


“Sektene utenfor vår skole 
tror på så mye rart. 
De liker ikke sannheten, 


for de kjenner den overhodet ikke. 


En fullkomment oppvåknet 
som ikke har sin likemann, 
ble født i sakyaenes slekt. 
Han har overvunnet alt 


og fordrevet Mara. 


Han er ubeseiret på alle områder. 


Han er frigjort 1 alle henseender 


og henger ikke fast ved noe som helst. 


Han ser alt med sitt skarpe blikk. 


Han har avsluttet alle handlinger 
og er fri fra alle involveringer. 
Denne Mesteren er min lærer, 

og hans budskap liker jeg 


Da forsto Māra at nonnen Sīsupacālā hadde gjennomskuet ham. Trist og nedslått 


forsvant han på flekken. 


1.5.9 Sela 


Selásutta 


I Såvatthi. Tidlig en morgen kledde nonnen Selå på seg, tok kappe og bolle og gikk inn til 
Såvatthi for å motta matgaver. Etter at hun hadde gått matrunden og var ferdig med måltidet, 
gikk hun til Blindmannskogen, der hun satte seg under et tre for å meditere. Den onde Måra 


gikk bort til henne og sa: 


“Hvem har laget denne skikkelsen? 
Hvor er den som laget skikkelsen? 
Hvordan har denne skikkelsen blitt til? 


Og hvordan kommer den til å ende?” 


Men Selå tenkte: 

“Hvem er det som sier dette? Er det et menneske eller ikke et menneske? Det er nok 
den onde Måra som har fått lyst til å skremme meg og gi meg en skikkelig støkk slik at jeg 
ikke skal tore å meditere lenger.” 


Og da hun forsto det var den onde Mara, sa hun: 


“Denne skikkelsen har ikke laget seg selv, 
og det er heller ingen andre som har laget den. 
Den er oppstått som følge av årsaker, 


og den kommer til å ende som følge av årsaker. 


På samme måte som når et frø blir sådd på åkeren 
vokser betinget av vann og stoffer i jorda, 

slik blir også personlighetsfaktorer og elementer 
samt de seks sansefeltene til ut fra årsaker, 


og de tar også ende som følge av årsaker.” 


Da forsto Mára at nonnen Selá hadde gjennomskuet ham. Trist og nedslátt forsvant 


han pá flekken. 


1.5.10 Vajira 


Vajiråsutta 


I Savatthi. Tidlig en morgen kledde nonnen Vajirå på seg, tok kappe og bolle og gikk inn til 
Savatthi for å motta matgaver. Etter at hun hadde gått matrunden og var ferdig med måltidet, 
gikk hun til Blindmannskogen, der hun satte seg under et tre for å meditere. Den onde Måra 


gikk bort til henne og sa: 


“Hvem har laget dette vesenet? 
Hvor er den som laget vesenet? 
Hvordan har dette vesenet blitt til? 


Og hvordan kommer det til å ende?” 


Men Vaijirå tenkte: 

“Hvem er det som sier dette? Er det et menneske eller ikke et menneske? Det er nok 
den onde Måra som har fått lyst til å skremme meg og gi meg en skikkelig støkk slik at jeg 
ikke skal tore å meditere lenger.” 


Og da hun forsto det var den onde Mara, sa hun: 


“Hvorfor leter du etter et vesen? 
Nå er du pá ville veier, Mara! 
Dette er bare en bunt av personlighetsfaktorer 


som til sammen blir kalt “et vesen”. 


Det er bare smerte som blir til. 
Smerten varer en stund og blir deretter borte. 
Det er ikke annet enn smerte som oppstår, 


og det er ikke annet enn smerte som tar slutt.” 


Da forsto Mára at nonnen Selá hadde gjennomskuet ham. Trist og nedslátt forsvant 


han pá flekken. 


1.6 Samtaler med Brahma 


Brahmasamyutta 


1.6.1 Forste kapittel 
Pathamavagga 


1.6.1.1 (1.6.1) Brahmas bønn 


Brahmayacanasutta 


Slik har jeg hørt det: 

En gang Mesteren var i Uruvela, satt han under geitepasserens mangotre ved bredden 
av elven Nerafijara i Uruvela. Mens han satt i ensom meditasjon, tenkte han: 

*Nå har jeg funnet en dyp lære som er vanskelig å se og vanskelig å forstå, som er 
herlig, som bringer fred, som er hinsides det spekulative, som er subtil og bare kan forstås av 
de vise. Men folk flest klamrer seg til sine forestillinger, de trives med dem og vil ikke gi 
slipp på dem. Derfor kommer de til å få problemer med å forstå denne læren om betinget 
tilblivelse. Det blir vanskelig for dem å forstå denne læren om å la forestillingene falle til ro, 
gi slipp på alle bindinger, slippe taket i begjæret, la lidenskapene slukne, gjøre slutt og finne 
nibbana. Hvis jeg nå skulle gi meg til å undervise i denne læren og folk ikke skulle forstå 
meg, vil det bare bli til slit og ergrelse for meg.” 


Og han laget disse versene som ingen hadde hørt før: 


“Dette har jeg slitt for å finne ut av, 
så hvorfor skulle jeg si noe til andre? 
Denne læren er ikke lett å forstå 


for dem som sitter fast i lidenskaper og hat. 


Den går imot strømmen og er subtil, 
den er dyp og vanskelig å forstå. 
Lidenskapens treller kommer ikke til å forstå den, 


for de er innhyllet i mørke.” 


Dette tenkte Mesteren, og han hadde mest lyst til á leve 1 tilbaketrukken stillhet og 
ikke gi noen undervisning. Men da Brahma Sahampati forsto hva han tenkte på, tenkte han 
som så: 

“Akk, verden er fortapt, verden kommer til å gå til grunne ná som denne arahanten 
som har funnet oppvåkning og kommet fram til sannheten, bare har lyst til å leve 1 
tilbaketrukken stillhet og ikke gi noen undervisning.” 

Dermed forsvant han fra Brahmas himmel og dukket opp foran Mesteren, like lett som 
når en kraftig mann bøyer eller strekker ut armen. Brahma Sahampati la kappen sin over den 
ene skulderen, la håndflatene mot hverandre og løftet dem i hilsen. Så sa han: 

“Gi undervisning i læren, Mester, gi undervisning i læren, du lykkelige. Det finnes 
noen som bare har lite støv på øynene og som kommer til å gå til grunne hvis de ikke får høre 
læren. Noen kommer til å forstå den.” 


Dette sa Brahma Sahampati, og han tilføyde disse versene: 


“I landet Magadha har det hittil vært 
en uren lære, utpønset av de besudlede. 
Lukk opp døren til det udødelige, 


la oss høre den læren som den ubesudlede har erkjent. 


Stig opp på denne lærens høye tårn 
og se deg om, du vidtskuende vise, 
som om du skulle stå på bergets høyeste topp 


og se all verden bre seg ut under deg, 


Du som er fri fra sorg, se hvordan alle 


er nedtynget av sorger, overveldet av fødsel og alderdom. 


Reis deg, du seierrike helt, 
du gjeldfrie veileder, og gå ut 1 verden. 
Gi undervisning i læren, Mester. 


Noen kommer til å forstå den!” 


Da Mesteren hørte Brahmas bønn, skuet han ut over verden med våkent blikk fullt av 
medfølelse med alt som lever. Da sá han at noen mennesker har mye støv på øynene, mens 
andre har lite støv på øynene. Noen har gode evner og andre har dårlige evner. Noen har mye 
forstand og andre har lite. Noen har lett for å forstå og andre har tungt for det. Noen er redde 
for at det de gjør av gale ting skal føre dem til vonde kår i den neste verden, og andre er ikke 
redde for noe slikt. 

Det er som en dam der det vokser mange slags vakre lotusblomster. Noen av 
lotusblomstene er født under vann og vokst opp under vann og rekker ikke opp til overflaten, 
men lever hele sitt liv under vann. Andre lotusblomster er født under vann og vokst opp under 
vann og rekker akkurat opp til overflaten av dammen. Atter andre blomster er født under vann 
og vokst opp under vann, men strekker seg opp over overflaten der de blomstrer og ryster av 
seg hver vanndråpe. 

Slik er også menneskene forskjellige. Noen har mye støv på øynene, mens andre har 
lite støv på øynene. Noen har gode evner og andre har dårlige evner. Noen har mye forstand 
og andre har lite. Noen har lett for å forstå og andre har tungt for det. Noen er redde for at det 
de gjør av gale ting skal føre dem til vonde kår i den neste verden, og andre er ikke redde for 
noe slikt. 


Da svarte han Brahma Sahampati med disse versene: 


“Døren til det udødelige er nå åpnet. 

De som hører dette, kan ha tillit til det. 

Når jeg nølte med å forkynne den ypperste lære 

var det bare fordi jeg var redd det skulle være til bry.” 


‘Nå har jeg inspirert Mesteren til å undervise,’ tenkte Brahma Sahampati. Deretter tok 


han høflig avskjed og forsvant. 


1.6.1.2 (1.6.2) Respekt 


Garavasutta 


Slik har jeg hørt det: 

En gang Mesteren var i Uruvela, satt han under geitepasserens mangotre ved bredden 
av elven Nerafijara i Uruvela. Mens han satt i ensom meditasjon, tenkte han: 

“Det er ille å leve uten å ha noen å vise respekt og aktelse. Finnes det noen filosof 
eller brahman som jeg kan vise respekt og aktelse?” 

Videre tenkte han: 

“For at jeg skal kunne fullende min etikk bør jeg leve sammen med en filosof eller en 
brahman som jeg kan vise respekt og aktelse. Men i hele verden, med alle dens guder, djevler, 
brahmaner, filosofer, fyrster og andre mennesker, kan jeg ikke se noen annen filosof eller 
brahman med en mer fullkommen etikk enn meg selv, som jeg kan vise respekt og aktelse. 

For at jeg skal kunne fullende min meditasjon bør jeg leve sammen med en filosof 
eller en brahman som jeg kan vise respekt og aktelse. Men i hele verden, med alle dens guder, 
djevler, brahmaner, filosofer, fyrster og andre mennesker, kan jeg ikke se noen annen filosof 
eller brahman med en mer fullkommen meditasjon enn meg selv, som jeg kan vise respekt og 
aktelse. 

For at jeg skal kunne fullende min visdom bør jeg leve sammen med en filosof eller 
en brahman som jeg kan vise respekt og aktelse. Men i hele verden, med alle dens guder, 
djevler, brahmaner, filosofer, fyrster og andre mennesker, kan jeg ikke se noen annen filosof 
eller brahman med en mer fullkommen visdom enn meg selv, som jeg kan vise respekt og 
aktelse. 

For at jeg skal kunne fullende min frigjøring bør jeg leve sammen med en filosof eller 
en brahman som jeg kan vise respekt og aktelse. Men i hele verden, med alle dens guder, 
djevler, brahmaner, filosofer, fyrster og andre mennesker, kan jeg ikke se noen annen filosof 
eller brahman med en mer fullkommen frigjøring enn meg selv, som jeg kan vise respekt og 
aktelse. 

For at jeg skal kunne fullende min kunnskap og innsikt som fører til frigjøring bør jeg 
leve sammen med en filosof eller en brahman som jeg kan vise respekt og aktelse. Men i hele 


verden, med alle dens guder, djevler, brahmaner, filosofer, fyrster og andre mennesker, kan 


jeg ikke se noen annen filosof eller brahman med en mer fullkommen kunnskap og innsikt 
som fører til frigjøring enn meg selv, som jeg kan vise respekt og aktelse. 

Enn om jeg skulle leve i respekt og aktelse for den sannheten som jeg selv har våknet 
opp til?” 

Brahma Sahampati forsto hva Mesteren tenkte på, og like raskt som en kraftig mann 
bøyer eller strekker ut armen, forsvant han fra Brahmas verden og kom til syne foran 
Mesteren. Han ordnet kappen over den ene skulderen og hilste Mesteren ærbødig med løftede 
håndflater mot hverandre. Så sa han: 

“Det er bra slik, Mester! Det er bra slik, du lykkelige! De arahantene som nådde full 
oppvåkning før i tiden, de Mestrene levde i respekt og aktelse for den sannheten som de selv 
har våknet opp til. De arahantene som kommer til å oppnå full oppvåkning i framtiden, de 
Mestrene kommer også leve i respekt og aktelse for den sannheten som de selv har våknet 
opp til. Og du som er en arahant som har nådd full oppvåkning nå i vår tid, du er også en 
Mester som bør leve i respekt og aktelse for den sannheten som du selv har våknet opp til.” 


Slik talte Brahma Sahampati, og han la til: 


“Fortidens oppvåknede, framtidens oppvåknede 
og han som i vår tid er oppvåknet — 

de fordriver sorgen for mange. 

Alle disse lever, levde og kommer til å leve 

med respekt for den gode sannhet. 

Dette ligger i de oppvåknedes natur. 

Derfor bør den som ønsker det beste for seg selv, 


ha respekt for de oppvåknedes lære og sannhet.” 


1.6.1.3 (1.6.3) Brahmadeva 


Brahmadevasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, lot 
Brahmadeva, sønn av en brahmankvinne, seg ordinere som munk under ham. Straks etter at 
han var blitt ordinert, trakk Brahmadeva seg tilbake i ensomhet og satte alle krefter inn, 
energisk og uten å nøle. Ikke lenge etter fullførte han den høyere trening, den som unge menn 
av god familie med rette forlater hjemmet og går ut i hjemløsheten for. Han innså selv og 
erkjente direkte: Nå oppstår det ikke noe nytt, treningsveien er vandret til ende, gjort er det 
som skulle gjøres og det er ikke noe mer som gjenstår. Dette forsto han fullt ut, og tok 
konsekvensene av sin erkjennelse. Og nå var Brahmadeva en arahant. 

En morgen kledde Brahmadeva pá seg, tok kappe og bolle og gikk inn til Savatthi for 
å motta matgaver, og han kom forbi morens hus. Hun pleide å gi ofringer til Brahma. Brahma 
Sahampati så dette, og tenkte: 

*Moren til Brahmadeva er en kvinne av brahmanslekt, og hun pleier å gi ofringer til 
Brahma. Kanskje jeg skulle gå og få henne til å tenke seg litt om?” 

Og like raskt som en kraftig mann bøyer eller strekker ut armen, forsvant han fra 
Brahmas verden og kom til syne 1 huset til Brahmadevas mor. Der ble han stående i lufta 


mens han sa disse versene: 


*Den Brahma som du stadig ofrer til, 

bor langt borte, i Brahmas verden, 

og han spiser ikke slik mat som du gir ham. 
Hvorfor prater du om Brahmas vei, 


når du ikke kjenner den? 


Brahmadeva er en mann, 
du brahmankvinne, som ikke har 
noen involveringer. 


Han står høyere enn gudene. 


Han er en munk som ikke eier noe 

og som ikke er forpliktet til å ta seg av andre. 

Når han kommer til huset ditt for å motta matgaver, 
fortjener denne lærde mannen 


som har utviklet sitt eget sinn, å motta gjestfrihet. 


Guder og mennesker bør vise ham respekt, 
for han har fordrevet alt ondt 

og har et ubesmittet sinn. 

Han vandrer rolig på søken etter mat, 


og noe før eller etter finnes ikke for ham. 


Han er fredelig og uten lidenskaper, 
han stiller ingen krav og skaper ingen problemer. 
Han bruker ikke vold mot noen som helst. 


La ham få offermaten, for han fortjener det. 1 


Du kan trygt gi ham gaver og vise ham respekt 
og ha full tillit til ham og ikke være redd. 
Ham du ser her, brahmankvinne, 


er en vismann som har krysset strømmen.” 


Hun ga ham gaver og viste ham respekt. 
Hun hadde full tillit til ham og var ikke redd. 
Hun bygde en god framtid for seg selv 


da hun så en vismann som hadde krysset strømmen. 


1.6.1.4 (1.6.4) Baka Brahma 
Bakabrahmasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
hadde Baka Brahma fått følgende feilaktige oppfatning: 

“Dette er uforgjengelig, dette er varig, dette er evig, dette er fullkomment, dette 
kommer ikke til å gå til grunne, dette blir ikke født, det dør ikke, det eldes ikke, det verken 
oppstår eller går til grunne, og utenom dette finnes det ingen frigjøring.” 

Mesteren forsto hva Baka Brahma tenkte på, og like raskt som en kraftig mann bøyer 
eller strekker ut armen, forsvant han fra Jetalunden og kom til syne i Brahmas himmel. Baka 
Brahma fikk se at han kom, og sa: 

*Kom hit, min herre! Velkommen skal du være, min herre, det er lenge siden du har 
vært her. Dette er uforgjengelig, min herre, dette er varig, dette er evig, dette er fullkomment, 
dette kommer ikke til å gå til grunne, dette blir ikke født, det dør ikke, det eldes ikke, det 
verken oppstår eller går til grunne, og utenom dette finnes det ingen frigjøring.” 

Mesteren svarte: 

*Du sitter sannelig dypt forankret i uvitenheten, Baka Brahma. Hvordan i all verden 
kan du si at det forgjengelige er uforgjengelig? At det som er uvarig, er varig? At det som 
ikke er evig, er evig? At det som ikke er fullkomment, er fullkomment? At det som kommer 
til å gå til grunne, ikke kommer til å gå til grunne? Hvordan kan du si om det som blir født, 
dør, eldes, oppstår og går til grunne, at det ikke blir født, ikke dør, ikke eldes, ikke oppstår og 
ikke går til grunne? Og hvordan kan du si at det ikke finnes noen frigjøring utenom dette, når 
det faktisk finnes en frigjøring utenom dette?” 


Baka Brahma sa: 


“Vi er syttito herskere i gudeverdenen, 
og hit har vi kommet som følge 

av våre gode gjerninger, Gotama. 

Vi har lagt bak oss fødsel og alderdom 
og nådd den høyeste eksistens 


fordi vi kjenner Vedaene, 


og utallige mennesker tilber oss.” 


Mesteren svarte: 


“Dette livet er kort og slett ikke langt, 
selv om du mener du lever lenge, Baka. 
Jeg vet du har igjen hundre tusen 


myriader av år å leve, Brahma.” 


Baka sa: 


“Mitt blikk er rettet mot det uendelige, Mester. 
Jeg har lagt bak meg fødsel, alderdom og sorg. 
Hvilke løfter har jeg avgitt og hvilken praksis 
har jeg tidligere utført? 

Fortell meg dette, slik at jeg kan vite det 


Mesteren: 


“Du har gitt drikke til mange som var tørste, 
og reddet mange som var utmattet av heten. 
Dette er de løfter du har avgitt og den praksis 
du tidligere har utført. 

Dette husket jeg da jeg våknet fra søvnen. 


Da folket ved bredden av Antilope-elven ble tatt til fange, 
befridde du de fangene som ble ført bort. 

Dette er de løfter du har avgitt og den praksis 

du tidligere har utført. 

Dette husket jeg da jeg våknet fra søvnen. 


Da et skip på Ganges ble erobret 


av et monster som ville sluke mannskapet, 


gikk du kraftig til angrep og satte dem fri. 
Dette er de løfter du har avgitt og den praksis 
du tidligere har utført. 

Dette husket jeg da jeg våknet fra søvnen. 


En gang het jeg Kappa og var din elev. 

Du mente han var klok og intelligent. 

Dette er de løfter du har avgitt og den praksis 
du tidligere har utført. 

Dette husket jeg da jeg våknet fra søvnen.” 


Baka: 


*Du kjenner sannelig mitt liv! 
Og du kjenner andre, for du er oppvåknet! 
Og din flammende stråleglans 

lyser opp hele Brahmas verden 


1.6.1.5 (1.6.5) En annen Brahma 


Aññatarabrahmasutta 


En gang da Mesteren var i Savatthi, var det en Brahma som fikk denne feilaktige ideen: 

"Ingen filosof eller brahman kan komme hit.” 

Mesteren forsto hva Brahma tenkte på, og like raskt som en kraftig mann bøyer eller 
strekker ut armen, forsvant han fra Jetalunden og kom til syne i Brahmas himmel. Der ble han 
sittende i lotusstilling i lufta foran Brahma mens det strålte flammer ut fra kroppen hans. 

Da begynte Moggallåna den store å undres over hvor det var blitt av Mesteren. Med 
sitt skarpe og overmenneskelige blikk fikk han så øye på Mesteren, der han satt i lotusstilling 
i lufta foran Brahma mens det strålte flammer ut fra kroppen hans. Like raskt som en kraftig 
mann bøyer eller strekker ut armen, forsvant han fra Jetalunden og kom til syne i Brahmas 
himmel. Der ble han sittende i lufta øst for Brahma og litt lavere enn Mesteren, mens det 
strålte flammer ut fra kroppen hans. 

Da begynte også Kassapa den store å undres over hvor det var blitt av Mesteren. Med 
sitt skarpe og overmenneskelige blikk fikk han så øye på Mesteren, der han satt i lotusstilling 
i lufta foran Brahma mens det strålte flammer ut fra kroppen hans. Like raskt som en kraftig 
mann bøyer eller strekker ut armen, forsvant han fra Jetalunden og kom til syne i Brahmas 
himmel. Der ble han sittende i lufta sør for Brahma og litt lavere enn Mesteren, mens det 
strålte flammer ut fra kroppen hans. 

Da begynte også Kappina den store å undres over hvor det var blitt av Mesteren. Med 
sitt skarpe og overmenneskelige blikk fikk han så øye på Mesteren, der han satt i lotusstilling 
i lufta foran Brahma mens det strålte flammer ut fra kroppen hans. Like raskt som en kraftig 
mann bøyer eller strekker ut armen, forsvant han fra Jetalunden og kom til syne i Brahmas 
himmel. Der ble han sittende i lufta vest for Brahma og litt lavere enn Mesteren, mens det 
strålte flammer ut fra kroppen hans. 

Da begynte også Anuruddha å undres over hvor det var blitt av Mesteren. Med sitt 
skarpe og overmenneskelige blikk fikk han så øye på Mesteren, der han satt i lotusstilling i 
lufta foran Brahma mens det strålte flammer ut fra kroppen hans. Like raskt som en kraftig 


mann bøyer eller strekker ut armen, forsvant han fra Jetalunden og kom til syne i Brahmas 


himmel. Der ble han sittende 1 lufta nord for Brahma og litt lavere enn Mesteren, mens det 
strálte flammer ut fra kroppen hans. 


Så henvendte Moggallåna den store seg til Brahma og sa: 


“Mener du fortsatt det du mente tidligere, min venn? 


Ser du den stráleglansen som ná skinner 1 din Brahma-verden?” 


Brahma svarte: 


“Jeg mener ikke lenger det jeg mente fer, min herre. 
Jeg ser den stráleglansen som ná skinner 1 min Brahma-verden. 


Hvordan kan jeg nå si at jeg er evig og uforanderlig?” 


Da Mesteren så at Brahma følte seg rystet, forsvant han fra Brahmas verden like raskt 
som en kraftig mann bøyer eller strekker ut armen, og kom til syne i Jetalunden. Brahma 
tilkalte en i følget sitt og sa til ham: 

“Hør her! Gå bort til Moggallåna den store og spør ham om andre av Mesterens 
elever har like sterke krefter som disse som er her nå!” 

“Ja vel, min herre,” svarte denne og gikk bort til Moggallåna den store og stilte ham 


spørsmålet. Moggallåna den store vendte seg mot Brahmas følgesvenner og sa: 


“Det er mange av den oppvåknedes elever 
som er arahanter med trefoldig kunnskap, 
som har mektige krefter og kan lese andres tanker 


og som har utslettet alle negative tendenser i sinnet.” 


Brahmas følgesvenn vendte tilbake til Brahma og gjentok verset, og Brahma gledet 


seg stort over det. 


1.6.1.6 (1.6.6) Brahmas verden 


Brahmalokasutta 


En gang da Mesteren var i Savatthi, satt han alene midt pá dagen og mediterte. Da gikk de 
uavhengige brahmaene Subrahmå og Suddhāvāsa bort til Mesteren. De ble stående og 
vente utenfor døra, og Subrahmå sa: 

“Det passer visst dårlig å besøke Mesteren ná, min venn, siden han sitter og mediterer. 
Men det finnes en brahma-verden som er stor og mektig, og de brahmaene som holder til der, 
lever i en stadig rus. La oss dra til den brahma-verdenen, min venn, og sette litt fart i de 
brahmaene som bor der!” 

“Ja, det gjør vi!” svarte Suddhåvasa. 

Dermed forsvant de fra der hvor Mesteren holdt til, like raskt som en kraftig mann 
bøyer eller strekker ut armen, og kom til syne i den brahma-verdenen. Den brahmaen som 
bodde der, fikk se dem nærme seg, og sa: 

*Hvor kommer dere fra, mine herrer? Vær velkomne hit!” 

“Vi kommer fra der hvor Mesteren holder til, mine herrer. Han er en arahant og en 
som har nådd fram til fullkommen oppvåkning. Du burde også gå og stå til tjeneste for 
Mesteren, for ham som er en arahant og har nådd fram til fullkommen oppvåkning!” 

Da denne brahmaen hørte dette, sa han seg ikke enig i det. Han skapte tusen kopier av 
seg selv og sa: 

“Ser du hvilke krefter jeg har, min herre?” 

*Ja, det ser jeg, min herre.” 

“Hvorfor skal da jeg, som har slike krefter, stille meg til tjeneste for en annen filosof 
eller brahman?” 

Da skapte Subrahmå to tusen kopier av seg selv og sa: 

“Ser du hvilke krefter jeg har, min herre?” 

*Ja, det ser jeg, min herre.” 

*Denne Mesteren har større krefter enn både deg og meg, min herre. Så gå nå og still 
deg til tjeneste for Mesteren, for ham som er en arahant og har nådd fram til fullkommen 
oppvåkning!” 


Den andre brahmaen svarte: 


“Det nordlige palasset mitt er prydet av bilder: 
av tre rader med hundre eventyrfugler i hver, 
fire rader med hundre svaner i hver 

og fem rader med hundre ørner i hver, 


alle i dyp meditasjon.” 


Subrahma svarte: 


“Selv om ditt vakre palass 1 nord 
stråler og skinner i all sin pryd, 
innser den vise at former alltid er uviktige. 


Derfor bryr han seg ikke om disse formene.” 


Da de to uavhengige brahmaene Subrahmå og Suddhåvåsa hadde gitt denne 
brahmaen noe å tenke på, forsvant de fra stedet. En tid senere kom denne brahmaen og stilte 
seg til tjeneste for Mesteren, for ham som er en arahant og har nådd fram til fullkommen 


oppvåkning. 


1.6.1.7 (1.6.7) Den første teksten om Kokaålika 


Kokalikasutta 


En gang da Mesteren var i Savatthi, satt han alene midt på dagen og mediterte. Da gikk de 
uavhengige brahmaene Subrahmå og Suddhavaása bort til Mesteren. De ble stående og 


vente utenfor døra, og Subrahma sa et vers til Mesteren angående munken Kokalika: 


“Hvem kan vel finne ut av å måle 
det som ikke kan måles? 
Jeg skulle tro at den som vil måle 
det som ikke kan måles, 


må være en helt alminnelig tosk.” 


1.6.1.8 (1.6.8) Katamodakatissa 


Katamodakatissasutta 


En gang da Mesteren var i Savatthi, satt han alene midt på dagen og mediterte. Da gikk de 
uavhengige brahmaene Subrahmå og Suddhāvāsa bort til Mesteren. De ble stående og 


vente utenfor døra, og Subrahmå sa et vers til Mesteren angående munken Katamodakatissa: 


“Hvem kan vel finne ut av å måle 
det som ikke kan måles? 
Jeg skulle tro at den som vil måle 
det som ikke kan måles, 


må være en uvitende tosk.” 


1.6.1.9 (1.6.9) Brahma Tudu 


Tudubrahmasutta 


En gang da Mesteren var i Såvatthi, var munken Kokalika alvorlig syk og plaget av store 
smerter. Da kom den uavhengige brahmaen Tudu like før morgengry til Jetalunden, og han 
lyste opp hele parken med sin stråleglans. Han gikk bort til munken, ble stående i lufta foran 
ham og sa: 

“Du kan ha tillit til Sariputta og Moggallåna, Kokalika. De er to dyktige munker.” 

“Hvem er du, min venn?” 

“Jeg er den uavhengige brahmaen Tudu.” 

“Men har ikke Mesteren sagt at du er en som ikke vender tilbake? Og likevel er du 
kommet hit? Her har du begått en stor feil!” 


Tudu svarte: 


“En mann blir født med øks i munnen 
og med den hogger dåren seg selv 


med tåpelige og uoverveide ord. 


Den som roser det som bør klandres, 
eller klandrer det som bør roses, 
samler ulykke med egen munn. 


Den ulykken gjør at han ikke får det godt. 


Den ulykken man får når man taper i spill, 
om man taper alt man eier og seg selv på kjøpet, 
er liten i forhold til den ulykken det gir 


å sette seg opp mot dem som viser vei til frihet. 


Den som snakker eller tenker vondt om de edle, 
må bli i helvete i hundre tusen og trettiseks 


pluss fem myriader av år.” 


1.6.1.10 (1.6.10) Den andre teksten om Kokalika 
Kokalikasutta 


En gang da Mesteren var i Såvatthi, kom munken Kokalika bort til ham. Han hilste høflig 
på Mesteren og satte seg ned hos ham. Så sa han: 

“Sariputta og Moggallåna har onde planer, Mester! De er styrt av onde ønsker!” 

“Snakk ikke slik, Kokålika, snakk ikke slik! Du kan ha tillit til Sariputta og 
Moggallåna, Kokalika. De er to dyktige munker.” 

Kokalika: 

“Selv om du er pålitelig og til å stole på, Mester, så har Sariputta og Moggallåna 
onde planer! De er styrt av onde ønsker!” 

Mesteren svarte igjen: 

“Snakk ikke slik, Kokålika, snakk ikke slik! Du kan ha tillit til Sariputta og 
Moggallåna, Kokalika. De er to dyktige munker.” 

Men Kokalika sto på sitt: 

“Selv om du er pålitelig og til å stole på, Mester, sá har Sariputta og Moggallåna 
onde planer! De er styrt av onde ønsker!” 

Og Mesteren svarte igjen: 

“Snakk ikke slik, Kokålika, snakk ikke slik! Du kan ha tillit til Sariputta og 
Moggallåna, Kokalika. De er to dyktige munker.” 

Så reiste Kokalika seg, tok høflig avskjed med Mesteren ved å gå medsols rundt ham, 
og gikk. Ikke lenge etter at han hadde gått, fikk munken Kokalika byller på størrelse med 
sesamfrø over hele kroppen. De vokste til å bli store som små bønner, deretter som kikerter, 
som jujubefrø, som jujubefrukter, myrobalamfrukter, umodne bilvafrukter og deretter store 
som modne bilvafrukter. Så brast de og det rant blod og puss ut av dem, og munken 
Kokalika døde av denne sykdommen. Og siden han hadde vært en så stor motstander av 
Såriputta og Moggallåna, kom han til Lotus-helvete etter at han var død. 

Da morgenen grydde, kom Brahma Sahampati til Jetalunden, og han lyste opp hele 
parken med sin stråleglans. Han gikk bort og hilste høflig på Mesteren og ble stående ved 


siden av ham. Så sa han: 


“Munken Kokalika er død, Mester. Og siden han hadde vært en så stor motstander av 
Såriputta og Moggallåna, er han kommet til Lotus-helvete.” 

Så tok han høflig avskjed med Mesteren ved å gå medsols rundt ham, og forsvant 
deretter på flekken. Mesteren fortalte munkene om denne hendelsen. En av munkene spurte: 

“Hvor lang er den terminen han má bli værende der i Lotus-helvete, Mester?” 

“Han kommer til å bli der så lenge at det er vanskelig å regne ut hvor mange år, hvor 
mange århundrer, hvor mange årtusener eller hvor mange hundre tusen år det er, munk.” 

*Men kan du illustrere det med en lignelse, Mester?” 

*Ja, det kan jeg, munk. Tenk deg ei kjerre fullastet med hele tjue Kosala-skjepper med 
sesamfrø. En gang hvert hundrede år kommer en mann og plukker ut ett sesamfrø. Denne 
kjerra kommer til å bli tom for sesamfrø før det er gått en termin i Abbuda-helvete. Tjue 
terminer i Abbuda-helvete utgjør en termin i Ababa-helvete. Tjue terminer i Ababa-helvete 
utgjør en termin i Atata-helvete. Tjue terminer i Atata-helvete utgjør en termin i Ahaha- 
helvete. Tjue terminer i Ahaha-helvete utgjør en termin i Kumuda-helvete. Tjue terminer i 
Kumuda-helvete utgjør en termin i Sogandhika-helvete. Tjue terminer i Sogandhika-helvete 
utgjør en termin i Uppala-helvete. Tjue terminer i Uppala-helvete utgjør en termin i 
Pundarika-helvete. Tjue terminer i Pundarika-helvete utgjør en termin i Lotus-helvete. 
Og siden munken Kokalika har vært en så stor motstander av Sariputta og Moggallåna, er 
han kommet til Lotus-helvete.” 


Slik talte Mesteren. Og han la til disse versene: 


“En mann blir født med øks i munnen 
og med den hogger dåren seg selv 


med tåpelige og uoverveide ord. 


Den som roser det som bør klandres, 
eller klandrer det som bør roses, 
samler ulykke med egen munn. 


Den ulykken gjør at han ikke får det godt. 


Den ulykken man får når man taper i spill, 


om man taper alt man eier og seg selv på kjøpet, 


er liten 1 forhold til den ulykken det gir 


á sette seg opp mot dem som viser vel til frihet. 


Den som snakker eller tenker vondt om de edle, 
má bli i helvete i hundre tusen og trettiseks 


pluss fem myriader av år.” 


1.6.2 Andre kapittel 
Dutiyavagga 


1.6.2.1 (1.6.11) Den evigunge Brahma 


Sanankumaårasutta 


Slik har jeg hørt det: 
En gang var Mesteren ved bredden av Sappini-elva i Råjagaha. Da kom den evigunge 
Brahma en morgenstund og lyste opp hele Sappini-bredden med sin stråleglans. Så gikk han 


bort til Mesteren, hilste høflig på ham og ble stående ved siden av ham. Så sa han: 


*Blant dem som legger vekt på aner og byrd 
har adelen den fremste rang. 
Men den fremste blant guder og mennesker 


er den som har fullkommen kunnskap og atferd.” 


Slik talte den evigunge Brahma, og Mesteren sa seg enig i dette. Da den evigunge 
Brahma så at Mesteren var enig, tok han høflig avskjed med ham ved å gå medsols rundt 


ham, og forsvant deretter på flekken. 


1.6.2.2 (1.6.12) Devadatta 


Devadattasutta 


Slik har jeg hørt det: 

En gang like etter at Devadatta hadde forlatt ordenen, var Mesteren på Gribbetoppen 
ved Råjagaha. Tidlig en morgenstund kom Brahma Sahampati og lyste opp hele 
Gribbetoppen med sin stråleglans. Han gikk bort til Mesteren, hilste høflig på ham og ble 


stående ved siden av ham. Så sa han: 


“Fruktene av banantre, bambus og siv 
ødelegger sin egen morplante. 

På samme måte blir et dårlig menneske 
ødelagt av ros og heder, 


slik muldyret blir ødelagt av sitt ufødte føll.” 


1.6.2.3 (1.6.13) Andhakavinda 
Andhakavindasutta 


En gang da Mesteren var i Magadha, holdt han til i Andhakavinda. Han satt ute under åpen 
himmel i nattemørket, og det falt noen regndráper på ham. Da kom Brahma Sahampati og 
lyste opp hele Andhakavinda med sin stråleglans. Han gikk bort til Mesteren, hilste høflig på 


ham og ble stående ved siden av ham. Så uttalte han disse versene: 


*Bo ensomt, langt fra andre folk, 
gjør deg fri fra alt som binder. 
Om du så ikke er tilfreds, 


bo blant munker — finn fred hos dem. 


Gå fra hus til hus og motta mat, 
klok, oppmerksom og med kontroll over sansene. 
Bo ensomt, langt fra andre folk, 


fri fra frykt og uten redsel. 


Sett deg ned uten å være redd 
der natten er som mørkest, 
der det kryper farlige slanger, 


der lynene glimter og tordenen ruller. 


Dette er noe jeg virkelig har sett, 
jeg baserer meg ikke på rykter og prat. 
Da en enkelt mann fortalte sannheten, 


kom tusener seg fri fra dødens velde. 


Og mer enn fem hundre elever, 
ja ti ganger så mange og ti ganger dem igjen, 
har alle gått ut i strømmen 


og lagt dyriske tendenser bak seg. 


Nár det gjelder alle de andre 
som har opparbeidet seg gode gjerninger, 
vil jeg ikke engang prøve å telle dem. 


Jeg vil jo ikke bli mistenkt for løgn.” 


1.6.2.4 (1.6.14) Arunavati 


Arunavatisutta 


Slik har jeg hørt det: 

En gang da Mesteren var i Savatthi, henvendte han seg til munkene og sa: 

*Munker!” 

*Ja, Mester,” svarte munkene. 

Mesteren sa: 

“Det var en gang en konge som het Arunavå, munker. Hovedstaden i riket hans het 
Arunavati, og i nærheten av denne oppholdt det seg en arahant, en fullkomment oppvåknet 
Mester som het Sikhi. De to fremste elevene hans var Abhibhu og Sambhava. 

En dag sa arahanten, den fullkomment oppvåknede Mester Sikhi til munken Abhibhu: 

*Kom, brahman, så drar vi til en brahma-verden. Vi rekker det før det er tid for mat.” 

“Ja vel, Mester,” svarte Abhibhu, og like raskt som en kraftig mann bøyer eller 
strekker ut armen, forsvant de fra Arunavati og kom til syne i den brahma-verdenen. Og 
arahanten, den fullkomment oppvåknede Mester Sikhi sa til munken Abhibhu: 

*Kan du gi Brahma og følgesvennene hans undervisning i læren, Abhibhu?” 

“Det kan jeg, Mester,” svarte Abhibhu, og dermed underviste, gledet, oppmuntret og 
inspirerte han Brahma og alle følgesvennene hans med ord om læren. Men da ble de sinte og 
irriterte, og de sa: 

‘Dette var da temmelig spesielt! Hvordan kan denne eleven gi undervisning i læren 
når læreren hans er til stede?” 

Mester Sikhi vendte seg mot munken Abhibhu og sa: 

‘De ble sinte og irriterte over at en munk ga dem undervisning. Kanskje du skulle gi 
dem noe mer å tenke på?” 

‘Det skal jeg, Mester,” svarte Abhibhu. Dermed fortsatte han å gi undervisning i 
læren. Noen ganger lot han hele kroppen være synlig, andre ganger lot han hele kroppen bli 
usynlig. Noen ganger lot han overkroppen være synlig mens underkroppen ble usynlig, og 
noen ganger lot han underkroppen være synlig mens overkroppen ble usynlig. Brahma og alle 
følgesvennene hans ble slått av forundring og sa: 


*Forbløffende! Denne munken har sannelig store og forunderlige krefter!” 


Da sa munken Abhibhu til Mester Sikhi: 

*Jeg kan gjøre mine ord hørt i alle de tusen verdenssystemene her i brahma-verdenen 
med en stemme som om jeg talte i munkeforsamlingen, Mester.” 

‘Så gjør det, brahman.’ 

“Ja vel, Mester,’ svarte Abhibhu, og uttalte disse versene mens han sto der i 


brahmaverdenen: 


‘Kom igjen! Ta fatt! 
Slutt dere til den oppvåknedes budskap! 
Rist dødens hær av dere, slik elefanten 


fillerister ei stråhytte! 


Den som praktiserer iherdig 
denne læren og treningsdisiplinen, 
legger fødselenes kretsløp bak seg 


og skal gjøre ende på all lidelse!” 


Da arahanten, den fullkomment oppvåknede Mester Sikhi og munken Abhibhu på 
denne måten hadde gitt Brahma og hans følge noe å tenke på, forsvant de fra brahma- 
verdenen like raskt som en kraftig mann bøyer eller strekker ut armen, og kom til syne i 
Arunavati. Arahanten, den fullkomment oppvåknede Mester Sikhi, henvendte seg til 
munkene der og sa: 

*Kunne dere høre de versene Abhibhu uttalte mens han var 1 brahma-verdene, 
munker?” 

*Ja, Mester. Vi hørte dem.” 

‘Og hvordan var de versene Abhibhu uttalte i brahma-verdenen, munker?” 


‘De var slik, Mester: 


‘Kom igjen! Ta fatt! 
Slutt dere til den oppvåknedes budskap! 
Rist dødens hær av dere, slik elefanten 


fillerister ei stråhytte! 


Den som praktiserer iherdig 
denne læren og treningsdisiplinen, 
legger fødselenes kretsløp bak seg 
og skal gjøre ende på all lidelse!” 


‘Det var bra, munker, det var bra! Dere hørte virkelig de versene Abhibhu uttalte 
! 999 


mens han var i brahma-verdenen 


Slik talte Mesteren, og munkene gledet seg over Mesterens ord. 


1.6.2.5 (1.6.15) Det endelige nibbana 


Parinibbånasutta 


En gang da Mesteren var i mallaenes salalund Upavattana i Kusinåra, var tiden inne for å gå 
inn i det endelige nibbana. Mesteren vendte seg til munkene og sa: 

*Nåvel, munker! Da vil jeg si dere er at alle betingede fenomener er forgjengelige. 
Vær energiske, så kommer dere til å nå målet!” 

Dette var Mesterens siste ord. 

Så gikk Mesteren inn i første meditasjonstilstand. Han kom ut av denne og gikk inn i 
andre, videre til tredje og fjerde meditasjonstilstand. Da han kom ut av denne gikk han inn på 
det uendelige rommets plan, videre til den uendelige bevissthetens plan og til intethetens 
plan. Fra dette gikk han inn på verken-bevissthet-eller ubevissthet-planet, og fra dette inn i 
den tilstand der alle bevisste prosesser stanser. 

Så gikk Mesteren ut av den tilstanden der alle bevisste prosesser stanser og inn på 
verken-bevissthet-eller ubevissthet-planet, videre via intethetens plan, den uendelige 
bevissthets plan til det uendelige roms plan. Derfra gikk han over i fjerde meditasjonstilstand 
og videre gjennom tredje og andre ned til første meditasjonstilstand igjen. Derfra gikk han 
igjen inn i andre meditasjonstilstand, derfra til tredje og derfra igjen til fjerde 
meditasjonstilstand. Så døde han. 


I samme øyeblikk som Mesteren døde, uttalte Brahma Sahampati dette verset: 


“Alle som lever i denne verden, 
må dø og legges i graven, 

slik også den uforlignelige læreren, 
han som har nådd fram til sannhet, 


den store Buddha, er død.” 


I samme øyeblikk som Mesteren døde, uttalte Sakka, gudenes konge, dette verset: 


“Alt som er sammensatt, er forgjengelig, 


dets natur er å oppstå og gå til grunne, 


oppstá og gá til grunne — 


det er godt á finne fred.” 


I samme øyeblikk som Mesteren døde, uttalte Ananda dette verset: 


“Det var et gripende 
og fryktelig øyeblikk 
da Buddha, den beste 
av alle, gikk bort.” 


I samme øyeblikk som Mesteren døde, uttalte munken Anuruddha disse versene: 


“Han puster ikke mer. 
Vismannen er gått bort. 
Med ro i sinnet er han gått inn 


i den dype fred. 


Han tålte smertene 
uten å la det gå inn på seg. 
Nå har den strålendes sinn 


funnet nibbanas frihet.” 


1.7 Samtaler med brahmaner 


Brahmanasamyutta 


1.7.1 Kapitlet med arahanter 
Arahantavagga 


1.7.1.1 (1.7.1) Dhanafijani 


Dhanañjanisutta 


Slik har jeg hørt det: 

En gang da Mesteren oppholdt seg ved Ekornforingsplassen i Bambuslunden i 
Råjagaha, var det en brahmankvinne ved navn Dhanafijani som hadde fått en dyp tiltro til 
Mesteren, hans lære og hans munkeorden, selv om hun selv tilhørte brahmanklanen 
Bharadvaja, som hadde høy status blant brahmanene. En dag da hun serverte familien mat, 
kom hun til å snuble, og hun utbrøt: 

“Jeg tar tilflukt i Mesteren, arahanten, han som har oppnådd fullkommen oppvåkning! 

Jeg tar tilflukt i Mesteren, arahanten, han som har oppnådd fullkommen oppvåkning! 

Jeg tar tilflukt i Mesteren, arahanten, han som har oppnådd fullkommen oppvåkning!” 

Da brahmanen Bhåradvåja hørte dette, sa han: 

“Her driver dette elendige kvinnfolket og lovpriser en eller annen ussel snauskalle av 
en filosof! Jeg skal nok vite å sette denne læremesteren på plass, kvinnfolk!” 

“Jeg vet ikke noen i hele verden med alle dens med alle dens engler, demoner, guder, 
brahmaner, filosofer, fyrster og andre mennesker, som kan være i stand til å sette denne 
Mesteren, denne arahanten som har oppnådd fullkommen oppvåkning, på plass. Men gå og 
snakk med ham, du brahma, så får du se det selv!” 

Dermed gikk brahmanen Bhåradvåja og oppsøkte Mesteren. Han var både rasende og 
sint, men hilste likevel høflig på ham, pratet litt om løst og fast og satte seg ned hos ham. Så 


sa han: 


“Hva má man fjerne for å leve lykkelig? 


Hva må man fjerne for ikke å være trist? 


Hvilken ting her 1 verden er det viktig 


at man klarer å fjerne, Gotama?” 


Mesteren svarte: 


“Fjerner man alt sinne i seg selv, 

så kan man leve lykkelig og ikke være trist. 
De edle sier man bør fjerne alt sinne, 

for det er søtt som honning på toppen, 

men bittert som gift ved roten. 


Fjerner man det, blir man ikke trist.” 


Da Mesteren hadde sagt dette, sa Bharadvaja: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bharadvaja en arahant. 


1.7.1.2 (1.7.2) Skjellsord 
Akkosasutta 


En gang da Mesteren oppholdt seg ved Ekornforingsplassen i Bambuslunden i Råjagaha, 
fikk en brahman som ble kalt Akkosaka (navnet betyr “Kjeftesmella”) fra Bharadvaja-klanen 
høre at en annen brahman fra Bharadvaja-klanen hadde sluttet seg til Gotama og blitt munk. 
Han ble rasende over å høre dette, og oppsøkte Mesteren og overhøvlet ham med mange 
harde ord. 

Da han stanset for å trekke pusten, sa Mesteren: 

“Hvordan er det, brahman, det hender kanskje at du får gjester i huset ditt?” 

*Naturligvis, Gotama. Der kommer både slekt og venner på besøk.” 

“Og hvordan er det, brahman, da setter du vel fram mye godt for dem, både av mat og 
drikke?” 

“Det hender det, ja.” 

*Men hvis gjestene dine sier nei takk, hvem er det som eier disse tingene da?” 

“Hvis de ikke vil ha noe, er det selvfølgelig mitt, alt sammen!” 

“Slik er det, brahman, slik er det. Du har kommet her og villet gi meg en mengde 
skjellsord. Men jeg sier nei takk. Så det er ditt alt sammen, brahman, det er ditt alt sammen. 

Når noen besvarer skjellsord med skjellsord, er det som om de deler et måltid. Men 
noe slikt måltid er jeg ikke interessert i å dele. Det er ditt alt sammen, brahma, det er ditt alt 
sammen.” 

“Kongen og hele hans følge mener at du er en arahant, Gotama. Men likevel blir du 
sint!” 


Mesteren sa: 


*Hvordan kan den som ikke hisser seg opp, 
som har god selvkontroll og lever i fred, 
som er frigjort gjennom fullkommen innsikt, 


og som har ro i sinnet, bli sint? 


Gjengjelder man vondt med vondt, 


blir saken bare verre. 
Den som kan gjengjelde vondt med godt, 


vinner en strálende seier. 


Den som forstár at den andre er sint, 
men som selv kan bevare oppmerksomhet og ro, 
handler til beste for dem begge, 


både for seg selv og for den andre. 


Den som forstår læren og som ikke blir sint, 
kan nok lett bli regnet som en tosk. 
Men han bringer legedom til dem begge, 


både til seg selv og til den andre.” 


Da Mesteren hadde sagt dette, sa Bharadvaja: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bharadvaja en arahant. 


1.7.1.3 (1.7.3) Asurindaka 


Asurindakasutta 


En gang da Mesteren oppholdt seg ved Ekornforingsplassen i Bambuslunden i Råjagaha, 
fikk en brahman som het Asurindaka fra Bharadvaja-klanen høre at en annen brahman fra 
Bharadvaja-klanen hadde sluttet seg til Gotama og blitt munk. Han ble rasende over å høre 
dette, og oppsøkte Mesteren og overhøvlet ham med mange harde ord. 

Mesteren ble sittende taus. Da sa Asurinda Bharadvaja : 

*Du har tapt, munk. Du har tapt.” 


Mesteren sa: 


*En tosk tror at han vinner en debatt 
ved å strø om seg med skjellsord. 
Den som vet å tåle slikt mas, 


er den virkelige seierherre. 


Gjengjelder man vondt med vondt, 
blir saken bare verre. 
Den som kan gjengjelde vondt med godt, 


vinner en strålende seier. 


Den som forstår at den andre er sint, 
men som selv kan bevare oppmerksomhet og ro, 
handler til beste for dem begge, 


både for seg selv og for den andre. 


Den som forstår læren og som ikke blir sint, 
kan nok lett bli regnet som en tosk. 
Men han bringer legedom til dem begge, 


både til seg selv og til den andre.” 


Da Mesteren hadde sagt dette, sa Asurindaka Bharadvaja: 

“Utmerket, Gotama, utmerket! Det er som á rette opp det som var blitt veltet, eller 
som á ápenbare det som var skjult. Det er som á vise veien til en som var gátt vill, eller som á 
bære lys inn i mørket, slik at den som har øyne kan se det som er der. Nettopp slik har du 
forklart læren pá mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bharadvaja en arahant. 


1.7.1.4 (1.7.4) Bilangika 
Bilangikasutta 


En gang da Mesteren oppholdt seg ved Ekornforingsplassen i Bambuslunden i Råjagaha, 
fikk en brahman som het Bilangika fra Bharadvaja-klanen høre at en annen brahman fra 
Bharadvaja-klanen hadde sluttet seg til Gotama og blitt munk. Han ble rasende over å høre 
dette, og oppsøkte Mesteren. Der ble han stående uten å si noe. Mesteren forsto hva 


Bilangika tenkte på, og sa til ham: 


*Den som krenker en skyldfri mann, 
et rent og uplettet menneske, 
den dåren faller det onde tilbake på, 


som fint støv kastet mot vinden.” 


Da Mesteren hadde sagt dette, sa Bilangika Bharadvaja: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bhåradvåja en arahant. 


1.7.1.5 (1.7.5) Ahimsaka 


Ahimsakasutta 


En dag i Savatthi kom brahmanen Ahimsaka (“Den ikke-voldelige”) fra Bharadvaja- 
klanen på besøk til Mesteren. Han hilste pá ham og pratet litt med ham, og satte seg ned hos 
ham. Så sa han: 

“Jeg er Ahimsaka, Mester. Jeg er Ahimsaka.” 


Mesteren sa: 


“Ver slik navnet ditt tilsier. 

Vær du ikke-voldelig, Ahimsaka. 
Den som ikke skader noen, 

verken med tanke, ord eller gjerning, 
han er 1 sannhet ikke-voldelig, 


for han begår ikke vold mot noen.” 


Da Mesteren hadde sagt dette, sa Ahimsaka Bharadvaja: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bharadvaja en arahant. 


1.7.1.6 (1.7.6) Villnis 


Jatåsutta 


En dag i Savatthi kom en brahman fra Bharadvaja-klanen på besøk til Mesteren. Han ble 
kalt Jatå (Villnis), for håret hans var et flokete villnis. Han hilste på ham og pratet litt med 


ham, og satte seg ned hos ham. Så sa han: 


“Indre villnis og ytre villnis, 
folk vikler seg inn i et villnis. 
Derfor spør jeg deg, Gotama: 


Hvordan skal man vikle seg ut av villniset?” 


Mesteren svarte: 


“En vis mann som har en grunnfestet moral 
og som utvikler sitt sinn og sin visdom, 
en forstandig munk som trener iherdig, 


han kan vikle seg ut av villniset. 


En arahant uten negative tendenser 
som har kvittet seg med lidenskaper, 
og som har kvittet seg med sinne og uvitenhet, 


han kan vikle seg ut av villniset. 


Der det ikke lenger er noen forskjell 
på objekt og subjekt, 
og der objekter ikke føles som materielle, 


der er villniset hogd over ved roten.” 


Da Mesteren hadde sagt dette, sa Bhåradvåja med flokete hår: 


"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bharadvaja en arahant. 


1.7.1.7 (1.7.7) Suddhika 
Suddhikasutta 


En dag i Savatthi kom brahmanen Suddhika (“Den rene”) fra Bharadvaja-klanen pá besøk 


til Mesteren. Han hilste pá ham og pratet litt med ham, og satte seg ned hos ham. Sá sa han: 


“Ingen brahman blir ren her i verden 
ved bare å praktisere etikk og askese. 
Det eneste som kan gjøre mennesket rent, 


er atferd i samsvar med de vediske tekstene.” 


Mesteren svarte: 


“Ingen er født som brahman, 
og det hjelper ikke å resitere tekstene 
hvis man er skitten i sitt indre 


og lever på falskhet og løgn. 


Hvis adelsmenn, brahmaner, borgere 

og arbeidere, og selv de som er kasteløse, 
viser besluttsomhet og styrke, 

og stadig setter alle krefter inn, 

vil de alle kunne oppnå den høyeste renhet. 


Det skal du vite, brahman!” 


Da Mesteren hadde sagt dette, sa brahmanen Suddhika Bharadvaja: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 


munkefellesskapet. La meg få utgang og opptak av deg, mester Gotama.” 


Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bharadvaja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bhåradvåja en arahant. 


1.7.1.8 (1.7.8) Aggika 
Aggikasutta 


En gang da Mesteren oppholdt seg ved Ekornforingsplassen i Bambuslunden i Råjagaha, 
hadde en brahman som het Aggika (“Ildmannen”) fra Bharadvaja-klanen, forberedt en ofring 
av ris med klaret smør. Han ville gjerne foreta en ildofring og ofre dette i ilden. 

Da Mesteren hadde stått opp, kledd på seg og tatt kappe og bolle, gikk han inn til byen 
for å motta matgaver. Mens han gikk fra hus til hus, kom han til huset til brahmanen Aggika. 


Der ble han stående. Aggika fikk se at han sto der og ventet på matgave, så han sa: 


“Den som er av ren avstamning, 
som har lærdom og kjenner de tre vedaer, 
og som har god atferd og kunnskap, 


han skal få nyte denne risen.” 


Mesteren svarte: 


“Ingen er født som brahman, 
og det hjelper ikke å resitere tekstene 
hvis man er skitten i sitt indre 


og er omgitt av falskhet og løgn. 


Den som kjenner sine tidligere oppholdssteder, 
som ser både himmel og helvete, 
som har gjort slutt på tilblivelsen, 


og som har dyp innsikt, han er en vismann. 


Med disse tre kunnskapene 
er brahmanen kyndig i de tre vedaer. 
Da har han god atferd og kunnskap, 


og da kan han få nyte denne risen.” 


Brahmanen sa: 

“Vær så god og spis, Gotama. Du er en virkelig brahman 


Mesteren sa: 


“Jeg spiser ikke mat det er sunget over, 
for dette er ikke læren til de som ser. 
De våkne synger ikke for maten. 


Slik lever de så lenge læren eksisterer. 


Gi noe annet til den store vismann, 

til ham som er hel, til ham 

som har utslettet sinnets forurensninger 
og ikke lenger har noen bekymringer. 


For da kan du høste store fortjenester.” 


Da Mesteren hadde sagt dette, sa brahmanen Aggika Bhāradvāja: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bhāradvāja fikk utgang og opptak av Mesteren. Straks etter at han var 
blitt ordinert, trakk Bhāradvāja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bhāradvāja en arahant. 


1.7.1.9 (1.7.9) Sundarika 


Sundarikasutta 


En gang da Mesteren var i Kosala, holdt han til ved bredden av elven Sundarika. Brahmanen 
Sundarika av Bhåradvåja-klanen var opptatt med å ofre til ilden der ved elvebredden. Da han 
var ferdig med ofringen, reiste han seg og så seg om til alle kanter og tenkte: 

“Hvem skal få spise restene av offermáltidet?” 

Sundarika fikk øye på Mesteren som satt under et tre med hodet dekket. Han tok 
restene av offermåltidet i venstre hand og en vannkrukke i høyre hand og gikk bort til 
Mesteren. Da Mesteren hørte Sundarika komme, tok han vekk det kledet han hadde over 
hodet. Sundarika fikk se at det var en glattraket munk som satt der, og fikk lyst til å snu. Men 
så tenkte han at det er jo også noen brahmaner som raker av seg håret, og tenkte at han kunne 
jo spørre denne mannen om han var brahman eller ikke. 

Dermed gikk han bort til Mesteren og sa: 

*Hvilken klasse tilhører du, men herre?” 


Mesteren svarte: 


“Ikke spør om klasse. Spør om oppførsel. 
Ilden oppstår fra brenselet. 
En vismann som temmer seg selv 


blir som en fullblodshest, om han enn er av simpel slekt. 


En som er temmet av sannheten og har selvkontroll, 
en som har full kunnskap og har levd det opphøyde liv — 
til ham bør en brahman som ønsker gode fortjenester 


gi ofringer når tiden til det er inne.” 
Sundarika sa: 
*Da blir sannelig min ofring en sann ofring, 


siden jeg har fått besøk av en som vet så mye! 


Jeg har aldri tidligere truffet noen som deg. 


Andre bare spiser det som er til overs etter ofringen. 

Vær så god og spis, Gotama. Du er en virkelig brahman 


Mesteren sa: 


“Jeg spiser ikke mat det er sunget over, 
for dette er ikke læren til de som ser. 
De våkne synger ikke for maten. 


Slik lever de så lenge læren eksisterer. 


Gi noe annet til den store vismann, 

til ham som er hel, til ham 

som har utslettet sinnets forurensninger 
og ikke lenger har noen bekymringer. 


For da kan du høste store fortjenester.” 


“Men hvem skal jeg da gi restene av offermaten til, Gotama?” 


“Jeg ser ikke noen i hele verden med alle dens med alle dens engler, demoner, guder, 


brahmaner, filosofer, fyrster og andre mennesker, som kan spise denne maten og fordøye den 


utenom han som har kommet fram til sannheten eller en av hans elever, brahman. Så gå og slå 


den ut et sted det ikke vokser gras eller i vann der det ikke finnes levende vesener.” 


Brahmanen Sundarika Bhāradvāja kastet restene av offermaten i vann der det ikke 


fantes noe levende vesen. Så snart maten traff vannet, begynte det å koke, syde, boble og 


frese, akkurat som vannet begynner å koke, syde, boble og frese når man kaster et 


rødglødende plogjern ut i det. 


Brahmanen Sundarika Bhāradvāja ble forskrekket og fikk gåsehud. Han gikk bort til 


Mesteren. Mesteren sa: 


“Ikke tro du kan oppnå renhet 
ved å legge ved på bålet, brahman! 
Det der er bare ytre ting, 


og de vise regner ikke den som ren 


som bare ønsker seg ytre renhet, 


Jeg har forlatt det rituelle brennofferet, brahman. 
Jeg lar heller ilden brenne i mitt indre. 
Der er den alltid tent, der brenner den alltid. 


Jeg er en arahant som lever det opphøyde liv. 


Din stolthet holder deg lenket til marken, brahman. 
Ditt sinne er røyken som sperrer for ofringen, 
og ofringen blir liggende i en aske av løgner. 


En slik ofring stiger ikke til himmelen. 


La tungen være offerskjeen og la ditt hjerte være et alter, 
og la god selvkontroll være ilden som brenner. 
Den sanne lære er som en svalende innsjø, 


og de rene vil alltid lovprise dens klare vann for de gode. 


Der har de innsiktsfulle alltid badet, 
og krysset over til den andre bredden 
uten at noen urenheter ble hengende ved dem. 


Læren er sannhet og det opphøyde liv er treningen. 


Den veien som fører til det høyeste, 
er veien som befinner seg i midten. 
Vis alltid respekt for de rettsindige! 


1? 


En slik mann vil jeg si følger den gode lære 


Da Mesteren hadde sagt dette, sa brahmanen Sundarika Bhāradvāja: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 


munkefellesskapet. La meg få utgang og opptak av deg, mester Gotama.” 


Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bharadvaja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bhåradvåja en arahant. 


1.7.1.10 (1.7.10) Mange detre 
Bahudhitarasutta 


En gang da Mesteren var i Kosala, holdt han til i en skog der. 

En brahman fra Bharadvaja-klanen hadde mistet fjorten okser, sá han gikk og lette 
etter dem der 1 skogen. Han fikk se Mesteren sitte under et tre der med beina 1 kors, ryggen 
rak og oppmerksomheten festet på det emnet han hadde valgt seg. Han gikk bort til ham og 


sa: 


“Denne munken kan nok veere lykkelig. 
For denne munken har ikke savnet 


fjorten okser i ei hel uke nå! 


Denne munken kan nok være lykkelig. 
For denne munken har ikke en dårlig åker 


der bare ett eller to skudd av sesamplanten kommer opp! 


Denne munken kan nok være lykkelig. 
For denne munken har ikke en tom låve 


der musene danser lystig omkring! 


Denne munken kan nok være lykkelig. 
For denne munken har ikke ei seng 


der utøy og kryp har svermet i sju måneder! 


Denne munken kan nok være lykkelig. 
For denne munken har ikke sju døtre 


som er barnløse eller har bare én sønn! 


Denne munken kan nok være lykkelig. 
For denne munken er ikke plaget av utslett 


som vekker ham med kriblende kløe! 


Denne munken kan nok veere lykkelig. 
For han er ikke plaget av pengeinnkrevere 


(Edd 


som vekker ham tidlig med krav om innbetaling 


Mesteren svarte: 


“Det stemmer at jeg er lykkelig, brahman. 
For denne munken har ikke savnet 


fjorten okser i ei hel uke nå! 


Det stemmer at jeg er lykkelig, brahman. 
For denne munken har ikke en dårlig åker 


der bare ett eller to skudd av sesamplanten kommer opp! 


Det stemmer at jeg er lykkelig, brahman. 
For denne munken har ikke en tom låve 


der musene danser lystig omkring! 


Det stemmer at jeg er lykkelig, brahman. 
For denne munken har ikke ei seng 


der utøy og kryp har svermet i sju måneder! 


Det stemmer at jeg er lykkelig, brahman. 
For denne munken har ikke sju døtre 


som er barnløse eller har bare én sønn! 


Det stemmer at jeg er lykkelig, brahman. 
For denne munken er ikke plaget av utslett 


som vekker ham med kriblende kløe! 


Det stemmer at jeg er lykkelig, brahman. 


For han er ikke plaget av pengeinnkrevere 


som vekker ham tidlig med krav om innbetaling!” 


Da Mesteren hadde sagt dette, sa brahmanen fra Bharadvaja-klanen: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. La meg få utgang og opptak av deg, mester Gotama.” 

Brahmanen Bharadvaja fikk utgang og opptak av Mesteren. Straks etter at han var 
blitt ordinert, trakk Bhåradvåja seg tilbake i ensomhet og satte alle krefter inn, energisk og 
uten å nøle. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 
gjøres og det er ikke noe mer som gjenstår. 

Dette forsto han fullt ut, og tok konsekvensene av sin erkjennelse. Og nå var 


Bharadvaja en arahant. 


1.7.2 Kapitlet med legmenn 
Upasakavagga 


1.7.2.1 (1.7.11) Plogkaren 


Kasibharadvajasutta 


Slik har jeg hørt det: 

En gang var Mesteren i Dakkhinagiri ved brahmanlandsbyen Ekanalå i landet 
Magadha. Akkurat da hadde brahmanen Bharadvaja bonde fem hundre ploger i arbeid pá 
markene, siden det var tiden for å så kornet. 

Tidlig om morgen sto Mesteren opp, kledde på seg og gikk med matbollen bort til der 
hvor Bhåradvåja hadde folk i arbeid. Bhåradvaåja holdt pá med å dele ut mat, og Mesteren 
stilte seg opp i nærheten med bollen sin. 

Da Bharadvaja fikk se ham, sa han: 

“Hei du! Jeg pløyer og jeg sår, og etterpå kan jeg spise av det jeg har høstet. Det får du 
også gjøre. Pløy og så. Etterpå kan du glede deg over det du høster inn.” 

*Det gjør jeg, brahman. Jeg pløyer og jeg sår, og etterpå gleder jeg meg over det jeg 
høster inn.” 

*Men jeg kan ikke se at du har noen plog eller åk, ikke noe plogskjær, ikke noe okser 
og ikke noen pisk, Gotama. Likevel sier du at du pløyer og sår og gleder deg over det du 
høster!” 


Og han fortsatte med dette verset: 


*Du sier du pløyer, 
men jeg ser ingen plog. 
Si oss hva som er plogen din, 


sá vi kan se at det stemmer.” 


Mesteren: 
“Tillit er frøet og innsatsvilje er regnet, 


visdommen er mitt åk og min plog. 


Beskjedenhet er plogstangen, sinnet mitt er seletøyet, 


og oppmerksomhet er plogskjær og pisk. 


Jeg passer på hva jeg sier og gjør, 
jeg spiser og drikker med måte. 
Med sannhet luker jeg bort ugress, 


Vennlighet er min frigjøring. 


Iherdighet er mitt oksespann 
som trekker meg mot treningens mål. 
Uten å snu meg er jeg på vandring 


dit hen hvor sorger ikke finnes. 


Slik pløyer jeg min åker 
og høster udødelighetens frukt. 
Den som pløyer på denne måten, 


blir fri fra alt som gjør vondt.” 


Da tok brahmanen Bhåradvåja en stor bronsebolle, fylte den med ris og melk og ga 
den til Mesteren: 
«Spis denne risen, Mester Gotama. Du er en virkelig plogkar, siden du pløyer for å 


høste udødelighetens frukt.” 


“Jeg spiser ikke mat det er sunget over, 
for dette er ikke læren til de som ser. 
De våkne synger ikke for maten. 


Slik lever de så lenge læren eksisterer. 


Gi noe annet til den store vismann, 

til ham som er hel, til ham 

som har utslettet sinnets forurensninger 
og ikke lenger har noen bekymringer. 


For da kan du høste store fortjenester.” 


“Men hvem skal jeg da gi denne risen til, Gotama?” 

“Jeg kan ikke se at noen i hele verden med dens guder, djevler, brahmaner, filosofer, 
fyrster og andre mennesker kan spise og fordøye denne risen skikkelig, annet enn han som har 
kommet fram til sannheten eller en av hans elever. Derfor skal du kaste denne risen et sted det 
er lite gras eller senke den ned i vann som ikke inneholder noen levende vesener, brahman.” 

Brahmanen Bharadvaja senket risen ned i vann som ikke inneholdt noen levende 
vesener. Straks den kom ned i vannet, begynte den å syde og frese, og dampen veltet til værs. 
Den sydet og freste og dampet som om den skulle ha vært en jernplog som hadde ligget på 
ilden hele dagen. Slik begynte risen å syde og frese straks den kom ned i vannet, og dampen 
veltet til værs. 

Brahmanen Bhåradvåja skalv og fikk gåsehud. Så gikk han bort til Mesteren, bøyde 
seg for føttene hans og sa: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.2 (1.7.12) Udaya 
Udayasutta 


En morgen i Savatthi da Mesteren hadde státt opp og tatt bolle og kappe, gikk han til der 
brahmanen Udayi bodde. Udaya fylte Mesterens bolle med ris. Dagen etter skjedde det 
samme, og neste dag fylte også Udaya Mesterens bolle med ris. Men da sa Udaya til 
Mesteren: 

“Du begynner å bli litt påtrengende, Gotama, siden du kommer hit om og om igjen!” 


Mesteren svarte: 


“Frøene blir sådd om og om igjen, 
regnet faller om og om igjen. 
Bonden pløyer åkeren om og om igjen, 


landet får korn om og om igjen. 


Tiggere tigger om og om igjen, 
givere gir dem gaver om og om igjen. 
Givere som har gitt gaver om og om igjen, 


kommer til himmelen om og om igjen. 


Kuene blir melket om og om igjen, 
kalven søker sin mor om og om igjen. 
Vi blir utslitt og skjelvende om og om igjen, 


tosken søker gjenfødelse om og om igjen. 


Noen blir født og dør om og om igjen, 
noen blir båret til graven om og om igjen. 
Den som har funnet veien til ikke å bli født mer, 


er en vismann som ikke blir født om og om igjen.” 


Da Mesteren hadde sagt dette, sa brahmanen Udayatil ham: 


"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.3 (1.7.13) Devahita 


Devahitasutta 


En gang da Mesteren var i Savatthi, ble han grepet av sterke kramper. Han vendte seg mot 
Upavåna, som var oppasseren hans da, og sa: 

“Kan du skaffe meg noe varmt vann, Upavana?” 

“Det skal jeg gjøre, Mester,” svarte han. Dermed tok han kappe og bolle og gikk til 
huset til brahmanen Devahita. Der ble han stående uten å si noe. Brahmanen fikk øye på ham 


og sa: 


“Du står der uten å si noe, min herre, 
med kappe og med glattraket hode. 
Hva er det du vil? Hva er det du ønsker? 


Hva har du kommet for å be meg om?” 


Upavåna svarte: 


*Den vise og gode arahanten 

lider av sterke kramper. 

Hvis du har noe varmt vann, 

så gi det til vismannen, brahman. 
Jeg vil gjerne at det blir brakt 

til ham som hedres av de hederlige, 
som respekteres av de respektable, 


og som æres av de ærverdige.” 


Da lot brahmanen Devahita en tjener ta el bærestang med varmt vann og en krukke 
sirup og ga dette til Upavåna. Han tok med seg dette tilbake til Mesteren, badet ham i noe av 
det varme vannet og rørte ut sirupen i resten av vannet. Så ga han dette til Mesteren, og snart 


ga smertene seg. 


Sá gikk brahmanen Devahita bort til Mesteren, snakket høflig med ham en liten stund 


og satte seg ned hos ham. Så sa han: 


“Hvor bør man gi gaver? 
Hvor gir gavene størst frukter? 
Hvordan får giveren mest igjen 


for de ofringene han gir?” 


Mesteren svarte: 


*Den som kjenner sine tidligere oppholdssteder, 
som ser både himmel og helvete, 
men som også har gjort slutt på tilblivelse, 


han er en vismann med dyp innsikt. 


Til ham bør man gi gaver. 
Der får gavene størst frukter. 
Slik får giveren mest igjen 


for de ofringene han gir.” 


Da Mesteren hadde sagt dette, sa brahmanen Devahita til ham: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.4 (1.7.14) Rikmannen 


Mahasalasutta 


En gang da Mesteren var i Såvatthi, kom en rik brahman bort til ham. Han var kledd i en 
ussel og fattigslig kappe. Han snakket høflig med Mesteren en stund, og så satte han seg ned 
hos ham. Mesteren sa: 

“Hvorfor går du kledd i en slik ussel og fattigslig kappe, brahman?” 

*Jeg har fire sønner, Gotama. Sammen med hustruene sine har de sparket meg ut av 
huset.” 

*Da skal du lære deg disse versene, brahman. Neste gang folk er samlet i møtesalen 


og sønnene dine også er der, kan du si dem fram: 


De som jeg gledet meg over da de ble født, 
de som jeg så gjerne ønsket skulle komme, 
de har nå slått seg sammen med hustruene sine 


liksom hunder som jager bort svin. 


De som kaller meg ‘pappa’, 
har blitt frekke og ondskapsfulle. 
De er som demoner i skikkelse av sønner, 


og de bryr seg ikke lenger om den som er blitt gammel. 


Han blir vist bort fra matfatet 
liksom en utslitt hest som ingen bryr seg om. 
Den gamle faren til de utakknemlige 


må tigge maten sin ved andres dør. 


Det er bedre for meg å ta tiggerstaven fatt 
enn å være avhengig av utakknemlige sønner. 
Staven beskytter meg mot okser 


og staven verner meg mot hunder. 


I mørket går staven foran meg, 
i dypet finner den fotfeste. 
Og selv om jeg skulle snuble, 


hjelper staven meg på fote igjen.” 


Brahmanen lærte seg disse versene utenat mens han satt der hos Mesteren. Så gikk 
han til møtesalen da det var mye folk der og da også sønnene hans var der, og sa fram 
versene. Da sønnene hans hørte dette, tok de ham med seg hjem, badet ham og ga ham et par 
nye kapper. Brahmanen tok med seg kappene og gikk til Mesteren. Han hilste høflig på ham 
og snakket litt med ham før han satte seg ned. Så sa han: 

“Vi brahmaner vil gjerne lønne en lærer. Vær så snill å motta disse kappene som 
lærerlønn!” 

Og Mesteren tok imot kappene ut fra medfølelse. Da sa brahmanen: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.5 (1.7.15) Den stivsinnede 
Manatthaddhasutta 


En gang da Mesteren var i Savatthi, bodde det en brahman der som ble kalt Månatthaddha 
(Den stivsinnede). Han viste ingen respekt for sin far eller for sin mor, ikke for sin lærer og 
heller ikke for sin eldre bror. 

Da Mesteren satt og ga en stor forsamling undervisning i læren, tenkte 
Manatthaddha som sá: 

“Ná sitter denne filosofen Gotama og gir en stor forsamling undervisning i læren. Jeg 
tror jeg vil gå bort til ham. Hvis denne filosofen Gotama snakker til meg, vil jeg snakke til 
han. Men hvis han ikke snakker til meg, vil ikke jeg snakke til ham, heller.” 

Dermed gikk han bort og ble stående borte hos Gotama. Mesteren sa ikke noe til ham. 
Da tenkte Månatthaddha: 

*Denne filosofen Gotama vet jo ingen ting!” og han fikk lyst til å gå vekk igjen. Men 


Mesteren forsto hva han tenkte og sa: 


“Det er ikke bra å være hovmodig. 
Hva mener du egentlig, brahman? 
Fortell nå hvorfor 


du har kommet hit til meg.” 


Da forsto brahmanen at Mesteren var klar over hva han tenkte på, og han falt til 
marken og bøyde hodet for Mesterens føtter, kysset og klappet dem og sa navnet sitt: 

“Jeg er Manatthaddha, Mester. Jeg er Manatthaddha!” 

Forsamlingen ble slått av forbauselse og sa til hverandre: 

“Det er fantastisk, det er vidunderlig! Denne stivsinnede brahmanen viser ingen 
respekt for sin far eller for sin mor, ikke for sin lærer og heller ikke for sin eldre bror. Likevel 
viser han den aller største respekt for filosofen Gotama!” 
Men Mesteren sa: 


“Det er nok, brahman. Reis deg opp og sett deg på plassen sin, der hvor du satt da du 
fikk en slik tiltro til meg.” 


Da Månatthaddha hadde satt seg, sa han: 


“Hvem er det vi ikke bør være nedlatende mot? 
Hvem bør vi vise respekt? 
Hvem bør vi vise heder og ære? 


Hvem er det bra å verdsette?” 


Mesteren svarte: 


*Det er mor og det er far, 
det er en eldre bror, 


og den fjerde er en lærer. 


Disse bør vi ikke være nedlatende mot. 
Disse bør vi vise respekt. 
Disse bør vi vise heder og ære. 


Disse er det bra å verdsette. 


En arahant som har funnet ro sitt indre, 
en som har gjort det som bør gjøres 


og som ikke har noe negativt i sinnet. 


Disse uforlignelige bør du hedre 


og ikke være nedlatende og stolt.” 


Da brahmanen hørte dette, sa han: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.6 (1.7.16) Kverulanten 


Paccanikasutta 


En gang da Mesteren var i Savatthi, bodde det en brahman der som ble kalt Paccanikasåta 
(“Kverulanten”). Denne brahmanen bestemte seg for å oppsøke Mesteren og motsi ham 
uansett hva han ville komme til å si. Akkurat da praktiserte Mesteren gående meditasjon 
utendørs. Brahmanen Paccanikasåta gikk bort til ham og sa: 


“Si hva du står for, munk!” 


Mesteren svarte: 


*Det er ikke lett for en kverulant 
å forstå ord om visdom, 
hvis sinnet hans er forurenset 


og han er full av stridslyst. 


Den som temmer sin stridslyst, 
gir slipp på fiendtlige holdninger 
og ikke bare ønsker å kverulere — 


han kan forstå ord om visdom.” 


Da brahmanen hørte dette, sa han: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.7 (1.7.17) Nybyggeren 


Navakammikasutta 


En gang da Mesteren var i Kosala, holdt han til i en lund der. En brahman som ble kalt 
Bhåradvåja Nybyggeren holdt akkurat da på med å bygge et hus. Brahmanen fikk se 
Mesteren sitte under et sal-tre der med beina i kors, ryggen rak og oppmerksomheten festet på 
det emnet han hadde valgt seg. Da han så dette, tenkte han: 

“Jeg liker å bygge her i denne lunden. Undres hva denne filosofen Gotama liker å 
gjøre her?” 


Dermed gikk han bort til Mesteren og sa: 


“Hva har du ugjort her i skogen, 
der du sitter under sal-treet, munk? 
Hva er det du liker å gjøre 


alene her i skogen, Gotama?” 


Mesteren svarte: 


*Jeg har ikke noe ugjort her i skogen. 
Jeg har rykket opp roten 

og det står ikke noe kratt igjen. 

Det finnes ikke noe tornekratt for meg. 


Jeg trives alene fordi jeg er kvitt all misnøye.” 


Da brahmanen hørte dette, sa han: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.8 (1.7.18) Vedsankeren 
Katthaharasutta 


En gang da Mesteren var i Kosala, holdt han til i en lund der. Da kom mange av elevene til en 
brahman fra Bhåradvåja-klanen gående for å sanke ved. De fikk se Mesteren sitte der med 
beina i kors, ryggen rak og oppmerksomheten festet på det emnet han hadde valgt seg. Da de 
kom tilbake til denne brahman fra Bhåradvåja-klanen, sa de: 

“Vet du hva, Mester? Der ute i skogen sitter det en filosof med beina i kors, ryggen 
rak og oppmerksomheten festet på det emnet han hadde valgt seg!” 

Brahmanen fulgte elevene tilbake til skogen, og der fikk han se Mesteren sitte med 
beina i kors, ryggen rak og oppmerksomheten festet på det emnet han hadde valgt seg. Han 
gikk bort til Mesteren og sa: 


“Her har du gått inn i den dype skogen, 
mennesketom og skremmende som den er. 
Her sitter du og mediterer, munk, 


med rak og flott holdning! 


Her er det verken sang eller musikk. 
Eneboeren er alene i den store skogen. 
Jeg synes det er høyst forunderlig 


at noen virkelig liker å bo her ute. 

Jeg antar du søker å bli forent 

med verdens hersker i den høyeste himmel? 
Hvorfor skulle du ellers gå ut for deg selv 
og øve askese her i skogen?” 


Mesteren svarte: 


*Alle ønsker og alle preferanser 


for forskjellige ting og tilstander 
som springer ut av uvitenhet, 


har jeg rykket fullstendig opp med roten. 


Jeg har ingen ønsker og ingen bindinger. 
Jeg involverer meg ikke i noe som helst. 
Jeg ser alle ting med et rent blikk. 

Jeg har nådd den fullkomne oppvåkning. 


Derfor mediterer jeg alene med full selvtillit.” 


Da brahmanen hørte dette, sa han: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.9 (1.7.19) Brahmanen som tok seg av sin mor 


Matuposakasutta 


En gang da Mesteren var i Såvatthi, kom det en brahman bort til Mesteren. Denne 
brahmanen tok seg av sin mor. Han hilste høflig på ham og de pratet litt sammen før 
brahmanen satte seg ned. Da han hadde satt seg, sa han: 

*Jeg går og mottar matgaver i samsvar med skikk og bruk, Gotama. Etterpå tar jeg 
meg av foreldrene mine. Gjør jeg det som er riktig, Gotama?” 

*Ja, du gjør sannelig det som er helt riktig, brahman. Den som først går ut og mottar 
matgaver i samsvar med skikk og bruk, og som deretter tar seg av foreldrene sine, han samler 


et lager av gode fortjenester! 


Den som tar seg av sin far eller mor 
i samsvar med det som er skikk og bruk, 
blir rost av de vise for denne sin omsorg. 


Han får ros her i denne verden og glede i himmelen siden.” 


Da brahmanen hørte dette, sa han: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.10 (1.7.20) Tiggeren 
Bhikkhakasutta 


En gang da Mesteren var i Såvatthi, kom det en brahman bort til ham. Denne brahmanen 
levde som tigger. Han hilste høflig på ham og de pratet litt sammen før brahmanen satte seg 
ned. Da han hadde satt seg, sa han: 

“Jeg lever av matgaver, Gotama, og du lever av matgaver. Hva er da forskjellen pá 
oss?” 


Mesteren svarte: 


*Man er ikke noen ekte munk 
bare fordi man lever av matgaver, 
hvis man følger en råtten lære. 


Da er man slett ingen munk. 


Men den som lever det opphøyde liv, 
som hever seg over vinning og tap, 
som studer den verden han vandrer 1, 


kan med rette kalles en munk.” 


Da brahmanen hørte dette, sa han: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.11 (1.7.21) Sangárava 


Sangåravasutta 


En gang da Mesteren var i Savatthi, bodde det en brahman der som het Sangårava. Han 
mente at vann var grunnlag for renhet. Han trodde på renselse i vann, og hver morgen og 
kveld pleide han å ta et bad. 

En morgen da Ananda hadde stått opp og kledd på seg, tok han kappe og bolle og 
gikk inn til Såvatthi for å motta matgaver. Etter at han hadde gått matrunden og spist, gikk 
han bort til Mesteren, hilste høflig på ham og satte seg ned hos ham. Så sa han: 

“I Savatthi bor det en brahman der som het Sarigårava, Mester. Han mener at vann 
er grunnlag for renhet. Han tror på renselse i vann, og hver morgen og kveld pleier han å ta et 
bad. Det hadde vært fint om du kunne vise medfølelse med ham og besøke ham, Mester.” 

Mesteren samtykket i taushet. Neste morgen sto Mesteren opp og kledde på seg, tok 
kappe og bolle og gikk hjem til brahmanen Sanigårava. Der satte han seg på en sitteplass som 
sto klar for ham. Brahmanen gikk bort til Mesteren og pratet litt med ham før han satte seg 
ned ved siden av ham. Mesteren sa: 

“Er det sant at du mener at vann er grunnlag for renhet, brahman? Er det sant at du 
tror på renselse 1 vann, og at du pleier å ta et bad hver morgen og kveld?” 

“Det er sant, Gotama.” 

*Men hvorfor har du en slik praksis, brahman?” 

“Det jeg har begått av synder i løpet av dagen, vasker jeg av meg om kvelden, 
Gotama. Og det jeg har begått av synder i løpet av natten, vasker jeg av meg om morgenen. 
Derfor mener jeg at vann er grunnlag for renhet. Derfor tror jeg på renselse i vann, og derfor 
pleier jeg å ta et bad hver morgen og kveld.” 


Mesteren sa: 


“Læren er en innsjø, brahman, 
og moralen er en badeplass. 
Disse er uten forurensninger, 


og de rene roser dem for de rene. 


Der har alle de vedakyndige 
kommet for å bade. 
Med rene lemmer 


krysser de over til den andre bredden.” 


Da brahmanen hørte dette, sa han: 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


1.7.2.12 (1.7.22) Khomadussa 


Khomadussasutta 


Slik har jeg hørt det: 

En gang var Mesteren i Khomadussa, en av sakyaenes byer. En morgen da han hadde 
kledd på seg, tatt kappe og bolle og gitt seg i vei inn mot byen for å motta matgaver, satt 
byens borgere og brahmaner i bystyremøte og behandlet en eller annen sak. Det kom noen 
spredte regndråper, og Mesteren la kursen mot bystyrehallen. Da de som satt i møtet fikk se at 
han kom, sa de: 


“Der har vi jammen enda en av disse snaurakede kvasifilosofene! Hva vet vel slike 


folk om politikk?” 


Mesteren svarte med dette verset: 


*Du kan ikke være politiker 

hvis du ikke har fred i deg selv, 
for da kan du ikke være objektiv. 
Men hvis du kan kvitte deg 

med grådighet, hat og dumhet, 
da finner du fred i ditt indre — 


da først kan du være objektiv!” 


Da han hadde sagt dette, utbrøt borgerne og brahmanene: 

“Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart sannheten på mange måter, Gotama. Nå tar jeg tilflukt til deg, Gotama, til din lære og 
til munkefellesskapet. Vær så snill å regne oss som legvenner, Gotama, som har tatt tilflukt 


fra i dag av og så lenge vi lever.” 


1.8 Samtaler med Vangisa 


Vangisasamyutta 


1.8.1 Om å forlate hjemmet 


Nikkhantasutta 


Slik har jeg hørt det: 

En gang da munken Vangisa var i Alavi, var han i klosteret Aggålavi sammen med 
sin lærer, munken Nigrodhakappa. På den tiden var han nylig blitt munk, så han måtte være 1 
klosteret og passe på det. 

Da kom det en flokk kvinner med vakre klær og smykker for å se på klosteret. 
Vañngisa ble uroet over å se dem, for han ble plaget av begjær. Da tenkte han: 

“Dette er ikke bra for meg! Det er slett ikke bra for meg at jeg blir sá uroet og plaget 
av begjær når jeg ser disse kvinnene. Men jeg kan ikke sitte her og vente på at en annen skal 
fri meg fra denne uroen og dette begjæret. Jeg må prøve å gjøre det selv!” 


Og dermed klarte Vangisa å fri seg fra uro og begjær. Deretter uttalte han disse 


versene: 


“Og jeg som lot meg ordinere! 
Jeg som forlot mitt hjem som munk! 
Enda finnes vulgære tanker 


i dypet av mitt sorte sinn. 


Om fyrster med mektige buer, 
veltrente mesterskyttere, 
skulle omringe meg fullstendig 


i hærer på mange tusen ... 


... 08 kvinner? — ikke engang kvinner 
i mengder, eller verre ting 


skulle fått meg til å skjelve! 


I læren er jeg vel befestet! 


For jeg har hørt av Buddha selv, 
av ham som stråler som solen, 
at dette er veien til lindring — 


gleden er stor i mitt hjerte! 


Du onde Død — om du angriper 
meg, som lever i Buddhas lære, 
får du igjen med samme mynt. 


Snu deg bort! Ikke møt mitt blikk!” 


1.8.2 Misnoye 


Aratisutta 


Slik har jeg hørt det: 

En gang da munken Vangisa var i Alavi, var han i klosteret Aggålavi sammen med 
sin lærer, munken Nigrodhakappa. På den tiden var han nylig blitt munk. Nigrodhakappa 
pleide å gå på rommet sitt like etter at han hadde spist, og han kom ikke ut igjen før på 
kvelden eller neste dag. 

Vanigisa var plaget av misnøye og begjær pá den tiden, og han tenkte: 

“Dette er ikke bra for meg! Det er slett ikke bra for meg at jeg blir så plaget av 
misnøye og begjær. Men jeg kan ikke sitte her og vente på at en annen skal fri meg fra denne 
misnøyen og dette begjæret. Jeg må prøve å gjøre det selv!” 


Og dermed klarte Vangisa å fri seg fra misnøye og begjær. Deretter uttalte han disse 


versene: 


“Lyst og ulyst jaget jeg bort. 
Hjemmelivet forsvant fra tanken. 
Begjærets krattskog er hugget ned — 


munkens sinn er en åpen lysning. 


Alt i himmelen og på jorden, 
alt som har krefter eller form, 
endres og brytes ned av alder — 


med slik viten vandrer den vise. 


Folk er bundet til livet av lyst: 
av alt de sanser og tenker på. 
Han som er sterk og urokkelig 


er fri, og kalles en vismann. 


Vanlige folk tenker urett 


og spekulerer forvirret: 
fri fra all ondskap og alle sekter 


blir man i sannhet en ekte munk. 


Den vise som vandrer godt konsentrert, 
ærlig og uten grådighet, 
finner lindring på fredens vei 


og avventer den siste time.” 


1.8.3 Hovmot 


Pesalasutta 


En gang da munken Vangisa var i Alavi, var han i klosteret Aggålavi sammen med sin 
lærer, munken Nigrodhakappa. På den tiden var han hovmodig og stolt av sin egen ordkunst 
og følte forakt for andre munker som var vennligsinnet mot ham. Da tenkte han: 

“Dette er ikke bra for meg! Det er slett ikke bra for meg at jeg er så hovmodig og stolt 
av min egen ordkunst og føler forakt for andre munker som er vennligsinnet mot meg!” 


Han angret på dette og uttalte disse versene: 


*Fordriv ditt hovmot, Gotamas sønn — 
vend deg bort fra stolthetens vei! 
Den som forviller seg den veien 


skal angre i lange tider! 


Folk sviner seg til med sladder — 
ved hovmot dras de mot helvete! 
Og når de har nådd pinens kjerne, 


jamrer de innbilske lenge. 


Men den munken sørger ikke 
som seiret og nådde sitt mål. 
Ære og lykke nyter han 


og kalles med rette: en som ser. 


Vær derfor trygg og besluttsom, 
vær flittig, energisk og ren 

etter at begjær og sløvhet, 
rastløshet, hat og uvisshet 

er borte med hovmot og stolthet! 


Med visdom skal målet oppnås.” 


1.8.4 Ananda 
Anandasutta 


En gang da Ananda oppholdt seg i Anåthapindikas park Jetalunden i Såvatthi, sto han 
tidlig opp, kledde på seg, tok kappe og bolle og gikk inn til byen for å motta matgaver, og 
Vañngisa var følgesvennen hans. Vangisa ble plaget av misnøye og begjær, og han sa til 


Ananda: 


“Jeg gløder av sanselig begjær! 
Sinnet mitt brenner opp! Å, gi meg 
noe som lindrer, vær så snill! 


Hjelp meg, du Gotamas ætling!” 


Ananda svarte: 


“Sinnet ditt brenner opp fordi 
dine inntrykk er forvrengte — 
unngå forestillingen du har 


om ”skjønnhet knyttet til begjær”. 


Se alle deler av kropp og sinn 
som Annet og ikke som Selv — 
se dem som noe vondt! Finn lindring, 


ikke brenn deg igjen og igjen. 


Meditér over det urene 
med konsentrert og samlet sinn — 
vær oppmerksom på kroppen din, 


øv en holdning som dreper lysten, 


og innse alle tings flyktighet. 


Rykk opp hovmotet med roten! 
Når du har innsett hva hovmot er, 


skal du vandre med indre ro.” 


1.8.5 Gode ord 
Subhasitasutta 


En gang i Såvatthi talte Mesteren til munkene og sa: 

“Munker!” 

“Ja vel, Mester,” svarte munkene. 

Mesteren sa: 

“Gode ord bør ha fire egenskaper hvis de skal være gode og ikke dårlige, feilfrie og 
ikke bli kritisert av de vise. Hvilke fire egenskaper? 

En munk snakker godt for seg og ikke dårlig, han snakker i samsvar med læren og 
ikke i strid med læren, han snakker vennlig og ikke uvennlig, og han taler sannhet og ikke 
løgn. Dette er de fire egenskapene gode ord bør ha hvis de skal være gode og ikke dårlige, 
feilfrie og ikke bli kritisert av de vise.” 

Slik talte Mesteren. Og han føyde til dette verset: 


“De gode sier at gode ord må sies godt. 
De bør handle om læren og ikke stride mot den. 
De bør være vennlige og ikke uvennlige. 


Og bør uttrykke sannhet og ikke løgn.” 


Da reiste Varigisa seg, ordnet kappen over den ene skulderen, løftet hendene med 
håndflatene mot hverandre i hilsen til Mesteren og sa: 

“Jeg vil gjerne si noe, Mester, jeg vil gjerne si noe.” 

“Sá si det, Vangisa,” sa Mesteren. Og Vangisa lovpriste Mesteren i hans nærvær 


med disse versene: 


“All vår tale bør være slik 
at vi ikke piner oss selv 
og heller ikke skader andre! 


Dette er ekte veltalenhet. 


Vi bør tale vennlig til andre 
slik at vi bringer dem glede. 
Den som taler uten ondskap 


er behagelig á lytte til. 


Sann tale er udødelig! 
Denne loven gjelder evig. 
Sannhet, mening og rettmessighet 


er grunnen den gode står på. 


Den Våknes ord er fredens tale, 
tale som fører til lindring 
og gjør ende på alt som gjør vondt. 


Denne talen er den beste.” 


1.8.6 Såriputta 


Sariputtasutta 


En gang da Sariputta oppholdt seg i Anathapindikas park Jetalunden i Savatthi, 
underviste, gledet, oppmuntret og inspirerte han munkene med ord om læren, og ordene hans 
var klare, tydelige og gikk rett på sak. Munkene lyttet til læren med interesse og full 
oppmerksomhet. Da tenkte Vangisa: 

“Den ærverdige Såriputta underviser, gleder, oppmuntrer og inspirerer munkene med 
ord om læren, og ordene hans er klare, tydelige og går rett på sak. Munkene lytter til læren 
med interesse og full oppmerksomhet. Nå vil jeg rose og lovprise ham med noen vers!” 

Da reiste Varigisa seg, ordnet kappen over den ene skulderen, løftet hendene med 
håndflatene mot hverandre i hilsen til Såriputta og sa: 

“Jeg vil gjerne si noe, Såriputta, jeg vil gjerne si noe.” 

“Sá si det, Vangisa,” sa Såriputta. Og Vangisa lovpriste Såriputta i hans nærvær 


med disse versene: 


“Dyp er hans visdom og innsikt. 
Kyndig er han i rett og galt. 
Sariputta den kunnskapsrike 


gir Buddhas lære til munkene. 


Kort og fyndig — eller i detalj: 
Mangfoldig er hans undervisning! 
Hans språk er presist, og røsten 


er uttrykksfull som svarttrostens sang. 


Mens han taler, lytter munkene 
til hans søte, velklingende røst: 
glade blir de, og oppløftet — 


oppmerksomt låner de ham øre.” 


1.8.7 Tal fritt, munker! 


Pavaranasutta 


En gang da Mesteren var i Savatthi, holdt han til i Migåras mors paviljong i Østparken. 
Sammen med ham var en stor flokk på fem hundre munker, og alle var arahanter. På 
helligdagen den femtende i måneden satt Mesteren ute i friluft sammen med alle munkene og 
inviterte dem til å komme åpent fram med eventuell kritikk: 


“Kom igjen, munker, ordet er fritt. Har jeg gjort eller sagt noe dere vil kritisere meg for, så 
tal åpent!” 

Såriputta reiste seg, ordnet kappen over den ene skulderen, løftet hendene med 
håndflatene mot hverandre i hilsen til Mesteren og sa: 

*Du har ikke sagt eller gjort noe vi kan kritisere deg for, Mester. Du har ryddet en vei som 
ingen tidligere har ryddet, skapt en vei som ingen tidligere har skapt, og forklart oss en vei som ingen 
tidligere har forklart. Du kjenner veien, forstår veien og vet hvor den går. Vi andre følger etter deg på 
denne veien som du har vist oss. Men nå vil jeg også gi ordet fritt, Mester. Har jeg gjort eller sagt noe 
du vil kritisere meg for, så tal åpent!” 

“Nei, du har ikke gjort eller sagt noe jeg kan kritisere deg for, Såriputta,” svarte Mesteren. 

“Du er vis og forstandig, Såriputta. Du har omfattende kunnskaper, du har smilende visdom 
og en rask, skarp og dyptpløyende intelligens. Du er som en keisers arveprins som regjerer slik han 
har lært av sin far. Slik gir du korrekt undervisning i den læren jeg har forklart deg.” 

*Men selv om du ikke har noe å kritisere meg for, så har du kanskje noe å kritisere de andre 
fem hundre munkene for, Mester?” 

“Nei, de fem hundre munkene har heller ikke sagt eller gjort noe som jeg vil kritisere, 
Såriputta. Av disse fem hundre munkene er det seksti som har trefoldig kunnskap, seksti som har de 
seks innsikter, seksti som er frigjort på begge måter, og de resterende er frigjort gjennom kunnskap.” 

Da reiste Varigisa seg, ordnet kappen over den ene skulderen, løftet hendene med 
håndflatene mot hverandre i hilsen til Mesteren og sa: 

“Jeg vil gjerne si noe, Mester, jeg vil gjerne si noe.” 

“Sá si det, Vangisa,” sa Mesteren. Og Vangisa lovpriste Mesteren i hans nærvær 


med disse versene: 


“I dag, pá fullmånedagen, 


er fem hundre munker samlet 

i renhet: de har brutt alle bånd, 
høyt hevet over all forvirring. 
Tilværelsens beger har de tømt, 


seere er de — og vismenn. 


Som en regjerende keiser 
omgitt av sine ministere 
vandrer rundt den havomkransede 


jorden — sitt store imperium, 


er den store seierherren, 
han som fører karavanen, 
omgitt av vise disipler 


som har gått bort fra dødens vei. 


Alle er sønner av Mesteren! 
Her skramler ingen tomme tønner. 
Jeg hilser deg, du solens ætling — 


du som har splintret begjærets pil.” 


1.8.8 Mer enn tusen 


Parosahassasutta 


En gang da Mesteren oppholdt seg i Anåthapindikas park Jetalunden i Såvatthi sammen 
med en stor flokk munker, underviste, gledet, oppmuntret og inspirerte han munkene med ord 
om læren og om nibbana, og ordene hans var klare, tydelige og gikk rett på sak. Munkene 
lyttet til læren med interesse og full oppmerksomhet. Da tenkte Vangisa: 

“Mesteren underviser, gleder, oppmuntrer og inspirerer munkene med ord om læren 
og om nibbana, og ordene hans er klare, tydelige og går rett på sak. Munkene lytter til læren 
med interesse og full oppmerksomhet. Kanskje jeg skulle rose Mesteren med noen vers nå 
mens han er her?” 

Dermed reiste Vangisa seg, ordnet kappen over den ene skulderen, løftet hendene 
med håndflatene mot hverandre i hilsen til Mesteren og sa: 

“Jeg vil gjerne si noe, Mester, jeg vil gjerne si noe.” 

“Sá si det, Vangisa,” sa Mesteren. Og Vangisa lovpriste Mesteren i hans nærvær 


med disse versene: 


*Mer enn tusen brødre omgir 
ham som vandrer langs lykkens vei 
mens han underviser i læren — 


den lindrende som fjerner all frykt. 


De lytter til de plettfrie ord 
Den Fullkomment Våkne taler — 
og Buddha står der strålende 


foran brødrenes store skare. 


Du kalles en mektig elefant — 
Mester, av seerne er du best! 
Liksom en tung og gråblå sky 


bringer du oss lindrende regn. 


Fra sitt skyggefulle middagsskjul 
kom eleven ut for á skue 
sin leeremester. Du store helt! 


Vangisa bøyer seg dypt for deg!” 


“Hvordan er det, Vangisa,” sa Mesteren, “har du tenkt ut disse versene på forhånd? Eller 
kommer du på dem her og nå?” 

*Jeg kommer på dem her og nå,” svarte Vangisa. 

“Det er bra, Vargisa. Klarer du å finne på noen flere vers her du står?” 


Varigisa svarte: 


“Han overvant Maras forræderiske feller. 
Han sprengte sinnets stengsler. 
Se, han bryter alle bånd! 


Gavmildt deler han sin visdom med andre. 


Han viste oss mange forskjellige veier 
til å krysse den brølende floden. 
Udødeligheten er synlig for alle! 


Og seerne står urokkelige. 


Han bringer lys: så strålende klart 
at vi ser hvordan alt kan overvinnes. 
Da han hadde gjort det høyeste virkelig, 


underviste han de første fem. 


Og når læren er blitt så godt forklart — 
hvordan kan de som forstår synke ned 
i sløvhet? Tren derfor flittig, ærbødig 


her i Mesterens forsamling.” 


1.8.9 Kondafifia 


Kondafifiasutta 


En gang da Mesteren oppholdt seg ved Ekornforingsplassen i Bambuslunden i Råjagaha, 
kom Afifiasi-Kondafifia, som ikke hadde sett Mesteren på lang tid, bort og bøyde sitt hode 
for Mesterens føtter, kysset og klappet dem og sa: 

“Jeg er Kondafifia, Mester, jeg er Kondafifia!” 

Da Vangisa så dette, tenkte han: 

“Kanskje jeg skulle rose Afifiasi-Kondafifia med noen vers her i Mesterens 
nærvær?” 

Dermed reiste Vangisa seg, ordnet kappen over den ene skulderen, løftet hendene 
med håndflatene mot hverandre i hilsen til Mesteren og sa: 

“Jeg vil gjerne si noe, Mester, jeg vil gjerne si noe.” 

“Sá si det, Vangisa,” sa Mesteren. Og Vangisa lovpriste Mesteren i hans nærvær 


med disse versene: 


*Den ærverdige munk Kondafifia, 
den første Våkne etter Buddha, 
dveler ofte i de ensomme, 


lykkebringende boliger. 


Alt en disippel kan oppnå 
ved å følge lærerens råd 
har han oppnådd; den kraftfulle 


som alltid trener iherdig. 


Med stor kraft, trefoldig kunnskap 
og innsikt i andres tanker 
bøyer Kondafifia, Buddhas arving, 


seg dypt for Mesterens føtter.” 


1.8.10 Moggallåna 
Moggallånasutta 


En gang da Mesteren var i Råjagaha, oppholdt han seg på Svartberget oppe i skråningene av 
Vismannsåsene sammen med fem hundre munker som alle var arahanter. Moggallåna den store 
gransket alle munkenes sinn og så at de alle kunne glede seg over frigjøringens frukter. 

Da Vangisa så dette, tenkte han: 

“Kanskje jeg skulle rose Moggallåna med noen vers her i Mesterens nærvær?” 

Dermed reiste Vangisa seg, ordnet kappen over den ene skulderen, løftet hendene 
med håndflatene mot hverandre i hilsen til Mesteren og sa: 

“Jeg vil gjerne si noe, Mester, jeg vil gjerne si noe.” 

“Sá si det, Vangisa,” sa Mesteren. Og Vangisa lovpriste Mesteren i hans nærvær 


med disse versene: 


“Pá fjellets lyse skråninger, 
omgitt av sine disipler, 
sitter han som la det vonde 


bak seg og overvant døden. 


Den mektige Moggallåna 
utforsket med sitt skarpe sinn 
disiplenes tanker: og han så 


at de strålte i frihetens lys. 


Slik omgir de ham — Gotama, 
den vise med trefoldig kunnskap, 
rik på gode egenskaper, 


som snudde ryggen til lidelsen!” 


1.8.11 Ved Gaggarå 
Gaggarasutta 


En gang da Mesteren var i Campa, satt han ved bredden av Gaggaras lotusdam sammen med en 
forsamling pá fem hundre munker, sju hundre mannlige og sju hundre kvinnelige legtilhengere samt 
mange tusen guddommer. 

Vanigisa så dette og tenkte: 

“Kanskje jeg skulle rose Mesteren med noen vers nå mens han er her?” 

Dermed reiste Vangisa seg, ordnet kappen over den ene skulderen, løftet hendene 
med håndflatene mot hverandre i hilsen til Mesteren og sa: 

“Jeg vil gjerne si noe, Mester, jeg vil gjerne si noe.” 

“Sá si det, Vangisa,” sa Mesteren. Og Vangisa lovpriste Mesteren i hans nærvær 


med disse versene: 


*Liksom månen stråler som solen 
når de mørke skyer forsvinner, 
slik overstråler du, min Mester, 


alle mennesker med ditt ry.” 


1.8.12 Vangisa 


Vangisasutta 


Like etter at Vangisa var blitt en arahant, oppholdt han seg i Anåthapindikas park 


Jetalunden 1 Såvatthi og gledet seg over å ha funnet frihet. Da uttalte han disse versene: 


“Beruset av diktning streifet vi 
viden omkring, fra landsby til by: 
da så vi den fullkomment Våkne 


og vi fikk full tillit til ham. 


Jeg hørte om personligheten 
og dens faktorer, om sansene 
og om verdens elementer. 


Jeg lærte — og gikk ut som munk. 


Til beste for alle mennesker 
nådde de vise fram til oppvåkning! 
For alle kvinner og alle menn 


som praktiserer hans lære! 


Dette er sagt slik som det er — 
og slik som det er har jeg sett det! 
Jeg har funnet den sanne mening — 


Buddhas vei er gått til ende. 


Jeg har sett hvor jeg kommer fra! 
Mitt blikk er blitt rent og klart. 
Trefoldig er min kunnskap, og jeg 


kjenner andre menneskers sinn.” 


1.9 Samtaler i skogen 


Vanasamyutta 


1.9.1 Ensomhet 


Vivekasutta 


Slik har jeg hort det: 

Det var en gang en munk som bodde i et skogholt i Kosala. En dag da han satt og 
mediterte, ble han plaget av uheldige og usunne tanker om verdslige saker. Den ånden som 
holdt til der i skogen, fikk medfølelse med munken og ville gjerne gi ham ny inspirarsjon. 


Derfor gikk han bort til munken og sa: 


*Du kom hit til skogen fordi du ville være alene. 
Men nå streifer tankene dine om på villstrå. 
Er du en mann, så ikke lengt etter andre! 


Da kan du leve lykkelig uten lidenskaper. 


Øv oppmerksomhet og fordriv din misnøye! 
La oss huske deg som et godt menneske! 
Det er vanskelig å fri seg fra avgrunnsstanken, 


så ikke la deg rive med av sanselighetens dufter! 


En munk bør øve oppmerksomhet 
og riste av seg støvet som har lagt seg på ham 
på samme måte som fuglen rister av seg 


støv og sand som har satt seg mellom fjærene.” 


Dette inspirerte munken til videre innsats. 


1.9.2 Oppmuntring 
Upatthånasutta 


Det var en gang en munk som bodde i et skogholt i Kosala. En dag da han satt og mediterte, 
sovnet han. Den ånden som holdt til der i skogen, fikk medfølelse med munken og ville 


gjerne oppmuntre ham og gi ham ny inspirasjon. Derfor gikk han bort til munken og sa: 


“Stå opp, munk! Hvorfor ligger du? 
Hvilken nytte har du av å sove nå? 
Hva hjelper det vel å sove 


når man er gjennomboret av en pil? 


Baser deg på den tilliten 
som gjorde at du ble munk! 
La denne tilliten ta styringen, 


og hengi deg ikke til søvn! 


Sanselige nytelser som tosker hengir seg til, 
er kortvarige og flyktige. 
Hvorfor skal søvnen få hemme 


en som har gått ut fra hjemmet? 


Hvis du fordriver begjær og lidenskap 
og hvis du overvinner uvitenheten, 
vil du foredle din visdom. 


Så hvorfor la deg plage? 


Hvis du skjærer bort din uvitenhet, 

og hvis du utsletter dine negative tendenser, 

slik at du ikke lenger opplever sorger og klager — 
hvorfor skal du da la deg plage? 


Hvis du setter kreftene inn 
med styrke og med pågangsmot 
slik at du streber mot nibbana — 


hvorfor skal du da la deg plage?” 


1.9.3 Kassapa 0g jegeren 


Kassapagottasutta 


Det var en gang en munk fra Kassapa-klanen som bodde i et skogholt i Kosala. En dag ga han 
veiledning til en jeger. Den ånden som holdt til der i skogen, fikk lyst til å få ham til å tenke 


seg om, så han gikk bort til Kassapa og sa: 


*Det er dumt av en munk 
å kaste bort tiden på å veilede 
en uvettig jeger som vandrer 


på bratte stier 1 fjellet. 


Han forstår ikke det han hører 
og han fatter ikke det han ser. 
Tosken forstår slett ikke læren 


selv om du forklarer den for ham. 


Selv om du kommer med ti fakler, 
og prøver å lyse for ham, Kassapa, 
så kommer han ikke til å se noe som helst, 


for han mangler evnen til å se.” 


Kassapa ble sterkt grepet av det ånden sa. 


1.9.4 Mange munker 


Sambahulasutta 


En gang bodde det mange munker i et skogholt i Kosala. Men etter at de hadde vært der i tre 
måneder under regntiden, vandret de videre. Da den ånden som holdt til der i skogen, ikke så 


den, begynte den å jamre, og den sa fram disse versene: 


“I dag er jeg trist og lei, 
for her ser jeg mange tomme sitteplasser. 
Hvor har det blitt av Gotamas elever, 


de som kunne så mye og talte så vakkert?” 


En annen ånd svarte: 


*De har gått til Magadha og til Kosala, 
og noen av dem har gått til vajjienes land. 
Munkene har intet fast oppholdssted, 


og de vandrer som hjorter, hver for seg.” 


1.9.5 Ananda 
Anandasutta 


En gang da Ananda holdt til i et skogholt i Kosala, var han travelt opptatt med å formidle 
læren til legfolk. Den ånden som bodde der i skogen, fikk lyst til å få ham på andre tanker, så 


han gikk bort til ham og sa: 


*Du har gått ut for å sitte under trærne, 
og du søker nibbana i ditt hjerte. 
Sá mediter, Gotama! 


Hva har du igjen for all denne skravlingen?” 


Ananda ble sterkt grepet av det ånden sa. 


1.9.6 Anuruddha 
Anuruddhasutta 


En gang da Anuruddha holdt til i et skogholt i Kosala, kom det en gudinne ved navn Jalini fra 
de trettitre gudenes himmel og besøkte ham. I et tidligere liv hadde hun vært gift med 


Anuruddha. Gudinnen sa: 


*Rett dine tanker mot ditt tidligere liv 
blant de trettitre guder der alle dine lyster ble tilfredsstilt, 


der du tidligere strålte omgitt av vakre gudinner!” 


Anuruddha svarte: 


*Det går ille med slike selvopptatte gudinner, 


> 


og det går ille med dem som vil være sammen med dem.” 


Jålini sa: 


*Den som ikke har sett Nandana-paradiset, 
vet ikke hva lykke er! 


Der bor de trettitre strålende gudevesenene!” 


Anuruddha svarte: 


*Du tåpe, du forstår ikke hva arahantene sier: 
Alt som er sammensatt, er forgjengelig. 

Det oppstår og det blir borte igjen. 

Slik er de dynamiske av natur. 


Det er godt å legge alt til ro. 


Nå skal jeg ikke bli født igjen 


i gudenes verden, Jålini. 
Fødslenes kretsløp er brakt til ende. 
Nå skal jeg ikke bli født igjen.” 


1.9.7 Någadatta 
Nagadattasutta 


En gang da Nagadatta holdt til i et skogholt i Kosala, gikk han altfor tidlig til husene i 
landsbyen og kom sent tilbake. Den ånden som holdt til der i skogen, fikk medfølelse med 
munken og ville gjerne oppmuntre ham og gi ham ny inspirasjon. Derfor gikk den bort til 


ham og sa: 


*Du går for tidlig ut, Någadatta, 
og du kommer sent tilbake. 
Du er for mye sammen med legfolk 


og involverer deg i deres gleder og sorger! 


Jeg er redd for at Någadatta er litt for dristig 
når han lever så tett innpå disse familiene. 
Pass på at du ikke blir fanget av dødens konge, 


han som gjør slutt på alt!” 


Nagadatta ble sterkt grepet av det ånden sa. 


1.9.8 Husmoren 


Kulagharanisutta 


Det var en gang en munk som bodde i et skogholt i Kosala. I en periode levde han altfor tett 
sammen med en familie der i strøket. Den ånden som bodde der i skogen, hadde medfølelse 
med ham og ville gjerne å få ham til å tenke seg om, så den tok skikkelse som husmoren der i 


familien, gikk bort til munken og sa: 


*Folk samles ved elvebredden, 
på markedet og langs gater og veier. 
Når de kommer sammen, prater de 


om meg og om deg. Hvorfor gjør de det?” 


Munken svarte: 


*Å, du vet hvordan skravla løper. 
En munk bør tåle såpass. 
Det er ikke noe å bli sint for, 


for dette gjør ikke noen skade. 


Den som skvetter for hvert et ord 
som en sky gaselle i skogen, 
kan sies å mangle standhaftighet. 


Han klarer ikke å gjennomføre sin praksis.” 


1.9.9 Munken fra Vajji-folket 
Vajjiputtasutta 


Det var en gang en munk fra vajji-folket som holdt til i et skogholt ved Vesali. I byen var det 
en stor festival som varte hele natten, og munken ble trist over å høre trommer, musikk og 


festivalstøy, så han sa dette verset: 


*Her sitter vi alene, hver for oss, 
som trestokker henslengt i skogen! 
På en natt som denne — 


hvem kan vel ha det verre enn oss?” 


Den ånden som holdt til der i skogen, fikk medfølelse med munken og ville gjerne 


oppmuntre ham og gi ham ny inspirasjon. Derfor gikk den bort til ham og sa: 


“Her sitter dere alene, hver for seg, 
som trestokker henslengt i skogen. 
Det er mange som vil misunne dere for dette — 


slik beboere 1 helvete misunner dem som er på vei til himmelen!” 


Munken ble sterkt grepet av det ånden sa. 


1.9.10 Resitasjon 
Sajjhayasutta 


Det var en gang en munk som bodde i et skogholt i Kosala. Han var ivrig og flittig til å 
resitere tekstene, men etter en tid trakk han seg tilbake og ble helt taus. Da den ånden som 


bodde der i skogen, ikke lenger hørte at læren ble resitert, gikk han bort til munken og sa: 


“Hvorfor leser du ikke lenger lærens ord 
sammen med de andre munkene? 
Den som hører lærens ord, blir glad, 


og han høster ære og heder her og nå.” 


Munken svarte: 


“Tidligere lengtet jeg etter lærens ord, 
inntil jeg ble fri fra alle lengsler. 

Nå som jeg er fri fra alle lengsler, 
betrakter jeg det jeg ser, hører og tenker, 
og legger det deretter rolig bak meg.” 


1.9.11 Usunne tanker 
Akuslavitakkasutta 


Det var en gang en munk som bodde i et skogholt i Kosala. En dag han satt og mediterte, ble 
han fylt av usunne tanker, som tanker om sanselighet og tanker om ondskap og grusomhet. 
Den ånden som holdt til der i skogen, fikk medfølelse med munken og ville gjerne oppmuntre 


ham og gi ham ny inspirasjon. Derfor gikk den bort til ham og sa: 


*Du bruker ikke vettet, 
men lar tankene fortære deg. 
Legg bort dette uvettet 


og begynn å tenke fornuftig! 


Tenk heller på læremesteren, 
på læren hans og på dine medvandrere, 
og tenk på dine egne gode kvaliteter! 


Det er noe som vil gjøre deg glad! 


Når dette har gjort deg glad og tilfreds, 


gjør du slutt på det som gjør vondt!” 


Munken ble sterkt grepet av det ånden sa. 


1.9.12 Midt pá dagen 
Majjhanhikasutta 


Det var en gang en munk som bodde i et skogholt i Kosala. En dag kom den ånden som holdt 


til der i skogen, bort til ham og sa: 


*Når fuglene tier stille 

i heten midt på dagen, 
hører jeg lyder i skogen, 
og da blir jeg redd.” 


Munken svarte: 


*Når fuglene tier stille 

i heten midt på dagen, 
hører jeg lyder i skogen, 
og da blir jeg glad.” 


1.9.13 Munker uten klar forstand 


Påkatindriyasutta 


Det var en gang noen munker som bodde i et skogholt i Kosala. De var stolte, arrogante, 
vinglete og pratsomme, og praten gikk om løst og fast. De glemte å praktisere 
oppmerksomhet, de manglet klar forstand og konsentrasjon slik at tankene løp fra det ene til 
det andre som dukket opp 1 bevisstheten. Den ånden som holdt til der i skogen, fikk 
medfølelse med munkene og ville gjerne oppmuntre dem og gi dem ny inspirasjon. Derfor 


gikk den bort til dem og sa: 


“For 1 tiden levde de munkene 

som var Gotamas elever, lykkelig. 

De mottok sin mat uten å stille krav 

og de fant ligge- og sitteplasser uten å stille krav. 
De visste at verden er forgjengelig 


og slik gjorde de slutt på sine lidelser. 


Nå har de fornedret seg selv 
og henfalt til simpel oppførsel. 
De eter og eter til de faller omkull 


og drømmer om andres eiendom. 


Jeg bøyer meg i hilsen for munkeordenen 
og for noen av dem som er her til stede. 
Andre er forfalne og har ingen hjelpere. 


De er liksom sultne spøkelser. 


Jeg snakker her til dem som lever i slapphet. 


> 


Men jeg bøyer meg for dem som trener iherdig.” 


Munkene ble sterkt grepet av det ånden sa. 


1.9.14 Duften av lotus 
Gandhatthenasutta 


Det var en gang en munk som bodde i et skogholt i Kosala. En dag da han var ferdig med 
matrunden og hadde spist, gikk han og badet i en lotusdam og luktet på en rød lotusblomst. 
Den ånden som holdt til der i skogen, fikk medfølelse med munken og ville gjerne oppmuntre 


ham og gi ham ny inspirasjon. Derfor gikk den bort til ham og sa: 


*Denne blomsten, som er født 1 vannet, 
lukter du på uten å ha fått lov til det. 
Dette er en form for tyveri. 


Du er en dufttyv, min herre!” 


Munken svarte: 


“Jeg bryter den ikke av, jeg tar den ikke bort. 
Jeg lukter bare på blomsten på avstand. 
Så hvordan kan du da finne på 


å kalle meg en dufttyv? 


Hvorfor kan du ikke heller 
reservere dette ordet 
for en som graver opp lotusen med rot 


og bryter av stilkene?” 


Ånden sa: 


“Jeg bryr meg ikke om å si noe 
til en med en karakter så tilgriset 
som forkleet til ei tjenestejente. 


Men til deg vil jeg si noe. 


En forseelse som den onde regner 
bare som en ubetydelig bagatell, 
er stor som en tordensky for den 


som alltid søker å forbedre seg.” 


Munken sa: 


*Du kjenner meg virkelig, du ånd, 

og jeg forstår at du har omsorg for meg. 
Skulle du se noe slikt igjen, 

så gi meg klar beskjed!” 


Ånden: 

*Jeg kan ikke alltid passe på deg, 

du må ikke gjøre deg avhengig av andre. 
Du må selv vite hvordan 


du skal oppnå lykken, munk!” 


Munkene ble sterkt grepet av det ånden sa. 


1.10 Samtaler med yakkhaer 
Yakkhasamyutta 


[Note: Det er ikke alltid lett å finne presise norske ord for vesener i indisk mytologi. En 
yakkha var et åndevesen, ofte med store krefter, noen ganger med status nærmest som en gud, 
andre ganger farlig, ondsinnet og skadelig som et troll. I disse tekstene opptrer yakkhaene 
som oftest på samme måte som gudene ellers i de buddhistiske tekstene, det vil si at de er en 
slags ikke-mennesker med menneskelige egenskaper, og de kommer gjerne og lytter til 


Mesterens veiledninger. ] 


1.10.1 Indaka 
Indakasutta 


En gang da Mesteren var i Råjagaha, oppholdt han seg på Inda-fjellet, der en yakkha ved navn 
Indaka holdt til. Yakkhaen Indaka gikk bort til Mesteren og sa: 


*De oppvåknede sier at kropp og sjel ikke er det samme. 
Hvordan kan da sjelen finne denne kroppen? 
Hvor kommer denne knokkelhaugen fra? 


Hvordan blir den produsert i mors liv?” 


Mesteren svarte: 


“Først er den som et lite frø. 

Frøet spirer og vokser. 

Det utvikler seg gjennom flere stadier, 
inntil kroppen er dannet med hud og hår. 
Det som moren spiser og drikker, 


blir til næring for det ufødte barnet.” 


1.10.2 (10.2) Sakka 


Sakkanåmasutta 


En gang da Mesteren var i Råjagaha, oppholdt han seg på Gribbetoppen. Da kom det en yakkha 


ved navn Sakka bort til Mesteren og sa: 


*Det sømmer seg ikke at du 
som har lagt bindingene bak deg, 
som har oppnådd fullkommen frihet, 


skal være lærer for andre, munk!” 


Mesteren svarte: 


“Hor her, Sakka. Det sømmer seg ikke at 
den vise legger seg opp i hvordan 


andre mennesker ordner sitt samliv. 


Hvis han underviser andre 

og selv har et lett og lyst sinn, 

så binder han seg ikke til dem. 

Han gir uttrykk for ren medfølelse.” 


1.10.3 Súciloma 


Sucilomasutta 


En gang da Mesteren var 1 Gaya, satt han i nærheten av en steindysse der yakkhaen Súciloma 
bodde. Akkurat da var yakkhaene Khara og Súciloma like i nærheten, og Khara sa: 

*Der er det en munk!” 

*Nei, det er ikke noen munk,” svarte Suciloma. “Det er bare en liten 
munkespirrevipp.” 

*Da får vi finne ut om det er en virkelig bare munk eller bare en liten 
munkespirrevipp.” 

Dermed gikk Súciloma bort til Mesteren og bøyde seg over ham. Mesteren bøyde seg 
bort. Da sa Suciloma: 

“Er du redd for meg?” 

*Nei, jeg er ikke redd for deg, min venn. Men det er ikke bra å berøre deg.” 

“Jeg har et spørsmål til deg, munk. Hvis du ikke kan svare, skal jeg gjøre deg gal, eller 
jeg knuser hjertet ditt, eller jeg tar deg i føttene og slenger deg over på den andre siden av 
Ganges!” 

“Jeg ser ikke noen 1 hele verden med alle dens med alle dens engler, demoner, guder, 
brahmaner, filosofer, fyrster og andre mennesker, som kan gjøre meg gal, knuse hjertet mitt, 
eller ta meg i føttene og slenge meg over på den andre siden av Ganges. Men spør nå om hva 
du vil, min venn.” 


Súciloma sa: 

“Hva er årsaken til lidenskap og aggresjon? 
Hvorfor føler vi tiltrekning, frastøting og redsel? 
Hva er opphavet til tankene som flagrer omkring 
som ei kråke som smågutter holder i band?” 


Mesteren svarte: 


“Lidenskap og aggresjon har utspring i deg selv. 


Det samme har tiltrekning, frastøting og redsel. 
Du er selv opphavet til tankene som flagrer omkring 


som ei kråke som smågutter holder i band. 


De vokser ut av deg selv, ut av ditt begjær, 
akkurat som greinene vokser ut av et banantre. 
De slynger seg om forskjellige sansenytelser, 


som en slyngplante slynger seg om trærne. 


De som forstår dette som det er, 

de klarer også å legge det bort. 

Hør her, yakkha! De klarer å krysse 

den elven som er som er så vanskelig å krysse 
og som de aldri tidligere hadde krysset! 


Det blir ingen ny tilblivelse for dem.” 


1.10.4 Manibhadda 
Manibhaddasutta 


En gang da Mesteren var i Magadha, holdt han til ved helligdommen Manimålika, der 
yakkhaen Manibhadda bodde. Manibhadda kom bort til Mesteren og sa: 


*Den som øver oppmerksomhet 

har det alltid godt, og han blir lykkelig. 
Det går bedre og bedre dag for dag 

og han blir fri fra alt hat.” 


Mesteren svarte: 


*Den som øver oppmerksomhet 

har det alltid godt, og han blir lykkelig. 
Det går bedre og bedre dag for dag 
men han blir ikke fri fra alt hat. 


Men den som legger vekt på ikke-vold 
og bestreber seg på dette dag og natt, 
som føler vennlighet overfor alt som lever, 


han vil ikke utvikle noe hat.” 


1.10.5 Sanu 


Sanusutta 


En gang da Mesteren oppholdt seg i Anåthapindikas park Jetalunden i Savatthi, ble Sānu, 
sønn av en kvinne som var tilhenger av Buddha, besatt av en yakkha. Moren hans ble fortvilet 


og uttalte disse versene: 


“Jeg har hørt arahanter fortelle 
at yakkhaer ikke plager dem 
som samvittighetsfullt overholder 


alle høytider og festdager, 


både de regulære og de ekstraordinære, 
og som lever et høyverdig liv. 
Men nå ser jeg yakkhaen plage 


min sønn, Sānu!” 


Yakkhaen svarte: 


“Hyvis du har hørt arahanter fortelle 
at yakkhaer ikke plager dem 
som samvittighetsfullt overholder 


alle høytider og festdager, 


både de regulære og de ekstraordinære, 
og som lever et høyverdig liv, 
da skal du fortelle Sånu, 


når han våkner, at yakkhaen sa: 


‘Ikke gjør noe ondt, 


verken åpenlyst eller i det skjulte! 


Hvis du gjør noe som er ondt, 
eller hvis du kommer til å gjøre det, 
blir du aldri kvitt smertene, 


selv om du prøver å flykte fra dem!”” 


Sånu kom til seg selv og sa: 


“Folk gråter over en som er død, 
eller over en levende som er fraværende. 
Men jeg er jo her, mammal! 


Så hvorfor gråter du over meg?” 


Moren sa: 


“Folk gråter over en som er død, 
eller over en levende som er fraværende. 
De gråter også over en som har gitt avkall 


på sansenytelser, men som har falt tilbake igjen. 


For selv om han lever, er han død, min sønn! 
Vil du atter tilbake til aske og glør 

etter at du har unnsluppet dette? 

Vil du tilbake til helvete 


etter at du har klart å komme deg unna? 


Men gjør som du vil, gutten min! 
Hvem skal meg beklage meg overfor? 
Selv om du har unnsluppet flammene, 


vil du visst gjerne tilbake dit!” 


1.10. 6. Piyankara 


Piyankarasutta 


En gang da munken Anuruddha var i Anåthapindikas park Jetalunden i Såvatthi, sto han 
tidlig opp en morgen og begynte å resitere læretekster. 
Ei yakkha-mor som var i nærheten, fikk høre dette. Hun hysjet på ungen sin, og 


hvisket: 


“Hysj, Piyankara, vær stille som ei mus! 
Munken resiterer tekster om læren! 

Tenk om vi kunne lære de versene 

og gjøre slik de sier. 


Det hadde sannelig vært bra for oss! 


Hvis vi bare kunne la andre være i fred 
og ikke si noe som vi vet ikke er sant, 
Og ØVE OSS I å gjøre det som er godt, 


p?> 


så kanskje vi kunne fri oss fra trollhammen 


1.10.7 Punabbasu 


Punabbasusutta 


En gang da Mesteren oppholdt seg i Anåthapindikas park Jetalunden i Såvatthi, underviste, 
gledet, oppmuntret og inspirerte han munkene med ord om læren og om. Munkene lyttet til 
læren med interesse og full oppmerksomhet. Ei yakkha-mor som var i nærheten, fikk høre 


dette. Hun hysjet på barna sine, og hvisket: 


“Hysj, vær stille, Uttara! 
Hysj, vær stille, gutten min, 
så jeg kan høre ordene til læreren, 


ordene til den fremste av dem som er oppvåknet! 


Mesteren sa at nibbana 
er frihet fra alle bindinger. 
Denne læren er meg 


uendelig kjær! 


Jeg er glad i sønnen min, 
jeg er glad i mannen min. 
Men enda mer glad er jeg 


i å følge den veien han viser. 


For verken sønn eller ektemann 
kan fri meg fra det som gjør vondt, 
slik som det å lytte til den gode lære 


befrir alle levende vesener fra det vonde. 


Jeg vil gjerne høre den læren 
som gir frihet fra sorger, alderdom og død 
som denne verden er så full av. 


1? 


Så vær stille, Punabbasu 


Punabbasu svarte: 


“Jeg skal ikke si et ord, mamma. 
Og Uttara lager heller ikke en lyd. 
Så bare lytt til læren, du! 

Det er godt å høre den sanne lære. 
Når vi har det vondt her i verden, 


er det fordi vi ikke har hørt læren, mamma! 


Den oppvåknede er i sin siste tilværelse. 
Han som ser, gir undervisning i læren! 
Han sprer lys i mørket 


for både guder og mennesker.” 


Moren sa: 


«Så bra! Min egen sønn, 
næret ved mitt bryst, er en vismann! 
Sønnen min elsker å lytte 


til den oppvåknedes rene lære! 


Velsignet skal du være, Punabbasu! 
I dag er jeg blitt fri! 
Vi lytter til den edles sannheter, 


og du skal også høre dem fra meg, Uttara!” 


1.10.8 Sudatta 
Sudattasutta 


En gang da Mesteren var i Rajagaha, holdt han til i den svale lunden. Akkurat da var den rike 
borgeren Anåthapindika i Rajagaha i forbindelse med noen forretninger. Anåthapindika 
fikk høre at det skulle ha stått fram en mann som var oppvåknet, og straks ville han besøke 
Mesteren. Men så innså han at det var for sent på dagen til å besøke Mesteren, så han 
bestemte seg for å gå neste dag. Dette tenkte han på da han gikk og la seg. Tre ganger i løpet 
av natten våknet han og syntes det begynte å lysne. 

Deretter gikk Anåthapindika til inngangen til den svale lunden, og porten ble åpnet 
av usynlige ånder. Men idet han kom ut av byen, syntes han lyset forsvant og det ble mørkt, så 
han ble redd og fikk gåsehud av skrekk. Han ville aller helst snu og gå tilbake igjen. Da sa den 
usynlige yakkhaen Sivaka: 


*Hundre elefanter, hundre hester, 
hundre vogner forspent med muldyr, 
hundre tusen jomfruer med juveler og ringer, 


er ikke verd en brøkdel av et videre skritt. 


Gå videre, borger! Gå videre! 
Det er bedre for deg å fortsette 


enn å vende om og gå tilbake.” 


Da letnet mørket for Anåthapindika. Det ble lyst så han kunne se igjen, og redselen 
forlot ham. Men så ble det mørkt igjen, lyset forsvant, og han fikk gåsehud av skrekk. Han 
ville aller helst snu og gå tilbake igjen. Da gjentok den usynlige yakkhaen Sivaka: 


“Hundre elefanter, hundre hester, 
hundre vogner forspent med muldyr, 
hundre tusen jomfruer med juveler og ringer, 


er ikke verd en brøkdel av et videre skritt. 


Gá videre, borger! Gá videre! 
Det er bedre for deg á fortsette 


enn å vende om og gå tilbake.” 


Da letnet mørket for Anåthapindika. Det ble lyst så han kunne se igjen, og redselen 
forlot ham. Men så ble det mørkt for tredje gang, lyset forsvant, og han fikk gåsehud av 
skrekk. Han ville aller helst snu og gå tilbake igjen. Da gjentok den usynlige yakkhaen 


Sivaka: 


“Hundre elefanter, hundre hester, 
hundre vogner forspent med muldyr, 
hundre tusen jomfruer med juveler og ringer, 


er ikke verd en brøkdel av et videre skritt. 


Gå videre, borger! Gå videre! 
Det er bedre for deg å fortsette 


enn å vende om og gå tilbake.” 


Da letnet mørket for Anåthapindika. Det ble lyst så han kunne se igjen, og redselen 
forlot ham. Han gikk inn i den svale lunden og gikk bort til Mesteren. Da hadde Mesteren 
nettopp stått opp og gikk og praktiserte gående meditasjon. Han fikk se Anåthapindika 
komme gående, gikk ned fra vandrebanen sin, satte seg på en sitteplass som sto klar for ham 
og sa: 

“Velkommen, Sudatta!” 

Anathapindika ble glad og overrasket over at Mesteren kjente det virkelige navnet 
hans. Han bøyde seg til marken for Mesterens føtter og sa: 

“Har du sovet godt i natt, Mester?” 


Mesteren svarte: 


“En brahman som har nådd det endelige nibbana, 


sover alltid godt! For det hefter ikke lenger 


noen sanselighet ved ham. Han har kjolt seg ned 


og er fri fra enhver involvering. 


Nár alle bindinger er skáret over 
og alle sorger er fordrevet fra hjertet, 
da sover den fredelige godt, 


siden han har funnet fred 1 sinnet.” 


1.10.9 Første tekst om Sukkå 


Pathamasukkåsutta 


En gang da Mesteren oppholdt seg ved Ekornforingsplassen i Bambuslunden i Råjagaha, var 
nonnen Sukkå omgitt av en stor folkemengde som hun ga undervisning i læren. Og en yakkha 


var så fornøyd med undervisningen hennes at den gikk gatelangs 1 byen og ropte ut: 


“Hva er det med Råjagaha-folk? 
Som drukne virrer de gatelangs! 
Ser ikke lyset, hører ikke 

Sukka forklare Buddhas lære. 


Men de vise, skulle jeg tro, 
ville begjærlig drukket disse 
gyllensøte, styrkende ord — 


slik en vandrer slurper regnvann.” 


1.10.10 Andre tekst om Sukka 


Dutiyasukkasutta 


En gang da Mesteren oppholdt seg ved Ekornforingsplassen i Bambuslunden i Råjagaha, var 
det en legmannstilhenger som ga mat til nonnen Sukka. Og en yakkha var så begeistret for 


henne at den gikk gatelangs i byen og ropte ut: 


*Den kloke legmannen 
som ga mat til Sukka, 
som er fri fra alle bindinger, 


vinner i sannhet store fortjenester!” 


1.10.11 Cira 


Cirasutta 


En gang da Mesteren oppholdt seg ved Ekornforingsplassen i Bambuslunden i Rajagaha, var 
det en legmannstilhenger som ga mat til nonnen Cira. Og en yakkha var sá begeistret for 


henne at den gikk gatelangs i byen og ropte ut: 


*Den kloke legmannen 
som ga mat til Cira, 
som er fri fra alle bindinger, 


vinner 1 sannhet store fortjenester!” 


1.10.12 Alavaka 


Alavakasutta 


Slik har jeg hort det: 

En gang var Mesteren i Alavi, der en yakkha ved navn Alavaka holdt til. Yakkhaen 
gikk bort til Mesteren og sa: 

*Kom ut, munk!” 

“Det er greit, min venn,” svarte Mesteren og kom ut. 

““Gá inn igjen, munk!” 

“Det er greit, min venn,” svarte Mesteren og gikk inn. 

Dette gjentok seg to ganger til, men da yakkhaen for fjerde gang ba Mesteren komme 
ut, svarte han: 

*Nei, nå kommer jeg ikke ut, min venn. Gjør det du har tenkt å gjøre.” 

“Jeg har et spørsmål til deg, munk. Hvis du ikke kan svare, skal jeg gjøre deg gal, eller 
jeg knuser hjertet ditt, eller jeg tar deg i føttene og slenger deg over på den andre siden av 
Ganges!” 

*Jeg ser ikke noen i hele verden med alle dens med alle dens engler, demoner, guder, 
brahmaner, filosofer, fyrster og andre mennesker, som kan gjøre meg gal, knuse hjertet mitt, 
eller ta meg i føttene og slenge meg over på den andre siden av Ganges. Men spør nå om hva 
du vil, min venn.” 


Alavaka sa: 


“Hva er den største rikdom et menneske kan ha? 
Hva bringer lykke hvis det blir godt utført? 
Hvilken smak er den søteste som finnes? 


Hvordan sier man det er best å leve?” 


Mesteren svarte: 


“Tillit er den største lykke et menneske kan ha. 


Gode gjerninger bringer lykke. 


Sannheten smaker sotest av alt. 


Det beste er á leve 1 visdom.” 


Alavaka spurte: 


“Hvordan krysser man floden? 
Hvordan krysser man havet? 
Hvordan overvinner man lidelse? 


Hvordan kan vi bli renset?” 


Mesteren svarte: 


*Med tillit krysser man floden. 
Med flid krysser man havet. 
Med innsatsvilje overvinner man lidelse. 


Med visdom kan vi bli renset.” 


Alavaka sa: 


*Hvordan vinner man visdom? 
Hvordan vinner man rikdom? 


Hvordan får man et godt omdømme? 


Hvordan knytter man venner til seg? 
Hvordan kan vi bli fri fra sorger 


i denne verden og den neste?” 


Mesteren svarte: 


*Den som har tillit til de ærverdiges lære, 
finner svalende lindring. 
Den lærvillige som flittig studerer, 


erverver seg visdom. 


Den utholdende, som gjør hva rett er, 
og som er iherdig, vinner seg rikdom. 
Ved sannferdighet får man et godt omdømme. 


Ved gavmildhet knytter man venner til seg. 


Slik kan vi bli fri fra sorger 

i denne verden og den neste: 

Den legmann som praktiserer fire prinsipper — 

sannferdighet, selvbeherskelse, standhaftighet og gavmildhet — 


slipper å sørge etterpå. 


Spør du bare så mange du vil, 
av vanlige mennesker, brahmaner og eneboere, 
om det finnes noe som er bedre enn 


sannferdighet, selvbeherskelse, gavmildhet og utholdenhet.” 


Alavaka sa: 


*Hvorfor i all verden skal jeg spørre 
vanlige mennesker, brahmaner og eneboere? 
I dag forstår jeg klart hva som er 


det beste grunnlaget for framtidig lykke. 


Det var heldig for meg at den oppvåknede 
kom til Alavi i dag! 
Nå forstår jeg klart 


hvilke gaver som gir gode frukter. 


Nå vil jeg legge ut på vandring 
fra landsby til landsby, fra by til by, 
og lovprise den oppvåknede 


og den beste av alle lærer.” 


1.11. Samtaler med Sakka 


Sakkasamyutta 


1.11.1. Første kapittel 
Pathamavagga 


1.11.1.1 (1.11.1) Suvira 


Suvirasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
vendte han seg mot munkene og sa: 

*Munker!” 

*Ja, Mester,” svarte munkene 

Mesteren sa: 

“En gang gikk asuraene til angrep på gudene, munker, og Sakka, gudenes konge 
tilkalte gudesønnen Suvira og sa: 

*Nå går disse asuraene til angrep på gudene, kjære Suvira. Gå til motangrep på dem!” 

“Ja vel, min herre,” svarte Suvira. Men har somlet, så Sakka måtte gjenta ordren. 
Suvira svarte at det skulle han gjøre, men han somlet fortsatt. For tredje gang sa Sakka: 

*Nå går disse asuraene til angrep på gudene, kjære Suvira. Gå til motangrep på dem!” 


*Ja vel, min herre,” svarte Suvira. Men da han fortsatt somlet, sa Sakka: 


*Det finnes et sted der du kan finne lykken 
uten å streve eller anstrenge deg. 
Dra dit, Suvira. 


Og vis meg veien dit, også!” 


Suvira svarte: 


“Vis meg det hoyeste og det beste, Sakka, 
det som man kan oppná uten noe slit, 
det man kan oppná uten anstrengelser, 


og der man fár alle sine ensker oppfylt!” 


Sakka sa: 


‘Dra dit hvor det ikke er noe strev 
og der fravær av anstrengelser 
fører til den høyeste lykke, Suvira! 


Og vis meg veien dit, også!” 


Suvira svarte: 


“Vis meg det høyeste og det beste, Sakka, 
den lykke og den frihet fra sorg 
som vi kan oppnå uten noen anstrengelser! 


Vis meg veien dit, du høyeste gud!” 


Sakka sa: 


‘Hvis ingen gjør noe som helst, 
kommer heller ikke noen til å bli født. 
Det er veien til nibbana. 


Dra dit, du Suvira, og vis meg veien dit, også!” 


Sakka, gudenes konge, lever på fruktene av sine egne gode fortjenester, munker. Han 
har oppnådd herredømme blant de trettitre gudene og han er en som taler rosende om iherdig 
innsats. Så sørg for at dere, som har forlatt hjemmet for å følge den gode treningsdisiplinen, 
passer på å trene energisk og iherdig slik at dere kan oppnå det dere ennå ikke har oppnådd, 
nå fram til dit hvor dere ennå ikke har nådd fram og virkeliggjøre det dere ennå ikke har 


virkeliggjort.” 


1.11.1.2 (1.11.2) Susima 


Susimasutta 


Slik har jeg hort det: 

En gang da Mesteren oppholdt seg i Anåthapindikas park Jetalunden i Savatthi, 
vendte han seg mot munkene og sa: 

“Munker!” 

“Ja, Mester,” svarte munkene 

Mesteren sa: 

“En gang gikk asuraene til angrep på gudene, munker, og Sakka, gudenes konge 
tilkalte gudesønnen Susīma og sa: 

‘Nå går disse asuraene til angrep på gudene, kjære Susīma. Gå til motangrep på 
dem!” 

“Ja vel, min herre,” svarte Susīma. Men har somlet, så Sakka måtte gjenta ordren. 
Susīma svarte at det skulle han gjøre, men han somlet fortsatt. For tredje gang sa Sakka: 

‘Nå går disse asuraene til angrep på gudene, kjære Susīma. Gå til motangrep på 
dem!” 


“Ja vel, min herre,” svarte Susima. Men da han fortsatt somlet, sa Sakka: 


‘Det finnes et sted der du kan finne lykken 
uten å streve eller anstrenge deg. 
Dra dit, Susīma. 


Og vis meg veien dit, også!” 


Susima svarte: 


“Vis meg det høyeste og det beste, Sakka, 
det som man kan oppnå uten noe slit, 
det man kan oppnå uten anstrengelser, 


og der man får alle sine ønsker oppfylt!” 


Sakka sa: 


‘Dra dit hvor det ikke er noe strev 
og der fravær av anstrengelser 
fører til den høyeste lykke, Susima! 


Og vis meg veien dit, også!” 


Susima svarte: 


“Vis meg det høyeste og det beste, Sakka, 
den lykke og den frihet fra sorg 
som vi kan oppnå uten noen anstrengelser! 


Vis meg veien dit, du høyeste gud!” 


Sakka sa: 


‘Hvis ingen gjør noe som helst, 
kommer heller ikke noen til å bli født. 
Det er veien til nibbana. 


Dra dit, du Susima, og vis meg veien dit, også!” 


Sakka, gudenes konge, lever på fruktene av sine egne gode fortjenester, munker. Han 
har oppnådd herredømme blant de trettitre gudene og han er en som taler rosende om iherdig 
innsats. Så sørg for at dere, som har forlatt hjemmet for å følge den gode treningsdisiplinen, 
passer på å trene energisk og iherdig slik at dere kan oppnå det dere ennå ikke har oppnådd, 
nå fram til dit hvor dere ennå ikke har nådd fram og virkeliggjøre det dere ennå ikke har 


virkeliggjort.” 


1.11.1.3 (1.11.3) Banneret 
Dhajaggasutta 


En gang da Mesteren var i Såvatthi, vendte han seg mot munkene og sa: 

*Munker!” 

*Ja, Mester,” svarte munkene 

Mesteren sa: 

“Det sto en gang et slag mellom gudene og asuraene, munker. Da talte Sakka, gudenes 
konge, til gudene og sa: 

‘Hvis dere blir grepet av frykt og redsel, mine herrer, så se opp på spissen av banneret 
mitt. Når dere gjør det, vil frykten og redselen forlate dere. Hvis dere ikke kan se banneret 
mitt, så se opp på spissen av banneret til Pajåpati, gudenes konge. Da vil frykten og redselen 
forlate dere. Hvis dere ikke kan se banneret til Pajåpati, så se opp på spissen av banneret til 
Varuna, gudenes konge. Da vil frykten og redselen forlate dere. Hvis dere ikke kan se 
banneret til Varuna, så se opp på spissen av banneret til Isåna, gudenes konge. Da vil frykten 
og redselen forlate dere.” 

Det kan hende at frykten og redselen vil forlate den som ser opp på spissen av 
banneret til Sakka eller de andre gudene, munker. Men det kan også hende at dette ikke skjer. 
Og hvorfor det? Det er fordi Sakka, gudenes konge, ikke er fri fra lidenskaper, aggresjon og 
uvitenhet, og han er fryktsom og lettskremt, han kan lett få panikk og flykte. 

Men det sier jeg dere, munker: Hvis dere opplever frykt eller redsel når dere sitter ute i 
skogen, under et tre eller i enerom, så tenk på meg slik: Han er en ærverdig Mester som har 
våknet fullt og helt ved egen hjelp. Han har fullkommen kunnskap og atferd, han er lykkelig, 
han er en som kjenner verden, — en uforlignelig trener for folk som kan trenes, — guders og 
menneskers lærer, en våken Mester. Hvis dere opplever frykt eller redsel, kommer dette til å 
forsvinne når dere tenker på meg på denne måten. 

Men hvis dere ikke husker på meg, kan dere tenke på læren slik: Den læren som 
Mesteren har forklart så tydelig, er noe som alle selv kan se. Den gir resultater her og nå, 
innbyr til innsyn, fører til målet og forstandige mennesker kan selv finne ut av den. Hvis dere 
opplever frykt eller redsel, kommer dette til å forsvinne når dere tenker på læren på denne 


måten. 


Men hvis dere ikke husker pá læren, kan dere tenke pá fellesskapet av ordinerte elever 
slik: Fellesskapet av Mesterens elever, det vil si de fire parene av personer eller de åtte 
menneskene, viser god oppførsel og har edel levemåte, de følger den rette vei uten 
overtredelser. Dette fellesskapet fortjener heder, gjestfrihet, gaver og respekt. Dette er den 
beste åker å så 1 for å høste gode fortjenester. Hvis dere opplever frykt eller redsel, kommer 
dette til å forsvinne når dere tenker på fellesskapet av ordinerte elever på denne måten. Og 
hvorfor? Det er fordi den ærverdige som har våknet fullt og helt ved egen hjelp, er fri fra 
lidenskaper, aggresjon og uvitenhet. Han er verke fryktsom eller lettskremt, og han får ikke 
panikk og flykter.” 


Slik talte Mesteren. Deretter la han til disse versene: 


“Hvis dere blir grepet av frykt og redsel 
mens dere sitter ute i skogen, 
under et tre eller i enerom, 


så tenk på den oppvåknede. 


Hvis dere ikke tenker på den oppvåknede, 
på den beste og fremste av alle mennesker, 
så tenk på læren hans, den som fører til frihet 


og som han har forklart så tydelig. 


Hvis dere ikke husker på læren hans, 
den som fører til frihet og er forklart så tydelig, 
så tenk på fellesskapet av hans elever, 


den beste åker å så 1 for å høste gode fortjenester. 


Når dere på denne måten tenker på 
den fullkomment oppvåknede, 
hans lære og fellesskapet av hans elever, 


skal dere ikke oppleve noen frykt eller redsel.” 


1.11.1.4 (1.11.4) Tálmodighet 
Vepacittisutta 


En gang da Mesteren var i Såvatthi, vendte han seg mot munkene og sa: 

“Det sto en gang et slag mellom gudene og asuraene, munker. Asuraenes konge, 
Vepacitti, talte til asuraene og sa: 

‘Hvis vi vinner i dette slaget mot gudene, mine herrer, sá bind Sakka, gudenes konge 
om hender, føtter og hals og før ham fram for meg i asuraenes hovedstad!” 

Sakka, gudenes konge, talte også til gudene og sa: 

*Hvis vi vinner i dette slaget mot asuraene, mine herrer, så bind Vepacitti, asuraenes 
konge om hender, føtter og hals og før ham fram for meg i Sudhamma-salen!” 

Så sto slaget, og gudene vant over asuraene. De trettittre gudene bandt Vepacitti, 
asuraenes konge om hender, føtter og hals og førte ham fram for Sakka, gudenes konge, i 
Sudhamma-salen. Vepacitti overhøvlet Sakka på det groveste både da han ble ført bundet 
fram for Sakka i tronsalen Sudhamma og da han ble ført ut igjen. 


Vognstyreren Måtali spurte Sakka: 


*Er du redd nå, Sakka? 
Eller er det fordi du er svak 
at du finner deg 1 


slik grov kjeft fra Vepacitta?” 
Sakka svarte: 

‘Jeg er verken redd eller svak 
fordi om jeg viser tålmodighet. 
Hvis jeg skulle gi meg til å krangle 


med en tosk, ville jeg jo være dum.” 


Matali sa: 


“Men tosker blir bare mer oppkjeftige 
hvis man ikke tar igjen med dem. 
Derfor bør den som er klok, 


holde tosken i tømme med makt.’ 


Sakka svarte: 


‘For min del mener nå jeg 
at når man ser en tosk som er rasende, 
stopper man ham best ved å øve 


oppmerksomhet og sinnsro.” 


Matali sa: 


“Det er et alvorlig feilgrep 
å vise en slik tålmodighet, Sakka. 
For når en tosk tror du viser 


tålmodighet fordi du er redd, 


vil tullingen slett ikke gi seg, 
men storme fram på samme måte 


som oksen forfølger den som flykter.” 


Sakka svarte: 


“La ham da bare innbille seg 
at jeg er redd — om han vil. 
Av alle foredlende egenskaper 


finnes intet høyere enn tålmodighet. 


Den som er sterk, men rolig, 
viser tålmodighet med den svake. 


Det er en høyere form for tålmodighet 


enn nár den svake er tálmodig 


bare fordi han ikke har noe valg. 


Den som tror at toskenes styrke er ekte styrke, 
vil si at sann styrke er svakhet. 
Den sterke, som tar vare på det som er rett, 


vil ikke gi seg ut i krangel. 


Den dårligste av de to er han 
som kjefter tilbake når han får kjeft. 
Den som lar være å kjefte tilbake, 


høster en seier som er vanskelig å vinne. 


Han søker det beste for begge, 
både for seg selv og for motparten. 
Når han ser at den andre er sint, 


bevarer han ro og oppmerksomhet. 


Slik helbreder han begge, 
både seg selv og sin motpart. 
Det er bare slike som ikke forstår dette, 


som vil regne ham som en tosk.’ 


Sakka, gudenes konge, lever på fruktene av sine egne gode fortjenester, munker. Han 
har oppnådd herredømme blant de trettitre gudene og han er en som taler rosende om 
tålmodighet og mildhet. Så sørg for at dere, som har forlatt hjemmet for å følge den gode 


treningsdisiplinen, passer på å øve tålmodighet og mildhet.” 


1.11.1.5 (1.11.5) Gode ord gir seier 
Subhasitajayasutta 


En gang da Mesteren var i Såvatthi, vendte han seg mot munkene og sa: 

“Det sto en gang et slag mellom gudene og asuraene, munker. Asuraenes konge, 
Vepacitti, henvendte seg til Sakka, gudenes konge, og sa: 

‘Skal vi la seieren gå til den som snakker best for seg?” 

“Ja, vi lar seieren gå til den som snakker best for seg,” svarte Sakka. 

Dermed samlet begge to sine skarer av følgesvenner og lot dem sette seg, idet de sa: 

‘Disse skal dømme hvem som snakker godt og hvem som snakker dårlig.” 

Sá sa Vepacitti: 

‘Du kan begynne, Sakka.’ 

Men Sakka svarte: 

‘Du er eldst av oss, Vepacitti. Du kan begynne.” 


Da uttalte Vepacitti dette verset: 


‘Tosker blir bare mer oppkjeftige 
hvis man ikke tar igjen med dem. 
Derfor bør den som er klok, 


holde tosken i tømme med makt.’ 


Da asuraene hørte dette verset til Vepacitti, jublet de. Men gudene satt der tause. Da sa 


Vepacitti at nå var det Sakkas tur. Sakka uttalte dette verset: 


‘For min del mener nå jeg 
at når man ser en tosk som er rasende, 
stopper man ham best ved å øve 


oppmerksomhet og sinnsro.” 


Da gudene hørte dette verset til Sakka, jublet de. Men asuraene satt der tause. Da sa 


Sakka at nå var det Vepacitttis tur igjen. Vepacitti uttalte dette verset: 


“Det er et alvorlig feilgrep 
á vise en slik tálmodighet, Sakka. 
For nár en tosk tror du viser 


tålmodighet fordi du er redd, 


vil tullingen slett ikke gi seg, 
men storme fram på samme måte 


som oksen forfølger den som flykter.” 


Da asuraene hørte dette verset til Vepacitti, jublet de. Men gudene satt der tause. Da sa 


Vepacitti at nå var det Sakkas tur. Sakka uttalte disse versene: 


“La ham da bare innbille seg 
at jeg er redd — om han vil. 
Av alle foredlende egenskaper 


finnes intet høyere enn tålmodighet. 


Den som er sterk, men rolig, 

viser tålmodighet med den svake. 

Det er en høyere form for tålmodighet 
enn når den svake er tålmodig 


bare fordi han ikke har noe valg. 


Den som tror at toskenes styrke er ekte styrke, 
vil si at sann styrke er svakhet. 
Den sterke, som tar vare på det som er rett, 


vil ikke gi seg ut i krangel. 


Den dårligste av de to er han 
som kjefter tilbake når han får kjeft. 
Den som lar være å kjefte tilbake, 


høster en seier som er vanskelig å vinne. 


Han søker det beste for begge, 
både for seg selv og for motparten. 
Når han ser at den andre er sint, 


bevarer han ro og oppmerksomhet. 


Slik helbreder han begge, 
både seg selv og sin motpart. 
Det er bare slike som ikke forstår dette, 


som vil regne ham som en tosk.’ 


Da gudene hørte dette verset til Sakka, jublet de, men asuraene satt der tause. Men 
deretter sa både guder og asuraer: 

‘De versene som Vepacitti, asuraenes konge, uttalte, handler om vold og makt, om 
krangel, strid og kiv. Men de versene som Sakka, gudenes konge, uttalte, handler om 
overtalelse og mildhet, om enighet, vennskap og harmoni. Derfor vinner Sakka med sine gode 
ord.” 

På den måten ble Sakka, gudenes konge, seierherre som følge av sine gode ord, 


munker.” 


1.11.1.6 (1.11.6) Fuglereir 


Kulåvakasutta 


En gang da Mesteren var i Såvatthi, vendte han seg mot munkene og sa: 
*Det sto en gang et slag mellom gudene og asuraene, munker. I det slaget vant 
asuraene, og gudene flyktet mot nord mens de ble forfulgt av asuraene. Da sa Sakka, gudenes 


konge, dette verset til vognstyreren Matali: 


“Pass på at vogna ikke skubber borti 
noen av fuglereira her i bommulstrærne, Matali! 
Jeg vil heller miste livet for asuraene 


enn å ødelegge noen av disse reira!” 


“Ja vel, Herre,” svarte Matåli og snudde forspannet på tusen hester. Da tenkte 
asuraene: 

“Sakka, gudenes konge, har snudd forspannet på tusen hester! Han har tenkt å gå til 
motangrep!” 
Og asuraene ble så redde at de flyktet inn 1 borgen sin. Slik seiret Sakka fordi han viste 


omsorg, munker.” 


1.11.1.7 (1.11.7) Intet svik 
Nadubbhiyasutta 


En gang da Mesteren var i Såvatthi, vendte han seg mot munkene og sa: 

“En dag da Sakka, gudenes konge, gikk for seg selv, tenkte han: 

‘Jeg vil ikke svike selv den som er min fiende.” 

Vepacitti, asuraenes konge, forsto hva han tenkte og gikk bort til ham. Sakka fikk øye 
på ham og sa: 

‘Stopp der, Vepacitti! Nå er du min fange!” 

‘Husk pá at du ikke slipper taket i den tanken du nettopp hadde: 

‘Ja, hvis du sverger at heller ikke du vil fare med svik, Vepacitti.” 


Vepacitti sa: 


‘Da sverger jeg at den som vil svike deg, 
du som er gift med Suja, 

skal bli rammet av den straffen 

som rammer den løgneren, 

som rammer den som taler ondt om de edle, 
som rammer den som sviker sine venner 


og som rammer den utakknemlige!”” 


1.11.1.8 (1.11.8) Asurafyrsten Verocana 


Verocanaasurindasutta 


En gang da Mesteren var i Såvatthi, satt han for seg selv i Jetalunden og mediterte. Da kom 
Sakka, gudenes konge, og Verocana, asuraenes konge, bort til ham og ble stående ved hver 


sin dørstolpe. Så sa Verocana: 


“En mann bør streve iherdig 
til han når det mål han har satt seg. 
Målet vil stråle når det er nådd. 


Dette sier Verocana.” 


Sakka sa: 


“En mann bør streve iherdig 
til han når det mål han har satt seg. 
Målet vil stråle når det er nådd. 

Noe bedre enn tålmodighet finnes ikke. 


Verocana sa: 


“Alle levende vesener 

har et mål de setter seg. 

Målet er forskjellig for hver enkelt. 
Det høyeste mål er det 

som er til glede for alle. 

Målet vil stråle når det er nådd. 


Dette sier Verocana.” 


Sakka sa: 


“Alle levende vesener 


har et mál de setter seg. 

Málet er forskjellig for hver enkelt. 
Det hoyeste mál er det 

som er til glede for alle. 

Málet vil strále nár det er nádd. 


Noe bedre enn tálmodighet finnes ikke.” 


1.11.1.9 (1.11.9) Seerne i skogen 


Arafifiåyatanaisisutta 


En gang da Mesteren var i Såvatthi, vendte han seg mot munkene og sa: 

“Det var en gang mange seere med høy moral og gode læresetninger kom sammen i 
løvhytter ute i skogen, munker. Sakka, gudenes konge, og Vepacitti, asuraenes konge, gikk 
for å besøke disse seerne. Vepacitti tok på seg snørestøvlene sine, spente på seg sverdet, løftet 
parasollen over hodet sitt, gikk inn hoveddøra til seerne og fornærmet dem ved å opptre 
overlegent. Sakka, derimot, tok av seg snørestøvlene, spente av seg sverdet og ga det til en 
annen, senket parasollen og gikk inn til seerne gjennom en annen dør. Så stilte han seg på 
lesiden av dem, hilste høflig på dem ved å løfte hendene med håndflatene mot hverandre og 


ble deretter stående. Da sa seerne til Sakka: 


*Duften av seere som ble innviet for lenge siden, 
faller fra kroppene deres og blåser med vinden. 
Den driver fra oss til deg, du med tusen øyne. 


Duften av seere er uren, du gudenes konge.” 


Sakka svarte: 


*Duften av seere som ble innviet for lenge siden, 
faller fra kroppene deres og blåser med vinden. 

Den er som duften av blomsterkranser på hodet. 

Det er denne duften vi gjerne vil kjenne, mine herrer. 


Det er ikke noe her som gudene misliker.” 


1.11.1.10 (1.11.10) Seerne ved havet 


Samuddakasutta 


En gang da Mesteren var i Såvatthi, vendte han seg mot munkene og sa: 

“Det var en gang mange seere med høy moral og gode læresetninger kom sammen i 
løvhytter ved havet, munker. På den tiden var det krig mellom gudene og asuraene. Da tenkte 
seerne som sá: 

‘Gudene er gode, men det er ikke asuraene. Vi har grunn til å være redde for asuraene. 
Kanskje vi skulle gå til Sambara, asuraenes konge, og be ham gi oss forsikringer om 
trygghet?” 

Og like raskt som en kraftig mann bøyer eller strekker ut armen, forsvant disse seerne 


fra løvhyttene sine ved havet og kom til syne framfor Sambara, asuraenes konge. Så sa de: 


‘Vi seere har kommet til deg, Sambara, 
for å be deg gi forsikringer om trygghet. 
Velg nå hva du vil gi oss — 


trygghet eller utrygghet.” 


Sambara svarte: 


‘Det finnes ingen trygghet for dere seere, 
dere elendige som foretrekker Sakka! 
Dere kommer og ber meg om trygghet? 


Jeg skal heller gi dere noe å være redd for!” 


Seerne sa: 


‘Vi kom for å be deg om trygghet. 
Du velger heller å gi oss utrygghet. 
Vi tar imot det du gir oss, 


men selv skal du aldri føle trygghet! 


De frø man sår her i verden, 

må man selv høste fruktene av. 
Den som gjør godt, høster godhet. 
Den som gjør ondt, høster ondskap. 
Nå har du selv sådd dine frø. 


Nå må du selv høste fruktene.” 


Så snart disse seerne hadde lagt denne forbannelsen på Sambara, forsvant de fra 
Sambaras nærhet og kom til syne i løvhyttene sine ved havet, like raskt som en kraftig mann 
bøyer eller strekker ut armen. Og Sambara, som var blitt forbannet av disse seerne, våknet tre 


ganger i panikk den natten. 


1.11.2. Andre kapittel 
Dutiyavagga 


1.11.2.1 (1.11.11) Sju regler 
Vatapadasutta 


En gang da Mesteren var i Såvatthi, vendte han seg mot munkene og sa: 

*Den gangen for lenge siden da Sakka, gudenes konge, fortsatt var et menneske, påtok 
han seg sju regler for oppførsel, og det var disse som gjorde at han ble gjenfødt som Sakka. 
Hvilke sju regler var det? 

‘Så lenge jeg lever, vil jeg hjelpe og støtte foreldrene mine. 

Så lenge jeg lever, vil jeg respektere de eldste i familien. 

Så lenge jeg lever, vil jeg føre mild tale. 

Så lenge jeg lever, vil jeg ikke bruke krenkende ord. 

Så lenge jeg lever, vil jeg bo i huset mitt med et sinn uten ondskap og grådighet, og 
jeg vil gi med åpne hender til alle som trenger det, glede meg over et liv i nøysomhet, lytte til 
bønner og glede meg over å kunne dele med andre. 

Så lenge jeg lever, vil jeg snakke sant. 

Så lenge jeg lever, vil jeg ikke bli sint. Og skulle det likevel skje at jeg blir sint for 
noe, skal jeg raskt overvinne det.” 

Dette var de sju reglene Sakka påtok seg å følge mens han fortsatt var et menneske, og 


som en følge av dette ble han Sakka, gudenes konge. 


En mann som hjelper og støtter sine foreldre, 
som har respekt for de eldste 1 familien, 
som taler milde og vennlige ord 


og som avstår fra krenkende tale, 


som avstår fra gjerrighet, 
som taler sant og ikke blir sint, 
han vil de trettitre guder 


omtale som en god mann.” 


1.11.2.2 (1.11.12) Sakka 


Sakkanåmasutta 


En gang da Mesteren var i Jetalunden i Såvatthi, vendte han seg mot munkene og sa: 

“En gang for lenge siden var Sakka, gudenes konge, et menneske, munker. Han var en 
ung brahman ved navn Magha, så derfor blir han kalt Maghava, det vil si av Magha-slekten. 

Den gangen da Sakka var et menneske, ga han gaver i flere byer. Derfor blir han kalt 
Purindado, det vil si Byherre-giver. 

Den gangen da Sakka var et menneske, ga han gaver i fleng (sakkacca). Derfor blir 
han kalt Sakka. 

Den gangen da Sakka var et menneske, ga han boliger (vasa). Derfor blir han kalt 
Våsava. 

Sakka, gudenes konge, kan tenke på tusen ting samtidig. Derfor blir han kalt 
Sahassakkha (med tusen øyne). 

Sakka, gudenes konge, er gift med asurapiken Sujå, og derfor kalles han Sujampati 
(Sujås ektemann), 

Sakka, gudenes konge, hersker over de trettitregudene, og derfor kalles han gudenes 
konge. 

Den gangen da Sakka, gudenes konge, fortsatt var et menneske, påtok han seg sju 
regler for oppførsel, og det var disse som gjorde at han ble gjenfødt som Sakka. Hvilke sju 
regler var det? 

‘Så lenge jeg lever, vil jeg hjelpe og støtte foreldrene mine. 

Så lenge jeg lever, vil jeg respektere de eldste i familien. 

Så lenge jeg lever, vil jeg føre mild tale. 

Så lenge jeg lever, vil jeg ikke bruke krenkende ord. 

Så lenge jeg lever, vil jeg bo i huset mitt med et sinn uten ondskap og grådighet, og 
jeg vil gi med åpne hender til alle som trenger det, glede meg over et liv i nøysomhet, lytte til 
bønner og glede meg over å kunne dele med andre. 

Så lenge jeg lever, vil jeg snakke sant. 

Så lenge jeg lever, vil jeg ikke bli sint. Og skulle det likevel skje at jeg blir sint for 


noe, skal jeg raskt overvinne det.” 


Dette var de sju reglene Sakka påtok seg å følge mens han fortsatt var et menneske, og 


som en følge av dette ble han Sakka, gudenes konge. 


En mann som hjelper og støtter sine foreldre, 
som har respekt for de eldste i familien, 
som taler milde og vennlige ord 


og som avstår fra krenkende tale, 


som avstår fra gjerrighet, 
som taler sant og ikke blir sint, 
han vil de trettitre guder 


omtale som en god mann.” 


1.11.2.3 (1.11.13) Mahali 
Mahalisutta 


Slik har jeg hort det: 

En gang da Mesteren bodde i huset med de spisse gavlene i Storskogen ved Vesali, 
kom licchavien Mahåli bort og hilste høflig pá ham og satte seg ned ved siden av ham. Da 
Mahali hadde satt seg, sa han: 

“Har du sett Sakka, gudenes konge, Mester?” 

“Ja, jeg har sett ham, Mahali,” svarte Mesteren 

*Men kanskje du bare så noen som lignet på Sakka, Mester. For det er jo ikke lett å få 
øye på Sakka, gudenes konge.” 

*Jeg kjenner Sakka, Mahali og jeg kjenner de reglene Sakka har gitt seg selv, og som 
gjorde at han ble Sakka, gudenes konge. 

En gang for lenge siden var Sakka, gudenes konge, et menneske, Mahali. Han var en 
ung brahman ved navn Magha, så derfor blir han kalt Maghava, det vil si av Magha-slekten. 

Den gangen da Sakka var et menneske, ga han gaver i flere byer. Derfor blir han kalt 
Purindado, det vil si Byherre-giver. 

Den gangen da Sakka var et menneske, ga han gaver i fleng (sakkacca). Derfor blir 
han kalt Sakka. 

Den gangen da Sakka var et menneske, ga han boliger (vasa). Derfor blir han kalt 
Våsava. 

Sakka, gudenes konge, kan tenke på tusen ting samtidig. Derfor blir han kalt 
Sahassakkha (med tusen øyne). 

Sakka, gudenes konge, er gift med asurapiken Sujå, og derfor kalles han Sujampati 
(Sujås ektemann), 

Sakka, gudenes konge, hersker over de trettitregudene, og derfor kalles han gudenes 
konge. 

Den gangen da Sakka, gudenes konge, fortsatt var et menneske, påtok han seg sju 
regler for oppførsel, og det var disse som gjorde at han ble gjenfødt som Sakka. Hvilke sju 
regler var det? 


‘Så lenge jeg lever, vil jeg hjelpe og støtte foreldrene mine. 


Sá lenge jeg lever, vil jeg respektere de eldste 1 familien. 

Så lenge jeg lever, vil jeg føre mild tale. 

Så lenge jeg lever, vil jeg ikke bruke krenkende ord. 

Så lenge jeg lever, vil jeg bo i huset mitt med et sinn uten ondskap og grådighet, og 
jeg vil gi med åpne hender til alle som trenger det, glede meg over et liv i nøysomhet, lytte til 
bønner og glede meg over å kunne dele med andre. 

Så lenge jeg lever, vil jeg snakke sant. 

Så lenge jeg lever, vil jeg ikke bli sint. Og skulle det likevel skje at jeg blir sint for 
noe, skal jeg raskt overvinne det.” 

Dette var de sju reglene Sakka påtok seg å følge mens han fortsatt var et menneske, og 


som en følge av dette ble han Sakka, gudenes konge. 


En mann som hjelper og støtter sine foreldre, 
som har respekt for de eldste i familien, 
som taler milde og vennlige ord 


og som avstår fra krenkende tale, 


som avstår fra gjerrighet, 
som taler sant og ikke blir sint, 
han vil de trettitre guder 


omtale som en god mann.” 


1.11.2.4 (1.11.14) Den fattige 
Daliddasutta 


En gang oppholdt Mesteren seg ved Ekornforingsplassen i Bambuslunden i Råjagaha. Han 
henvendte seg til munkene og sa: 

“Munker!” 

“Ja, Mester,” svarte munkene. 

Mesteren sa: 

“Det var en gang en fattig mann her i Rājagaha som levde i den dypeste nød og 
elendighet, munker. Han fikk tillit til den læren og den treningsdisiplinen som ble proklamert 
av han som har kommet fram til sannheten, slik at han lærte de overleverte tekstene, fant seg 
til rette med et liv i nøysomhet og utviklet visdom. Da han døde, kom han til en lykkelig 
tilværelse i himmelen i selskap med de trettitre gudene. Han overgikk de andre gudene i 
stråleglans og ry. De trettitre gudene ble sure og sinte, og sa: 

‘Hva er nå dette for noe? Da denne gudesønnen var menneske, var han en fattig mann 
som levde i dypeste nød og elendighet. Men nå, etter at han er død, overgår han de andre 
gudene i stráleglans og ry!” 

Men Sakka, gudenes konge, sa: 

‘Ikke vær sure på denne gudesønnen, mine herrer. Da han levde som menneske, fikk 
han tillit til den læren og den treningsdisiplinen som ble proklamert av han som har kommet 
fram til sannheten, slik at han lærte de overleverte tekstene, fant seg til rette med et liv i 
nøysomhet og utviklet visdom. Da han døde, kom han til en lykkelig tilværelse i himmelen i 
selskap med de trettitre gudene. Og her overgår han de andre gudene i stråleglans og ry.” 

Og Sakka la til disse versene for å blidgjøre de andre gudene: 


‘De edle er glad i og roser den 
som har en urokkelig og velgrunnet tillit 
til ham som har kommet fram til sannheten, 


og som dessuten har en vakker moral. 


De sier med rette at den mannen ikke er fattig 


som har tiltro til munkenes fellesskap 


og som ogsá ser hva som er rett. 


Hans liv er ikke bortkastet. 


Derfor bør den som er klok, 
ha tillit, moral, tiltro og innsikt. 
Disse egenskapene 


er kjernen i de oppvåknedes lære.” 


1.11.2.5 (1.11.15) Noe á glede seg over 


Ramaneyyakasutta 


En gang da Mesteren var i Jetalunden i Såvatthi, kom Sakka, gudenes konge bort til ham. 
Han hilste hoflig pá Mesteren og ble stáende ved siden av ham. Sá sa han: 
“Hva slags steder skaper glede, Mester?” 


Mesteren svarte: 


*De mange vakre parkene og hagene 
med dammer der vannliljer vokser i fagre rekker, 
er til glede for menneskene. 


Men de er ikke verd en brøkdel 


av de stedene der det bor arahanter, 
det være seg på fjellet eller i dalen., 
i landsbyen eller i skogen. 


Slike steder skaper virkelig glede.” 


1.11.2.6 (1.11.16) Den som ofrer 


Yajamånasutta 


En gang da Mesteren var i Råjagaha, oppholdt han seg på Gribbetoppen. Da kom Sakka, gudenes 


konge, bort og hilste høflig på Mesteren. Sakka ble stående og uttalte dette verset: 


*Mange mennesker utfører ofringer 
fordi de ønsker seg gode resultater. 
Hvem bør disse menneskene gi sine ofringer 


for at de skal høste rikelig med frukter?” 


Mesteren svarte: 


“Det finnes fire kategorier mennesker 
som praktiserer, og fire som har nådd fram til målet. 
Dette er fellesskapet av mine elever. 


De er rettsindige, de har visdom og moral. 


De menneskene som utfører ofringer 
fordi de ønsker seg gode resultater, 
bør gi sine ofringer til fellesskapet. 


Slike ofringer gir rikelig med frukter.” 


1.11.2.7 (1.11.17) Hyllest til den oppváknede 


Buddhavandanåsutta 


En gang da Mesteren var i Jetalunden i Såvatthi, satt han for seg selv og mediterte. Da kom 
Sakka, gudenes konge, og Brahma Sahampati bort til Mesteren og stilte seg opp utenfor 


dørstolpene. Så uttalte Sakka dette verset mens Mesteren hørte på: 


“Stå opp du helt, du seierrike! Gå ut i verden, 
du gjeldfrie, du som har lagt fra deg byrden! 
Sinnet ditt har nådd den fullkomne frihet, 

som fullmånen befridd fra skyggene 


Men Brahma Sahampati sa: 
“Det er ikke slik vi skal hylle ham som har nådd fram til sannheten, Sakka. Slik skal 
han hylles: 


Stå opp du helt, du seierrike! Gå ut i verden, 
du gjeldfrie, du karavanefører! 
Gi undervisning i læren, Mester! 


Noen kommer til å forstå den!” 


1.11.2.8 (1.11.18) Sakka hyller vanlige mennesker 


Gahatthavandanásutta 


En gang da Mesteren var i Jetalunden i Såvatthi, vendte han seg mot munkene og sa: 

“Det var en gang at Sakka, gudenes konge, vendte seg mot sin vognstyrer Måtali og 
sa: 

‘Spenn de tusen fullblodshestene for vogna, Mātali, så drar vi ut og ser på den varkre 
parken.” 

“Ja vel, Herre,” svarte Måtali. Han gjorde vogna klar og meldte fra til Sakka om det. 
Og dermed steg Sakka ned fra Vejayanta-palasset og hilste de forskjellige himmelretningene 


med løftede hender og håndflatene mot hverandre. Da sa Matali til ham: 


‘De som har trefoldige kunnskaper hyller deg, 
og det samme gjør adelige her på jorden. 
Likeså de fire store kongene 

og de tretti berømte gudene. 

Men hvilken stor ånd 


er det du hyller, Sakka?” 


Sakka svarte: 


‘De som har trefoldige kunnskaper hyller meg, 
og det samme gjør adelige her på jorden. 
Likeså de fire store kongene 


og de tretti berømte gudene. 


Selv hyller jeg den som har god moral, 
som har lang erfaring i å konsentrere sinnet, 
som med rette har gått ut fra hjemmet 


og som har det opphøyde liv som sitt mål. 


Jeg hyller dem som har god moral, 
vanlige mennesker som gjør gode gjerninger 
og som lytter til dem som har visdom, 


og som støtter sine ektefeller.” 


Matali sa: 


‘Da hyller du de beste i hele verden, 
når du hyller disse, Sakka. 
Jeg hyller også de samme 


som du sier du hyller.” 


Slik talte Maghavå, 
gudenes konge, Sujås ektemann. 
Så bøyde han seg for alle verdenshjørner 


før han igjen steg opp 1 vogna. 


1.11.2.9 (1.11.19) Sakka hyller læreren 


Satthåravandanåsutta 


En gang da Mesteren var i Jetalunden i Såvatthi, vendte han seg mot munkene og sa: 

“Det var en gang at Sakka, gudenes konge, vendte seg mot sin vognstyrer Måtali og 
sa: 

‘Spenn de tusen fullblodshestene for vogna, Matali, så drar vi ut og ser på den varkre 
parken.” 

“Ja vel, Herre,” svarte Måtali. Han gjorde vogna klar og meldte fra til Sakka om det. 
Og dermed steg Sakka ned fra Vejayanta-palasset og hilste Mesteren med løftede hender og 


håndflatene mot hverandre. Da sa Måtali til ham: 


‘Både guder og mennesker hyller deg, Våsava. 
Men hvilken stor ånd hyller du, Sakka?” 


Sakka svarte: 


‘Jeg hyller den fullkomment oppváknede 
som har stått fram i verden med alle dens guder, 


læremesteren med det fullkomne navn. 


De som er arahanter, og som har 
utslettet alle negative egenskaper i seg selv, 
som er fri fra lidenskaper, hat og uvitenhet, 


dem hyller jeg, Måtali. 


De som har fordrevet lidenskaper og hat 

som har overvunnet sin uvitenhet, 

som er fullt utlærte og som fryder seg 

over trene iherdig på å svekke alt som er negativt, 


dem hyller jeg, Måtali.” 


Matali sa: 


“Da hyller du de beste her 1 verden, Sakka! 


Jeg hyller også disse som du hyller, Vasava!” 


Slik talte Maghavå, 
gudenes konge, Sujås ektemann. 
Så bøyde han seg for Mesteren 


før han igjen steg opp 1 vogna. 


1.11.2.10 (1.11.20) Sakka hyller fellesskapet 


Sanghavandanasutta 


En gang da Mesteren var i Jetalunden i Såvatthi, vendte han seg mot munkene og sa: 

“Det var en gang at Sakka, gudenes konge, vendte seg mot sin vognstyrer Måtali og 
sa: 

‘Spenn de tusen fullblodshestene for vogna, Mātali, så drar vi ut og ser på den varkre 
parken.” 

‘Ja vel, Herre,” svarte Måtali. Han gjorde vogna klar og meldte fra til Sakka om det. 
Og dermed steg Sakka ned fra Vejayanta-palasset og hilste fellesskapet av Mesterens elever 


med løftede hender og håndflatene mot hverandre. Da sa Matali til ham: 


‘De burde jo tvert imot ha hyllet deg, 
disse menneskene med råtnende kropper! 
De har sunket ned i fysiske kropper 

og blir styrt av sult og tørst! 


Hvorfor misunner du disse 
eneboerne, Våsava? 
Fortell oss hvordan disse seerne lever. 


Vi vil gjerne høre hva du har å si!” 


Sakka svarte: 


*Jeg misunner disse eneboerne 
det at de kan vandre ut av landsbyen 
fri til sinns, uten å være plaget 


av den minste bekymring, Mātali. 


De har ikke samlet lagre av forråd 


verken 1 hus, i krukker eller i kurver. 


De tar bare imot det andre har gjort klar for dem, 


og på den måten overholder de sine leveregler. 


De er vismenn som kommer med kloke råd, 
eller de lever i fred uten å si noe. 
Guder og asuraer slåss med hverandre, 


og mange mennesker også, Matali. 


De vandrer i fred der andre strides. 
De beholder roen der andre bevæpner seg. 
De lever i nøysomhet der andre grafser til seg. 


Disse er det jeg hyller, Måtali.” 


Matali sa: 


‘Da hyller du de beste her i verden, Sakka! 


Jeg hyller også disse som du hyller, Vasava!” 


Slik talte Maghavå, 
gudenes konge, Sujås ektemann. 
Så bøyde han seg for Mesteren 


før han igjen steg opp 1 vogna. 


1.11.3 Tredje kapittel 
Tatiyavagga 


1.11.3.1 (1.11.21) Hva bør skjæres bort? 
Chetvåsutta 


En gang da Mesteren var i Jetalunden 1 Såvatthi, gikk Sakka, gudenes konge bort til ham, 


hilste høflig på ham og ble stående ved siden av ham. Så sa han: 


“Hva bør skjæres bort for å leve lykkelig? 
Hva bør skjæres bort for at man ikke skal sørge? 
Hvilken en ting godtar du 


at man slakter, Gotama?” 


Mesteren svarte: 


“Om du skjærer bort ditt sinne, kan du leve lykkelig. 
Har du skåret bort ditt sinne, har du ingen sorger. 
De edle roser at man slakter raseriets giftige rot 

selv om det på sitt høyeste kan føles søtt, du gud. 


Har du skåret bort dette, har du ingen sorger.” 


1.11.3.2 (1.11.22) Den stygge yakkyaen med kulemage 
Dubbanniyasutta 


En gang da Mesteren var i Jetalunden i Såvatthi, vendte han seg mot munkene og sa: 

“En gang var det en stygg yakkha med kulemage som satte seg på tronen til Sakka, 
gudenes konge, munker. Da de trettitre gudene fikk se dette, ble de sinte og irriterte, og de sa: 

‘Har du sett på maken! Her har denne stygge yakkhaen med kulemage satt seg pá 
tronen til Sakka, gudenes konge!” 

Men jo sintere gudene ble, jo mer irriterte de ble, desto vakrere og mer tiltalende ble 
yakkyaen å se på. Da gikk de til Sakka og fortalte dette, og spurte ham: 

*Er dette kanskje en yakkha som ernærer seg av sinne?” 

Sakka gikk bort til denne yakkhaen som ernærte seg av sinne, ordnet kappen over den 
ene skulderen, berørte golvet med høyre kne, løftet hendene med håndflatene mot hverandre 
og sa navnet sitt tre ganger: 

‘Jeg er Sakka, gudenes konge, min herre. Jeg er Sakka, gudenes konge. Jeg er Sakka, 
gudenes konge.” 

Og for hver gang han sa navnet sitt, ble yakkhaen styggere og styggere og fikk mer og 
mer framtredende kulemage. Til slutt bare forsvant den. Da satte Sakka seg på sin egen trone 


og blidgjorde de trettitre gudene med disse versene: 


‘Jeg lar meg ikke hisse opp så lett, 
og jeg blir ikke så lett fanget av lidenskapene. 
Det er lenge siden jeg har vært sint, 


og langsint er jeg aldri. 


Om jeg blir sint, sier jeg ikke grove ord, 
og jeg skryter ikke av mine gode egenskaper. 
Jeg har god selvkontroll 

og tenker på mitt eget beste. 


1.11.3.3 (1.11.23) Magi 


Sambarimayasutta 


En gang da Mesteren var i Jetalunden i Såvatthi, vendte han seg mot munkene og sa: 

“En gang var Vepacitti, asuraenes konge syk og hadde store smerter, munker. Sakka, 
gudenes konge, besøkte ham og spurte hvordan det sto til. Da Vepacitti sá at Sakka kom, sa 
han: 

“Kan du gjøre meg frisk, Sakka?” 

‘Da má du si hva sambarimba-magien går ut på, Vepacitti.” 

“Vent til jeg får rådført meg med de andre asuraene,” sa Vepacitti. 

Dermed spurte han de andre asuraene om han kunne fortelle Sakka hva sambarimba- 
magien gikk ut på. Men de andre asuraene sa at det måtte han ikke gjøre. Da uttalte Vepacitti 


dette verset: 


*Den som utøver en slik magi, Sakka, 
kommer til det dypeste helvete 


der asuraen Sambara har vært i hundre år.” 


1.11.3.4 (1.11.24) Overtredelse 


Accayasutta 


En gang da Mesteren var 1 Jetalunden i Såvatthi, hadde to munker en disputt der den ene av 
dem gikk over streken. Han ba om unnskyldning og erkjente at han hadde begått en 
overtredelse, men den andre ville ikke ta imot unnskyldningen. Noen munker gikk til 
Mesteren, hilste høflig på ham og fortalte om denne episoden. 

“Det finnes to slags tosker, munker. Den ene er den som ikke vil innse at han har 
begått en overtredelse, og den andre er den som ikke vil tilgi overtredelsen. Det finnes også to 
slags vismenn. Den ene er den som erkjenner at han har begått en overtredelse, og den andre 
er den som er i stand til å tilgi overtredelsen. 

Da Sakka en gang for lenge siden ville få de trettitre gudene til å holde fred med 


hverandre, uttalte han dette verset i Sudhamma-salen: 


‘Få herredømme over raseriet deres 

og ikke la det komme til brudd med venner. 

Ikke kom med grunnløse beskyldninger 

og ikke spre ondsinnet sladder. 

For dårlige mennesker blir knust av sitt eget raseri 


som om de skulle komme under et fjellskred.”” 


1.11.3.5 (1.11.25) Vennlighet 
Akkodhasutta 


Slik har jeg hørt det: 

En gang da Mesteren oppholdt seg i Anåthapindikas park Jetalunden i Savatthi, 
vendte han seg mot munkene og sa: 

*Munker!” 

*Ja, Mester,” svarte munkene 

Mesteren sa: 

*Da Sakka en gang for lenge siden ville få de trettitre gudene til å holde fred med 


hverandre, uttalte han dette verset i Sudhamma-salen: 


Ikke la raseriet overmanne dere 

og ikke bli sint på de sinte. 

Vennlighet og ikke-vold er de edles vei. 

For dårlige mennesker blir knust av sitt eget raseri 


som om de skulle komme under et fjellskred.” 


